text:
ກອງປະຊຸມປິ່ນອ້ອມກ່ຽວກັບ ຂະ ບວນການສ້າງຍຸດທະສາດຂ້າມຜ່ານ ສໍາລັບການຫຼຸດພົ້ນອອກຈາກສະຖານະພາບປະເທດດ້ອຍພັດທະນາ ຂອງ ສປປ ລາວ ເພື່ອກະກຽມເຂົ້າຮ່ວມກອງປະຊຸມໂຕະມົນ ຄັ້ງທີ 13
13th High-Level Roundtable Meeting Side Event: Least Developed Country Graduation: Toward a Smooth Transition Strategy
ວັນທີ 11 ຕຸລາ 2021, ຜ່ານລະບົບທາງໄກ
ໃນຕອນເຊົ້າຂອງວັນທີ 11 ພະຈິກ 2021, ກະຊວງການຕ່າງປະເທດ ຮ່ວມກັບ ຫ້ອງການຜູ້ປະສານງານ ອົງການ ສປຊ ປະຈໍາ ສປປ ລາວ ໄດ້ຈັດກອງປະຊຸມປິ່ນອ້ອມກ່ຽວກັບ ຂະບວນການສ້າງຍຸດທະສາດຂ້າມຜ່ານ ສໍາລັບການຫຼຸດພົ້ນອອກຈາກສະຖານະພາບປະເທດດ້ອຍພັດທະນາ ຂອງ ສປປ ລາວ ເພື່ອກະກຽມເຂົ້າຮ່ວມກອງປະຊຸມໂຕະມົນລະດັບສູງ ຄັ້ງທີ 13, ໂດຍພາຍໃຕ້ການເປັນປະທານຮ່ວມຂອງ ທ່ານ ໂພໄຊ ໄຂຄໍາພິທູນ, ຮອງລັດຖະມົນຕີ ກະຊວງການຕ່າງປະເທດ ແລະ ທ່ານ ນາງ ຊາຣາ ເຊເກັນເນສ, ຜູ້ປະສານງານ ອົງການ ສປຊ ປະຈໍາ ສປປ ລາວ, ເຊິ່ງມີຕາງໜ້າຈາກພາກລັດ, ບັນດາກະຊວງ ແລະ ອົງການທຽບເທົ່າກະຊວງທີ່ກ່ຽວຂ້ອງ, ບັນດາສະຖານທູດ, ຄູ່ຮ່ວມພັດທະນາ, ອົງການເຄືອຂ່າຍ ສປຊ, ອົງການຈັດຕັ້ງສາກົນທີ່ບໍ່ສັງກັດລັດຖະບານ, ອົງການຈັດຕັ້ງທາງສັງຄົມ ແລະ ຂະແໜງການກ່ຽວຂ້ອງ ເຂົ້າຮ່ວມຫຼາຍກ່ວາ 120 ທ່ານ.
ໃນໂອກາດກ່າວເປີດກອງປະຊຸມ, ທ່ານ ໂພໄຊ ໄຂຄໍາພິທູນ, ຮອງລັດຖະມົນຕີ ກະຊວງການຕ່າງປະເທດ ໄດ້ເນັ້ນໜັກເຖິງຄວາມສໍາຄັນຂອງການສ້າງຍຸດທະສາດຂ້າມຜ່ານ ເພື່ອກະກຽມໃຫ້ແກ່ຫຼຸດພົ້ນອອກຈາກສະຖານະພາບປະເທດດ້ອຍພັດທະນາ ເຊິ່ງເປັນຂະບວນການສືບຕໍ່ຈາກພາຍຫຼັງທີ່ ສປປ ລາວ ສາມາດຜ່ານການທົບທວນຮອບວຽນ 3 ປີ ໂດຍ ຄະນະກໍາມະການນະໂຍບາຍການພັດທະນາ ອົງການ ສປຊ ໃນຕົ້ນປີທີ່ຜ່ານມາ ແລະ ຖືວ່າເປັນການຜ່ານການປະເມີນ ຄັ້ງທີ 2 ຕິດຕໍ່ກັນ ຫຼັງຈາກຄັ້ງທຳອິດໃນປີ 2018. ສະນັ້ນ, ສປປ ລາວ ຈຶ່ງໄດ້ຮັບການສະເໜີ ໃຫ້ຫຼຸດພົ້ນອອກຈາກສະຖານະພາບປະເທດດ້ອຍພັດທະນາ ໂດຍມີໄລຍະການກະກຽມສຳລັບການຂ້າມຜ່ານ 5 ປີ ຈົນຮອດປີ 2026. ແຕ່ເຖິງຢ່າງໃດກໍຕາມ, ຍ້ອນການລະບາດຂອງ ພະຍາດໂຄວິດ-19 ເຊິ່ງໄດ້ສ້າງຜົນກະທົບໂດຍກົງ ຕໍ່ກັບທຸກມິຕິຂອງການພັດທະນາເສດຖະກິດ-ສັງຄົມ, ຍິ່ງເຮັດໃຫ້ປະເທດເຮົາມີຄວາມບອບບາງຫຼາຍຂື້ນກ່ວາເກົ່າ ແລະ ອາດຈະປະເຊີນກັບສິ່ງທ້າທາຍຫຼາຍດ້ານໃນອະນາຄົດ.
ຕໍ່ໜ້າສະພາບການດັ່ງກ່າວນີ້, ທ່ານ ຮອງລັດຖະມົນຕິ ໄດ້ຮຽກຮ້ອງໃຫ້ທຸກພາກສ່ວນຕ້ອງສືບຕໍ່ກະກຽມຄວາມພ້ອມຂອງຂະແໜງການຂອງຕົນ ໂດຍສະເພາະຂະແໜງການທີ່ຕິດພັນ ກັບທັງ 3 ເງື່ອນໄຂ ໃນການຫຼຸດພົ້ນອອກຈາກສະຖານະພາບປະເທດດ້ອຍພັດທະນາ ເຊິ່ງລວມເຖິງການລົງທຶນທີ່ຈໍາເປັນຕໍ່ການພັດທະນາຊັບພະຍາກອນມະນຸດ, ຄຽງຄູ່ກັບວຽກງານຟື້ນຟູຈາກຜົນກະທົບຈາກການລະບາດຂອງ ພະຍາດໂຄວິດ-19. ພ້ອມກັນນັ້ນ, ທ່ານ ຮອງລັດຖະມົນຕີ ໄດ້ກ່າວວ່າ ຄວາມພະຍາຍາມເລົ່ານີ້ຕ້ອງໄດ້ສືບຕໍ່ມີການຮ່ວມມືກັບຄູ່ຮ່ວມພັດທະນາ ເພື່ອຮັບປະກັນວ່າ ການສູນເສຍການສະໜັບສະໜູນຈາກນະໂຍບາຍພິເສດສະເພາະ ສຳລັບປະເທດດ້ອຍພັດທະນາ ຈະບໍ່ສົ່ງຜົນກະທົບຕໍ່ຈັງຫວະການພັດທະນາຂອງປະເທດ, ການນຳໃຊ້ມາດຕະການສະໜັບສະໜູນສະເພາະ ຈະຖືກນຳໃຊ້ຢ່າງມີປະສິດທິຜົນສູງສຸດໃນໄລຍະກະກຽມໃຫ້ແກ່ການຫຼຸດພົ້ນ ເພື່ອຮັບປະກັນຄວາມພ້ອມໃຫ້ດີທີ່ສຸດ, ແນ່ໃສ່ເຮັດໃຫ້ການຫຼຸດພົ້ນອອກຈາກສະຖານະພາບປະເທດດ້ອຍພັດທະນາ ຂອງ ສປປ ລາວ ມີລັກສະນະໂລ່ງລຽນ ແລະ ຍືນຍົງ.
ພ້ອມກັນນັ້ນ, ທ່ານ ຮອງລັດຖະມົນຕີ ກໍ່ໄດ້ກ່າວວ່າ ການຈັດກອງປະຊຸມປິ່ນອ້ອມໃນຄັ້ງນີ້ ຍັງເປັນໂອກາດອັນດີໃນການຊີ້ແຈ້ງ, ອະທິບາຍ ແລະ ເຜີຍແຜ່ຂໍ້ມູນ ໃຫ້ແກ່ທຸກຂະແໜງການຂອງພາກລັດ ລວມທັງ ຄູ່ຮ່ວມພັດທະນາ ກ່ຽວກັບຜົນປະໂຫຍດ ແລະ ກາລະໂອກາດ ທີ່ຈະໄດ້ຮັບຈາກການຫຼຸດພົ້ນອອກຈາກສະຖານະພາບປະເທດດ້ອຍພັດທະນາ ພ້ອມທັງເປັນການກະກຽມເພື່ອເຂົ້າຮ່ວມ ກອງປະຊຸມລະດັບສູງ ອົງການ ສປຊ ວ່າດ້ວຍ ປະເທດດ້ອຍພັດທະນາ ຄັ້ງທີ 5 ທີ່ຈະຈັດຂຶ້ນໃນເດືອນມັງກອນ ປີ 2022 ທີ່ ປະເທດ ກາຕ້າ ເຊິ່ງຈະຖືເປັນໂອກາດສຳຄັນ ສໍາລັບ ສປປ ລາວ ໃນການສະເໜີຮ່າງຍຸດທະສາດຂ້າມຜ່ານ ເພື່ອສືບຕໍ່ລະດົມຂົນຂວາຍການຮ່ວມມື ແລະ ສະໜັບສະໜູນຈາກສາກົນ ຕະຫຼອດໄລຍະກະກຽມໃຫ້ແກ່ການຫຼຸດພົ້ນ ໄປຈົນເຖິງໄລຍະຂ້າມຜ່ານຫຼັງຈາກປີ 2026.
ພ້ອມດຽວກັນນັ້ນ, ທ່ານນາງ ຊາຣາ ເຊເກນເນັສ, ຜູ້ປະສານງານອົງການ ສປຊ ປະຈຳ ສປປ ລາວ, ກໍ່ໄດ້ເນັ້ນໜັກເຖິງຄວາມສຳຄັນຂອງ ກອງປະຊຸມໂດຮາ ວ່າດ້ວຍປະເທດດ້ອຍພັດທະນາ (LDC5) ເຊິ່ງຈະເປັນໂອກາດໃນການກຽມຄວາມພ້ອມໃຫ້ແກ່ບັນດາເງື່ອນໄຂອັນຈຳເປັນຕໍ່ການຂ້າມຜ່ານຢ່າງໂລ່ງລ່ຽນ, ພ້ອມທັງເປັນການລະດົມການຊ່ວຍເຫຼືອສະໜັບສະໜຸນຈາກວົງສາຄະນະຍາດສາກົນໃນການກ້າວອອກຈາກສະຖານະພາບດ້ອຍພັດທະນາ. ທ່ານ ນາງ ເຊເກນເນັສ ຍັງໄດ້ຢ້ຳຕື່ມວ່າ ເພື່ອຈະໃຫ້ກາຍເປັນປະເທດທີ່ມີລາຍຮັບປານກາງ ດ້ວຍເສດຖະກິດທີ່ເຂັ້ມແຂງ ແລະ ຄວາມບອບບາງຕໍ່າ ປັດໄຈຫຼັກແມ່ນຕ້ອງໄດ້ຍົກລະດັບຊັບພະຍາກອນມະນຸດ ແລະ ການຂະຫຍາຍໂຕຂອງ GDP ເຊິ່ງຈະເປັນປັດໄຈຫຼັກໃນການຂັບເຄື່ອນປະເທດໃຫ້ສາມາດບັນລຸການພັດທະນາແບບຍືນຍົງ ແລະ ພ້ອມກັນກ້າວໄປໄດ້ຢ່າງແທ້ຈິງ. ທ່ານ ນາງ ເຊເກນເນັສ ຍັງກ່າວວ່າ ກອງປະຊຸມໃນມື້ນີ້ແມ່ນມີຄວາມໝາຍຄວາມສໍາຄັນ ເຊິ່ງຖືກຈັດຂຶ້ນເພື່ອປຶກສາຫາລືກ່ຽວກັບຂັ້ນຕອນການວາງແຜນການຫຼຸດພົ້ນອອກຈາກສະນະຖາບດ້ອຍພັດທະນາຂອງ ສປປ ລາວ ແລະ ຈະຊ່ວຍໃຫ້ລັດຖະບານ, ຜູ້ສ້າງນະໂນຍາຍ ແລະ ຄູ່ຮ່ວມພັດທະນາມີ ຄວາມເຂົ້າໃຈຢ່າງເລິກເຊິ່ງກ່ຽວກັບຄາດໝາຍການປ່ຽນແປງ, ສິ່ງທ້າທາຍ ແລະ ກາລະໂອກາດຕ່າງໆທີ່ອາດເກີດຂຶ້ນໃນອະນາຄົດຈາກການຫຼຸດພົ້ນຈາກສະຖານະພາບດ້ອຍພັດທະນາ.
ຫຼັງຈາກນັ້ນ, ກອງປະຊຸມ ກໍ່ໄດ້ຮັບຟັງການນໍາສະເໜີບົດໂດຍ ອົງການ ສປຊ ກ່ຽວກັບ ການປະເມີນການຫຼຸດພົ້ນອອກຈາກສະຖານະພາບປະເທດດ້ອຍພັດທະນາ ໂດຍເນັ້ນໜັກເຖິງ ຜົນກະທົບ ແລະ ຄວາມບອບບາງ ຂອງ ສປປ ລາວ. ພ້ອມກັນນັ້ນ, ກະຊວງການຕ່າງປະເທດ ໂດຍຕາງໜ້າໃຫ້ແກ່ ກອງເລຂາຄະນະຊີ້ນຳລະດັບຊາດ ກໍ່ໄດ້ນໍາສະເໜີບົດກ່ຽວກັບ ຂະບວນການສ້າງຍຸດທະສາດຂ້າມຜ່ານ ເພື່ອກະກຽມໃຫ້ແກ່ການຫຼຸດພົ້ນອອກຈາກສະຖານະພາບປະເທດດ້ອຍພັດທະນາ ເຊິ່ງກໍ່ໄດ້ຮັບຟັງການປຶກສາຫາລື ແລະ ປະກອບຄຳຄິດຄຳເຫັນຢ່າງກວ້າງຂວາງ ຈາກທຸກພາກສ່ວນທັງພາກລັດ ແລະ ສາກົນ ກ່ຽວກັບຂະບວນການທີ່ໄດ້ສຳເລັດຜ່ານມາ ແລະ ຈະສືບຕໍ່ຈັດຕັ້ງປະຕິບັດໃນອະນາຄົດ ເພື່ອຮັບປະກັນວ່າ ຍຸດທະສາດຂ້າມຜ່ານດັ່ງກ່າວ ແມ່ນອີງໃສ່ບົນພື້ນຖານການມີສ່ວນຮ່ວມຂອງທຸກພາກສ່ວນ. ຜົນຂອງກອງປະຊຸມປິ່ນອ້ອມໃນຄັ້ງນີ້ ແມ່ນຈະສືບຕໍ່ນຳໄປສະເໜີຢູ່ໃນໜຶ່ງໃນວາລະຂອງ ການປຶກສາຫາລືລະດັບສູງ ທີ່ ກອງປະຊຸມລະດັບສູງໂຕະມົນ ປະຈຳປີ 2021.


c: text/html

text:
Isotopes vs Isomers
ມີການປ່ຽນແປງລະຫວ່າງປະລໍາມະນູທີ່ແຕກຕ່າງກັນ. ນອກຈາກນີ້, ຍັງມີການປ່ຽນແປງພາຍໃນອົງປະກອບອັນດຽວກັນ. ໄອໂຊໂທບແມ່ນຕົວຢ່າງສໍາລັບຄວາມແຕກຕ່າງພາຍໃນອົງປະກອບອັນດຽວ.
ໂມເລກຸນຫຼືທາດ ion ທີ່ມີສູດໂມເລກຸນດຽວກັນສາມາດມີຢູ່ໃນວິທີທີ່ແຕກຕ່າງກັນຂຶ້ນຢູ່ກັບ ຄຳ ສັ່ງຜູກມັດ, ຄິດໄລ່ຄວາມແຕກຕ່າງໃນການແຈກຢາຍ, ວິທີທີ່ພວກມັນຈັດຢູ່ໃນພື້ນທີ່ແລະອື່ນ etc; ສິ່ງເຫຼົ່ານີ້ເອີ້ນວ່າ isomers.
ໄອໂຊໂທບ
ປະລໍາມະນູຂອງອົງປະກອບດຽວກັນສາມາດແຕກຕ່າງກັນ. ປະລໍາມະນູທີ່ແຕກຕ່າງກັນເຫຼົ່ານີ້ຂອງອົງປະກອບອັນດຽວກັນເອີ້ນວ່າໄອໂຊໂທບ. ພວກມັນແຕກຕ່າງຈາກກັນໂດຍມີຈໍານວນນິວຕຣອນແຕກຕ່າງກັນ. ເນື່ອງຈາກວ່າຈໍານວນນິວຕຣອນແຕກຕ່າງກັນ, ຈໍານວນມວນຂອງພວກມັນຍັງແຕກຕ່າງກັນ. ແນວໃດກໍ່ຕາມ, ໄອໂຊໂທບຂອງອົງປະກອບດຽວກັນມີຈໍານວນໂປຣຕຣອນແລະນິວຕຣອນ. ໄອໂຊໂທບທີ່ແຕກຕ່າງກັນມີຢູ່ໃນປະລິມານທີ່ແຕກຕ່າງກັນ, ແລະອັນນີ້ແມ່ນໃຫ້ເປັນຄ່າເປີເຊັນທີ່ເອີ້ນວ່າຄວາມອຸດົມສົມບູນທີ່ກ່ຽວຂ້ອງ. ຕົວຢ່າງ, ໄຮໂດເຈນມີໄອໂຊໂທບສາມອັນຄືໂປຣຕີນ, deuterium ແລະ tritium. ຈຳ ນວນນິວຕຣອນແລະຄວາມອຸດົມສົມບູນຂອງພວກມັນມີດັ່ງນີ້.
1 H - ບໍ່ມີນິວຕຣອນ, ຄວາມອຸດົມສົມບູນຂອງພີ່ນ້ອງແມ່ນ 99.985%
2 H- ນິວຕຣອນ, ຄວາມອຸດົມສົມບູນຂອງພີ່ນ້ອງແມ່ນ 0.015%
3 H- ສອງນິວຕຣອນ, ຄວາມອຸດົມສົມບູນຂອງພີ່ນ້ອງແມ່ນ 0%
ຈຳ ນວນນິວຕຣອນທີ່ແກນສາມາດຖືໄດ້ແຕກຕ່າງກັນໄປຈາກທາດຫາທາດ. ໃນບັນດາໄອໂຊໂທບເຫຼົ່ານີ້, ມີພຽງບາງອັນທີ່ມີຄວາມັ້ນຄົງ. ຍົກຕົວຢ່າງ, ອົກຊີເຈນມີສາມໄອໂຊໂທບທີ່stableັ້ນຄົງ, ແລະກົ່ວມີໄອໂຊໂທບທີ່stableັ້ນຄົງສິບອັນ. ເວລາສ່ວນໃຫຍ່, ອົງປະກອບງ່າຍ simple ມີຕົວເລກນິວຕຣອນຄືກັນກັບຕົວເລກຂອງໂປຕອນ, ແຕ່ໃນອົງປະກອບທີ່ ໜັກ, ມີນິວຕຣອນຫຼາຍກວ່າໂປຣຕິນ. ຈຳ ນວນນິວຕຣອນແມ່ນມີຄວາມ ສຳ ຄັນຕໍ່ການດຸ່ນດ່ຽງຄວາມstabilityັ້ນຄົງຂອງແກນ. ເມື່ອນິວເຄຼຍ ໜັກ ເກີນໄປ, ມັນຈະກາຍເປັນບໍ່ableັ້ນຄົງແລະເພາະສະນັ້ນ, ໄອໂຊໂທບເຫຼົ່ານັ້ນ ກຳ ລັງກາຍເປັນລັງສີ. ຕົວຢ່າງ, 238 U ປ່ອຍລັງສີອອກແລະການເນົ່າເປື່ອຍໄປຫາແກນນ້ອຍຫຼາຍ. ໄອໂຊໂທບອາດຈະມີຄຸນສົມບັດແຕກຕ່າງກັນເນື່ອງຈາກມວນຂອງມັນແຕກຕ່າງກັນ. ຕົວຢ່າງ, ເຂົາເຈົ້າອາດຈະມີສະປິນທີ່ແຕກຕ່າງກັນ, ສະນັ້ນ spectra NMR ຂອງເຂົາເຈົ້າແຕກຕ່າງກັນ. ແນວໃດກໍ່ຕາມ, ຕົວເລກເອເລັກໂຕຣນິກຂອງພວກມັນແມ່ນຄ້າຍຄືກັນເຮັດໃຫ້ເກີດພຶດຕິກໍາທາງເຄມີທີ່ຄ້າຍຄືກັນ.
ເຄື່ອງວັດແທກຄວາມແຮງຂອງມວນສານສາມາດໃຊ້ເພື່ອເອົາຂໍ້ມູນກ່ຽວກັບໄອໂຊໂທບໄດ້. ມັນໃຫ້ ຈຳ ນວນໄອໂຊໂທບທີ່ອົງປະກອບ ໜຶ່ງ ມີ, ຄວາມອຸດົມສົມບູນແລະມວນຂອງມັນ.
ໄອໂຊເມີ
Isomers ແມ່ນທາດປະສົມທີ່ແຕກຕ່າງກັນທີ່ມີສູດໂມເລກຸນດຽວກັນ. ມີ isomers ປະເພດຕ່າງ. Isomers ສາມາດແບ່ງອອກເປັນສອງກຸ່ມເປັນ isomers ລັດຖະ ທຳ ມະນູນແລະ isomers ສະເຕີລິໂອ. isomers ລັດຖະ ທຳ ມະນູນແມ່ນ isomers ບ່ອນທີ່ການເຊື່ອມຕໍ່ຂອງອະຕອມແຕກຕ່າງກັນໃນໂມເລກຸນ. Butane ແມ່ນ alkane ທີ່ງ່າຍທີ່ສຸດເພື່ອສະແດງໃຫ້ເຫັນລັດທິລັດຖະ ທຳ ມະນູນ isomerism. Butane ມີສອງ isomers ລັດຖະ ທຳ ມະນູນ, butane ເອງແລະ isobutene.
ໃນອະຕອມ stereo-isomers ແມ່ນເຊື່ອມຕໍ່ກັນເປັນ ລຳ ດັບດຽວກັນ, ບໍ່ຄືກັບ isomers ລັດຖະ ທຳ ມະນູນ. Stereoisomers ແຕກຕ່າງກັນພຽງແຕ່ໃນການຈັດປະລໍາມະນູຂອງເຂົາເຈົ້າຢູ່ໃນອາວະກາດ. Stereoisomers ສາມາດມີສອງປະເພດ, enantiomers ແລະ diastereomers. Diastereomers ແມ່ນ stereoisomers ທີ່ມີໂມເລກຸນບໍ່ແມ່ນພາບກະຈົກຂອງກັນແລະກັນ. isomers cis trans ຂອງ 1,2-dichloroethene ແມ່ນ diastereomers. Enantiomers ແມ່ນ stereoisomers ທີ່ມີໂມເລກຸນເປັນຮູບກະຈົກທີ່ບໍ່ສາມາດວາງຊ້ອນກັນໄດ້. Enantiomers ເກີດຂື້ນກັບໂມເລກຸນ chiral ເທົ່ານັ້ນ. ໂມເລກຸນ chiral ຖືກ ກຳ ນົດເປັນອັນທີ່ບໍ່ຄືກັນກັບຮູບກະຈົກຂອງມັນ. ເພາະສະນັ້ນ, ໂມເລກຸນ chiral ແລະຮູບພາບກະຈົກຂອງມັນແມ່ນ enantiomers ຂອງກັນແລະກັນ. ຕົວຢ່າງ, ໂມເລກຸນ 2-butanol ແມ່ນເປັນເຊື້ອພະຍາດ, ແລະມັນແລະພາບກະຈົກຂອງມັນແມ່ນ enantiomers.

robotstxt: allowed

filter: keep


text:
ກອງປະຊຸມຄະນະກຳມະການບໍລິຫານ ຄະນະນິຕິສາດ ແລະ ລັດຖະສາດ ມະຫາວິທະຍາໄລແຫ່ງຊາດ ປະຈໍາປີ 2021-2022 ໄດ້ໄຂຂື້ນຢ່າງເປັນທາງການໃນເຊົ້າຂອງວັນທີ 22 ກັນຍາ 2022 ກອງປະຊຸມໄດ້ດຳເນີນເປັນເວລາ ສາມ ວັນ ທີ່ຫ້ອງປະຊຸມ ຖິ່ນແກ້ວ ລີ່ສອດນາປາກກວາງ, ເມືອງແກ້ວອຸດົມ,ແຂວງວຽງຈັນ ພາຍໃຕ້ການເປັນປະທານຂອງທ່ານ ຮອງສາດສະດາຈານ ວຽງວິໄລ ທ່ຽງຈັນໄຊ ຄະນະບໍດີ ຄະນະນິຕິສາດ ແລະ ລັດຖະສາດ ເຊີ່ງມີສະມາຊິກເຂົ້າຮ່ວມໃນກອງປະຊຸມດັ່ງກ່າວມີ ທ່ານ ຮອງຄະນະບໍດີ,ຫົວໜ້າພາກວິຊາ,ຫົວໜ້າພະແນກ,ຕ່າງໜ້າສາມອົງການຈັດຕັ້ງ ແລະ ສູນ,ພະນັກງານບໍລິຫານ ທັງໝົດມີຈໍານວນ 28 ທ່ານ ໃນນັ້ນມີຍິງ12 ທ່ານ ຄະນະກຳມະການບໍລິຫານໄດ້ຮັບຮອງ ແລະ ເປັນເອກະສັນໃນການພິຈາລະນາບັນຫາຕ່າງໆດັ່ງນີ້: ໄດ້ຮັບຟັງການຜ່ານບົດສະຫຼຸບປະຈຳປີ2021-2022 …
ວັນທີ 19-20 ກັນຍາ 2022 ທີ່ເມືອງທຸລະຄົມ ແຂວງວຽງຈັນ ຄະນະນິຕິສາດ ແລະ ລັດຖະສາດ ມະຫາວິທະຍາໄລແຫ່ງຊາດ ໄດ້ຈັດກອງປະຊຸມຜ່ານ ແລະ ຮັບຮອງຮູບແບບ ແລະ ບົດວິພາກ ວາລະສານກົດໝາຍຂື້ນ ໂດຍເປັນປະທານຂອງ ທ່ານ ອຈ.ປອ ສົມເດດ ແກ້ວວົງສັກ ຮອງຄະນະບໍດີ ຝ່າຍວິຊາການ,ມີບັນດາ ຮອງຄະນະບໍດີ,ຫົວໜ້າພາກວິຊາ,ຫົວໜ້າພະແນກ ແລະ ຄູອາຈານ,ຄະນະຮັບຜິດຊອບເຂົ້າຮ່ວມ. ຈຸດປະສົງຂອງກອງປະຊຸມ ເພື່ອປຶກສາຫາລື,ຮັບຮອງຮູບແບບ ແລະ ບົດວິພາກ ວາລະສານກົດໝາຍ ໃນກອງປະຊຸມດັ່ງກ່າວ ໄດ້ມີການປະກອບຄໍາຄິດຄໍາເຫັນຂອງຫົວໜ້າພາກວິຊາ,ຫົວໜ້າພະແນກ ເຂົ້າໃນການຮັບຮອງຮູບແບບ ແລະ ບົດວິພາກ ວາລະສານກົດໝາຍ ຢ່າງສ້າງສັນ ເຮັດໃຫ້ກອງປະຊຸມເຫັນດີ ແລະ …
ໃນວັນທີ 15 ກັນຍາ 2022 ນີ້ທີ່ເດີນບານເຕະເພັດມະນີ, ຄະນະນິຕິສາດ ແລະ ລັດຖະສາດ ມະຫາວິທະຍາໄລແຫ່ງຊາດ ແລະ ວິທະຍາຄານປ້ອງກັນຊາດ ໄກສອນ ພົມວິຫານ ຫ້ອງການຄຸ້ມຄອງໂຄງການຫຼັກສູດ ຈັດກິດຈະກໍາເຕະບານມິດຕະພາບ,ມີບັນດາພະນັກງານຄູອາຈານ ພ້ອມດ້ວຍນັກກິລາທັງສອງພາກສ່ວນເຂົ້າຮ່ວມ,ຜົນການເຕະບານມິດຕະພາບ ທາງວິທະຍາຄານປ້ອງກັນຊາດ ໄກສອນ ພົມວິຫານ ຫ້ອງການຄຸ້ມຄອງໂຄງການຫຼັກສູດ ຊະນະ ຄະນະນິຕິສາດ ແລະ ລັດຖະສາດ ມະຫາວິທະຍາໄລແຫ່ງຊາດ 3-1 ຈຸດປະສົງຂອງການເຕະບານມິດຕະພາບທັງສອງຝ່າຍ,ເພື່ອຫັດແໜ້ນຄວາມສາມັກຄີລະຫວ່າງສອງສະຖາບັນການສຶກສາ ໃຫ້ມີຄວາມໜັກແໜ້ນ ແລະ ສະໜິດສະໜົມກ່ວາເກົ່າ.
ວັນທີ 27 ສິງຫາ 2022 ຄະນະນິຕິສາດ ແລະ ລັດຖະສາດ ມຊ ຕ້ອນຮັບ ຄະນະອາຈານ ແລະ ນັກສຶກສາ ປະລິນຍາໂທ ຈາກ ຄະນະວິສາຫະການ ສາຂາ ນິຕິສາດ ມະຫາວິທະຍາໄລຂອນແກ່ນ ຣາຊາອານາຈັກໄທ ໂດຍ ທ່ານຮອງສາດສະດາຈານ ວຽງວິໄລ ທ່ຽງຈັນໄຊ ຄະນະບໍດີ ຄະນະນິຕິສາດ ແລະ ລັດຖະສາດ ມຊ ປະທານໃນພິທີ ພ້ອມດ້ວຍ ດຣ. ສູນທະລີ ບູນສິດຊົນ (Asst. Prof.Dr. Santarem BUCHITCHON) ຮອງຄະນະບໍດີ ຄະນະວິສາຫະການ ສາຂາ …
ໃນຕອນເຊົ້າຂອງວັນທີ 10 ສິງຫາ 2022 ຄະນະການຮ່ວມມືທາງວິຊາການລະຫວ່າງຫ້ອງສະໝຸດໃນລາວໄດ້ມາຢ້ຽມຢາມ ແລະ ທັດສະນະສຶກສາ ແລກປ່ຽນບົດຮຽນວຽກງານຫໍສະໝຸດ ທີ່ຫໍສະໝຸດ ຄະນະນິຕິສາດ ແລະ ລັດຖະສາດ ມະຫາວິທະຍາໄລແຫ່ງຊາດ, ນໍາພາໂດຍຄະນະປະທານ ທ່ານ ອຈ. ສີພາ ພົງສະຫັວດ ພ້ອມດ້ວຍພະນັກງານ,ຄູອາຈານຈໍານວນ 45 ທ່ານ ຈາກຫໍສະໝຸດ 20 ແຫ່ງໃນລາວ ໂດຍການຕອນຮັບຂອງທ່ານ ປທ. ນ. ສີເມືອງ ສີວົງດາວ ຮອງຫົວໜ້າພະແນກຫໍສະໝຸດ ຄະນະນິຕິສາດ ແລະ ລັດຖະສາດ (ຄນລ,ມຊ)ພ້ອມດ້ວຍພະນັກງານພາຍໃນຫໍສະໝຸດເຂົ້າຕອນຮັບຄັ້ງນີ້ ແລະ ທັງສອງພາກສ່ວນໄດ້ມີການນຳສະເໜີກ່ຽວກັບປະຫວັດຄວາມເປັນມາ,ການເຄື່ອນໄຫວວຽກງານຫໍສະໝຸດຂອງຕົນໃຫ້ກັນຊາບ. ຈຸດປະສົງການມາຢ້ຽມຢາມ, ທັດສະນະສຶກສາ ແລະ …
ໃນລະຫວ່າງວັນທີ 14-17 ສິງຫາ 2022 ນີ້, ພະແນກວິຊາການ ຄະນະນິຕິສາດ ແລະ ລັດຖະສາດ ມະຫາວິທະຍາໄລແຫ່ງຊາດ(ມຊ) ໄດ້ຈັດກອງປະຊຸມຝຶກອົບຮົມການຄຸ້ມຄອງ ແລະ ບໍລິຫານຈັດການລະບົບຖານຂໍ້ມູນຂອງ ຄນລ; ກອງປະຊຸມໄດ້ຈັດຂຶ້ນທີ່ຫ້ອງປະຊຸມເຮືອນພັກຄູນຊັບ ເມືອງແກ້ວອຸດົມ ແຂວງວຽງຈັນ, ໂດຍການເປັນປະທານຂອງທ່ານ ອຈ. ປອ. ສົມເດດ ແກ້ວວົງສັກ ຮອງຄະນະບໍດີ ຄນລ, ມີບັນດາ ຫົວໜ້າພາກວິຊາ,ທ່ານຫົວໜ້າພະແນກ, ຮອງຫົວໜ້າພະແນກ ແລະ ຄະນະຮັບຜິດຊອບທີ່ກ່ຽວຂ້ອງເຂົ້າຮ່ວມ. ການຈັດກອງປະຊຸມຝຶກອົບຮົມຄັ້ງນີ້ ແມ່ນເພື່ອໃຫ້ຜູ້ຮັບຜິດຊອບແຕ່ລະພາກສ່ວນ ຄູອາຈານເຂົ້າໃຈໃນການນໍາໃຊ້ລະບົບຖານຂໍ້ມູນ ແລະ ເປັນເອກະພາບກັນໃນການນໍາໃຊ້ຖານຂໍ້ມູນຂອງພວກເຮົານີ້ ໃນກອງປະຊຸມ ທ່ານ ປອ ດວງມາລາ ຄໍາສົງກາ ຫົວໜ້າພະແນກວິຊາການ …
ຄະນະນິຕິສາດ ແລະ ລັດຖະສາດໄດ້ຈັດຕັ້ງການຮັບຟັງປາຖະກະຖາກ່ຽວກັບມູນເຊື້ອ ແລະ ຂະບວນວິວັດແຫ່ງການເຕີບໃຫຍ່ຂະຫຍາຍຕົວຂອງມິດຕະພາບອັນຍິ່ງໃຫຍ່, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງ ລາວ ແລະ ຫວຽດນາມ ແລະ ເພື່ອເປັນການປະກອບສ່ວນຮ່ວມກັບທົ່ວພັກ, ທົ່ວລັດ, ທົ່ວກໍາລັງປະກອບອາວຸດ ແລະ ທົ່ວປວງຊົນເຮົາ ເຂົ້າໃນຂະບວນການສະເຫຼີມສະຫຼອງປີມິດຕະພາບ ແລະ ຄວາມສາມັກຄີລາວ-ຫວຽດນາມ ກໍ່ຄືວັນສົນທິສັນຍາມິດຕະພາບ ແລະ ການຮ່ວມມື ລາວ-ຫວຽດນາມ ຄົບຮອບ 45 ປີ ແລະ ສາຍພົວພັນການທູດລາວ-ຫວຽດນາມ ຄົບຮອບ 60 ປີ. ພິທີໄດ້ຈັດຂຶ້ນ ໃນຕອນເຊົ້າຂອງ ວັນທີ 10 ສິງຫາ 2022 ຢູ່ຫ້ອງປະຊຸມL1 ຕຶກອາເນກປະສົງ …
ໃນລະຫວ່າງວັນທີ 27-29 ກໍລະກົດ 2022 ນີ້ ພະແນກຫໍສະໝຸດ ຄະນະນິຕິສາດ ແລະ ລັດຖະສາດ ມະຫາວິທະຍາໄລແຫ່ງຊາດໄດ້ຈັດກອງປະຊຸມຝຶກອົບຮົມວຽກງານວິຊາການຫໍສະໝຸດປະຈໍາປີ 2022 ຫົວຂໍ້: “ການເສີມທັກສະວິທີການຄຸ້ມຄອງປື້ມ ແລະ ວາລະສານແບບດັ່ງເດີມ ແລະ ດີຈີຕ໌ອລ ເພື່ອບໍລິການໃນຍຸກເຕັກໂນໂລຊີ” ; ກອງປະຊຸມດັ່ງກ່າວໄດ້ຈັດຂື້ນທີ່ໂຮງແຮມທະວີສຸກ, ເມືອງວັງວຽງ, ແຂວງວຽງຈັນ, ໂດຍເປັນປະທານຂອງທ່ານ ອຈ.ປອ ສົມເດດ ແກ້ວວົງສັກ ຮອງຄະນະບໍດີ , ມີບັນດາຫົວໜ້າພະແນກ, ຮອງຫົວໜ້າພະແນກ,ພະນັກງານຫໍສະໝຸດ ພ້ອມດ້ວຍບັນດາຄູອາຈານ ຫໍສະໝຸດກາງ ມະຫາວິທະຍາໄລແຫ່ງຊາດ ,ສະຖາບັນຍຸຕິທຳແຫ່ງຊາດ ,ມະຫາວິທະຍາໄລຈໍາປາສັກເຂົ້າຮ່ວມ. ການຈັດກອງປະຊຸມຝຶກອົບຮົມຄັ້ງນີ້ ມີທັງທິດສະດີ ແລະ ປະຕິບັດຕົວຈິງ …
ໃນຕອນບ່າຍຂອງວັນທີ 19 ກໍລະກົດ 2022, ຄະນະນິຕິສາດ ແລະ ລັດຖະສາດ(ຄນລ), ມະຫາວິທະຍາໄລແຫ່ງຊາດ(ມຊ) ໄດ້ຈັດພິທີ ປະກາດແຕ່ງຕັ້ງຕໍາແໜ່ງ ຮອງຄະນະບໍດີ ຂື້ນທີ່ຫ້ອງປະຊຸມ B10 , ໂດຍ ການເຂົ້າຮ່ວມເປັນປະທານຂອງທ່ານ ຮສ. ໂພສີ ທິບດາວັນ ຮອງອະທິການບໍດີ ມຊ , ທ່ານ ຮສ. ວຽງວິໄລ ທ່ຽງຈັນໄຊ ຄະນະບໍດີ ຄະນະນິຕິສາດ ແລະ ລັດຖະສາດ, ມີບັນດາ, ຮອງຄະນະບໍດີ, ຫົວໜ້າພາກວິຊາ,ຮອງພາກວິຊາ, , ຫົວໜ້າະແນກ, ຮອງພະແນກ ພ້ອມດ້ວຍພະນັກງານ, ຄູ-ອາຈານພາຍໃນຄະນະເຂົ້າຮ່ວມ. ໃນພິທີ, ທ່ານ …
ເພື່ອສ້າງຂະບວນການຂໍ່ານັບຮັບຕ້ອນວັນສ້າງຕັ້ງສະຫະພັນແມ່ຍິງລາວ (ວັນທີ20 ກໍລະກົດ 1955-20 ກໍລະກົດ 2022) ຄົບຮອບ 67 ປີ, ໃຫ້ມີຄວາມໝາຍ ຄວາມສຳຄັນ ດັ່ງນັ້ນ ໃນຕອນເຊົ້າວັນທີ 16 ກໍລະກົດ 2022 ຄະນະບໍລິຫານງານຮາກຖານ ຄນລ ສົມທົບ 2 ອົງການຈັດຕັ້ງມະຫາຊົນ ຄະນະນິຕິສາດ ແລະ ລັດຖະສາດ ມະຫາວິທະຍາໄລແຫ່ງຊາດ ໄດ້ສ້າງຂະບວນການອອກແຮງງານ ລວມຂື້ນ ມີຄະນະພັກ-ຄະນະນຳ ພ້ອມດ້ວຍສະມາຊິກກຳມະບານ ສະມາຊິກຊາວໜຸ່ມ,ສະມາຊິກສະຫະແມ່ຍິງ,ຄູ-ອາຈານ ,ພະນັກງານ ແລະ ນັກສຶກສາ ຄະນະນິຕິສາດ ແລະ ລັດຖະສາດ ມຊ ເຂົ້າຮ່ວມຢ່າງເປັນຂະບວນການຟົດຟື້ນ. ການອອກແຮງງານຄັ້ງນີ້ ໄດ້ພ້ອມກັນເຮັດຄວາມສະອາດອ້ອມພາຍໃນຄະນະ …


text:
ວັນທີ 4 ກຸມພາ 2022ນີ້, ທີ່ສະໂມສອນ ກະຊວງປ້ອງກັນປະເທດ ໄດ້ຈັດພິທີປະກາດເລື່ອນຊັ້ນໃຫ້ນາຍທະຫານຂັ້ນສູງຂຶ້ນ, ໂດຍການເປັນ ປະທານຂອງສະຫາຍ ພົນເອກ ຈັນສະໝອນ ຈັນຍາລາດ ກໍາມະການກົມການເມືອງສູນກາງພັກ, ຮອງນາຍຍົກລັດຖະມົນຕີ,ລັດຖະມົນຕີ ກະຊວງ ປ້ອງກັນປະເທດ, ມີຄະນະພັກ, ຫ້ອງການ ເມືອງ ຈາກ 4 ກົມ, ບັນດາຫົວໜ້າກົມ, ຮອງກົມ ພ້ອມ ດ້ວຍນາຍທະຫານທີ່ໄດ້ຮັບການເລື່ອນຊັ້ນໃຫມ່ເຂົ້າຮ່ວມ.
ສະຫາຍ ພົນຈັດຕະວາ ພູມີ ດາລາເພັດ ຄະນະປະຈຳພັກກະຊວງປ້ອງກັນປະເທດ ຮອງຫົວໜ້າກົມໃຫຍ່ການເມືອງກອງທັບ. ໄດ້ຂື້ນຜ່ານ ລັດຖະດຳລັດຂອງປະທານປະເທດ ສາທາລະນະລັດ ປະຊາທິປະໄຕ ປະຊາຊົນລາວ ວ່າດ້ວຍການການເລື່ອນຊັ້ນນາຍທະຫານ ຊັ້ນພັນເອກ ຂຶ້ນຊັ້ນ ພົນຈັດຕະວາ ອີງຕາມ ລັດຖະທຳມະນູນ ແຫ່ງ ສປປ ລາວ ສະບັບປັບປຸງປີ 2015 ມາດຕາ 76 ຂໍ້ 06 ອີງຕາມ ກົດໝາຍວ່າດ້ວຍນາຍທະຫານກອງທັບປະຊາຊົນລາວ ສະບັບເລກທີ 43/ສພຊ, ລົງວັນທີ 14 ມິຖຸນາ 2018. ອີງຕາມ ໜັງສືສະເໜີຂອງນາຍົກລັດຖະມົນຕີ ສະບັບເລກທີ 03/ນຍ, ລົງວັນທີ 21 ມັງກອນ 2022. ມາດຕາ 1 ຕົກລົງເລື່ອນຊັ້ນນາຍທະຫານ ຊັ້ນ ພັນເອກ ຂຶ້ນຊັ້ນ ພົຈັດຕະວາ ຈຳນວນ 18 ສະຫາຍຄື: ພົຈ ວົງສັກ ສີພັນດອນ ຫົວໜ້າ ກົມກໍ່ສ້າງ-ຄຸ້ມຄອງຊັບສິນ ກົມໃຫຍ່ພະລາທິກາກອງທັບ, ພົຈ ສີພອນໄຊ ຄຳທອງເຫວີນ ຫົວໜ້າກົມເສດຖະກິດ ຫ້ອງວ່າການກະຊວງປ້ອງກັນປະເທດ, ພົຈ ຈອມເພັດ ໄຊຍະສຸກ ຮອງກົມໃຫຍ່ເຕັກນິກກອງທັບ, ພົຈ ນິກອນ ແກ້ວພັນໄຕ ຫົວໜ້າ ກົມອຸດສາຫະກຳປ້ອງກັນຊາດ ກົມໃຫຍ່ເຕັກນິກກອງທັບ, ພົຈ ປົວວັນ ອາດຖະໜາໄຊ ຮອງກົມ 213, ພົຈ ອຸ່ນຈັນ ແດງວັນສົມ ຫົວໜ້າການທະຫານ ກອງພົນທີ 1, ພົຈ ຄຳອີ້ງ ກິ່ງແກ້ວ ຫົວໜ້າການທະຫານ ກບຊ ແຂວງໄຊສົມບູນ, ພົຈ ພູວັນ ພິມມະຈັນ ຫົວໜ້າການເມືອງ ກຊບ ແຂວງສາລະວັນ, ພົຈ ສົມພອນ ສີສຸວັນນະ ຫົວໜ້າກົມການເມືອງ ວປກ, ພົຈ ວິລະພັນ ດວງມະນີ ຫົວໜ້າກົມຄົ້ນຄວ້າວິທະຍາສາດກາານທະຫານ-ການເມືອງ ວປກ, ພົຈ ຖາວອນ ແກ້ວອິນທະວົງ ຫົວໜ້າການເມືອງ ວິທະຍາຄານ ກົມມະດຳ, ພົຈ ຄຳໄພ ຟອງດາລາ ຫົວໜ້າການທະຫານ ໂຮງຮຽນທິດສະດີ ການເມືອງກອງທັບ, ພົຈ ສີລາວົງ ບຸນມີໄຊ ຫົວໜ້າການເມືອງ ໂຮງຮຽນກໍ່ສ້າງນາຍສິບທະຫານຮາບເລກ 1, ພົຈ ສຸລິວົງ ລັດວິໄລ ຫົວໜ້າການເມືອງ ວິທະຍາຄານການແພດກອງທັບ, ພົຈ ທອງຈັນ ວັນນະສີ ຫົວໜ້າກົມແຜ່ນທີ່ ກົມໃຫຍ່ເສນາທິການກອງທັບ, ພົຈ ສີທອງ ຖິ່ນສະຫວັນ ຫົວໜ້າກົມເສນາພະລາ ກົມໃຫຍ່ພະລາທິການກອງທັບ, ພົນຈັດຕະວາ ວຽງໄຊ ໄຊສະໝອນ ຫົວໜ້າກົມຊ່າງແສງ ກົມໃຫຍ່ເສນາທິການກອງທັບ, ພົນຈັດຕະວາ ບີ ມົວໄຟດາເຍຍຈ່າ ຮອງອຳນວຍການ ບໍລິສັດ ຢູນິເທວ ຫ້ອງວ່າການກະຊວງປ້ອງກັນປະເທດ ແລະ ຕົກລົງເລື່ອນຊັ້ນ ພັນໂທ ຂື້ນ ພັນເອກ 2 ສະຫາຍ ຈະໄປເປັນທີ່ປຶກສາທູດປ້ອງກັນຊາດລາວ ຢູ່ລາຊະອານາຈັກກຳປູເຈຍ ແລະ ປະເທດ ມາເລເຊຍ ຄື: ພັນເອກ ຄຳແພງ ສອນພະຈັນ ຫົວໜ້າພະແນກຂ່າວ-ໄອທີ ກົມພົວພັນຕ່າງປະເທດ ແລະ ພັນເອກ ວິໄສອນ ສີສົມບັດ ຮອງຫົວໜ້າຫ້ອງການ ກົມໃຫຍ່ເສນາທິການກອງທັບ.
ໂອກາດນີ້ ສະຫາຍ ພົນເອກ ຈັນສະໝອນ ຈັນຍາລາດ ກໍໄດ້ໃຫ້ກຽດໂອ້ລົມ ແລະ ໃຫ້ທິດທາງຊີ້ນໍາຫຼາຍບັນຫາສຳຄັນຕໍ່ນາຍທະຫານທີ່ໄດ້ຮັບການເລື່ອນຊັ້ນໃຫມ່ໃນຄັ້ງນີ້, ພ້ອມທັງເນັ້ນໜັກໃຫ້ນາຍທະຫານແຕ່ລະສະຫາຍສຶບຕໍ່ເຝິກຝົນຫຼໍ່ຫຼອມຕົນເອງໃນຮອບດ້ານ, ພ້ອມກັນຍົກສູງຄວາມຮັບຜິດຊອບການເມືອງຂອງຕົນຢ່າງເປັນເຈົ້າການ, ເປັນຫຼັກແຫຼ່ງໃນການເຕົ້າໂຮມຄວາມສາມັກຄີພາຍໃນໃຫ້ແໜ້ນແຟ້ນ, ສຸມໃສ່ແບບແຜນວິທີເຮັດວຽກໃຫ້ຮັດກຸມ ແລະ ເປັນບັນຫາສຳຄັນບົນພື້ນຖານຕ້ອງປະຕິບັດຕາມຫຼັກການລວມສູນປະຊາທິປະໄຕ ເຮັດວຽກເປັນໝູ່ຄະນະ, ແບບແຜນການເຮັດວຽກຕ້ອງມີຂັ້ນຕອນ ແລະ ມີຈຸດສຸມ ແລະ ປະຕິບັດໜ້າທີ່ການເມືອງຂອງຕົນໃຫ້ສຳເລັດສູງກວ່າເກົ່າເພື່ອພ້ອມກັນກໍ່ສ້າງກອງທັບປະຊາຊົນລາວກ້າວຂຶ້ນເປັນກອງທັບທີ່ມີແບບແຜນ ແລະ ທັນສະໄຫມ.


text:
ໃນວັນທີ 16 ທັນວາ 2021, ທີ່ຫໍປະຊຸມແຫ່ງຊາດ ນະຄອນຫລວງວຽງຈັນ, ໄດ້ມີກອງປະຊຸມພົບປະ ລະຫວ່າງ ຄະນະລັດຖະບານ ກັບ ພາກທຸລະກິດ ໂດຍການເປັນປະທານຂອງ ທ່ານ ພັນຄຳ ວິພາວັນ ນາຍົກລັດຖະມົນແຫ່ງ ສປປ ລາວ, ມີບັນດາ ທ່ານຮອງນາຍົກລັດຖະມົນຕີ, ສະມາຊິກລັດຖະບານ, ອົງການທຽບເທົ່າ, ກໍາມາທິການສະພາແຫ່ງຊາດ, ສູນກາງແນວລາວສ້າງຊາດ ແລະ ອົງການຈັດຕັັ້ງມະຫາຊົນຂັັ້ນສູນກາງ, ບັນດາທ່ານຄະນະບໍລິຫານງານ ສະພາການຄ້າ-ອຸດສາ ຫະກໍາແຫ່ງຊາດລາວ, ບັນດາຜູູ້ປະກອບການພາກທຸລະກິດ ແລະ ພາກສ່ວນກ່ຽວຂ້ອງເຂົ້າຮ່ວມ. ກອງປະຊຸມດັ່ງກ່າວ, ຈະດຳເນີນໄປເປັນເວລາ 2 ວັນ.
ກອງປະຊຸມໃນຄັັ້ງນີ້, ຈະໄດ້ສຸມໃສ່ປຶກສາຫາລື ແລກປ່ຽນຄໍາຄິດເຫັນ ແລະ ສ້າງຄວາມເປັນເອກະພາບກັນ ລະຫວ່າງ ພາກລັດຖະບານ ກັບພາກທຸລະກິດ ໃນແຜນປະຕິບັດຕົວຈິງ 6 ແຜນງານ ເພື່ອສືບຕໍ່ແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ ແລະ ບັນຫາຄົງຄ້າງຕ່າງໆ ທີ່ເປັນອຸ ປະສັກຕໍ່ການດໍາເນີນທຸລະກິດ ຂອງບັນດາຜູູ້ປະກອບການທັງພາຍໃນ ແລະ ຕ່າງປະເທດ ແນໃສ່ເຮັດໃຫ້ແຜນພັດທະນາເສດຖະກິດ-ສັງຄົມ ແຫ່ງຊາດ ແລະ ແຜນການຈັດຕັັ້ງປະຕິບັດ 2 ວາລະແຫ່ງຊາດ ໃນເງື່ອນໄຂໂຄວິດ-19 ໄດ້ຈັດຕັັ້ງປະຕິບັດຕົວຈິງ ແລະ ປະສົບຜົນສໍາເລັດ.
ໃນໂອກາດດັ່ງກ່າວ, ທ່ານ ພັນຄຳ ວິພາວັນ ໄດ້ກ່າວເປີດກອງປະຊຸມ ວ່າ: ກອງປະຊຸມພົບປະລະຫວ່າງ ຄະນະລັດຖະບານ ກັບພາກທຸລະກິດໃນຄັັ້ງນີ້, ພວກເຮົາຈະໄດ້ຮັບຟັງການລາຍງານ ແລະ ປຶກສາຫາລື ໃນ 6 ວາລະສໍາຄັນ ເປັນຕົ້ນແມ່ນ ແຜນການປະຕິບັດງານຕົວຈິງ ກ່ຽວກັບການປັບປຸງການບໍລິການລົງທຶນປະຕູດຽວ ຕິດພັນກັບການແບ່ງຂັັ້ນຄຸ້ມຄອງ; ແຜນການປະຕິບັດຕົວຈິງໃນການຊຸກຍູູ້ ແລະ ສົ່ງເສີມການຜະລິດກະສິກໍາເປັນສິນຄ້າ; ແຜນການປະຕິບັດຕົວຈິງໃນການຊຸກຍູູ້ ແລະ ສົ່ງເສີມອຸດສາຫະກໍາປຸງແຕ່ງ ເພືີ່ອສະໜອງໃຫ້ການຊົມໃຊ້ພາຍໃນ ແລະ ສົ່ງອອກ; ແຜນການຈັດຕັັ້ງປະຕິບັດຕົວຈິງ ກ່ຽວກັບການສົ່ງເສີມຊຸກຍູູ້ໂຄງການທີີ່ຕິດພັນກັບຂົງເຂດການບໍລິການ ແລະ ການສ້າງລາຍຮັບ; ແຜນການຈັດຕັັ້ງປະຕິບັດຕົວຈິງ ໃນການສໍາຫລວດທີີ່ດິນ ແລະ ການກໍານົດຂອບເຂດ ຢູ່ບັນດາແຂວງລຽບຕາມທາງລົດໄຟ ລາວ-ຈີນ ເພືີ່ອກໍານົດເປັນເຂດກະສິກໍາ, ເຂດອຸດສາຫະກໍາ ແລະ ເຂດການບໍລິການ ເພືີ່ອດຶງດູດການລົງທຶນ ແລະ ແຜນການຈັດຕັັ້ງປະຕິບັດຕົວຈິງ ກ່ຽວກັບການພັດທະນາ, ຝຶກອົບຮົມສີມືແຮງງານ, ຈັດຫາວຽກເຮັດງານທໍາໃຫ້ບັນດາແຮງງານທັງພາຍໃນ ແລະ ຕ່າງປະເທດ.
ທ່ານນາຍົກລັດຖະມົນຕີ ກ່າວຕື່ມວ່າ: ການເປີດເສັ້ນທາງລົດໄຟລາວ-ຈີນ ກໍເປັນກາລະໂອ ກາດ ແລະ ເປັນທ່າແຮງສໍາຄັນ ທີີ່ຈະຊ່ວຍຂັບເຄືີ່ອນໃຫ້ຂະແໜງບໍລິການຂົນສົ່ງສິນຄ້າ ແລະ ທ່ອງທ່ຽວ ທີີ່ໄດ້ຮັບຜົນກະທົບຢ່າງໜັກໜ່ວງ ແຕ່ປີ 2020 ເປັນຕົ້ນມາ ໄດ້ຮັບການຟື້ນຕົວຄືນໃໝ່. ສິ່ງທີີ່ສໍາຄັນແມ່ນໃນ ປີ 2021 ລັດຖະບານ ຊຸດທີ IX ໄດ້ສ້າງ ແລະ ຈັດຕັັ້ງປະຕິບັດ ບາດກ້າວເບື້ອງຕົ້ນກ່ຽວກັບວາລະແຫ່ງຊາດ ທີີ່ພົວພັນເຖິງການແກ້ໄຂຄວາມຫຍຸ້ງຍາກ ທາງດ້ານເສດຖະກິດ-ການເງິນ ແລະ ການແກ້ໄຂບັນຫາຢາເສບຕິດ ໂດຍໄດ້ຜ່ານການຮັບຮອງຂອງສະພາແຫ່ງຊາດ ຊຸດທີ IX ໄປຄຽງຄູ່ກັບການປັບປຸງນິຕິກໍາຈໍານວນໜຶ່ງທີີ່ເປັນອຸປະສັກຕໍ່ແຜນດໍາເນີນທຸລະກິດໃນໄລຍະຜ່ານມາ ແລະ ຈະເປັນພື້ນຖານໃຫ້ແກ່ການສ້າງການຫັນປ່ຽນໃໝ່ຢ່າງແຂງແຮງ ເລິກເຊິີ່ງ ແລະ ຮອບດ້ານຕາມມະຕິກອງປະຊຸມໃຫຍ່ ຄັັ້ງທີ XI ຂອງພັກ ທີີ່ກໍານົດໄວ້.
ຂ່າວ: ສົມຫວັງ
ພາບ: ອານິຄົມ (ຫສນຍ)


text:
ກອງປະຊຸມສືບຂ່າວ ຕມ ອາຊຽນຄັ້ງທີ 13
ກອງປະຊຸມສືບຂ່າວ ຕມ ອາຊຽນຄັ້ງທີ 13 ໄດ້ໄຂຂຶ້ນຢູ່ທີ່ໂຮງແຮມແລນມາກ ແມ່ຂອງລີເວີໄຊ ນະຄອນຫຼວງວຽງຈັນ ສປປ ລາວ ໃນຕອນເຊົ້າຂອງ ວັນທີ 21 ພະຈິກ 2017 ໂດຍການເປັນປະທານ ຂອງພັທ ໄພວັນໄຊຍະວົງ ຫົວໜ້າພະແນກ ປະສານງານພາຍໃນ ແລະ ຮ່ວມມືສາກົນໃຫ້ກຽດ ເຂົ້າຮ່ວມຂອງທ່ານ ພັທ ພູວັນ ໄຊຍະສິດ ຮອງຫົວໜ້າກົມຕຳຫຼວດກວດຄົນເຂົ້າ-ອອກ ເມືອງ(ຕມ)ກົມໃຫຍ່ສັນຕິບານກະຊວງປ້ອງກັນ ຄວາມສະຫງົບ ສປປລາວ ພ້ອມດ້ວຍບັນດາຜູ້ແທນກົມຕຳຫຼວດກວດຄົນເຂົ້າ-ອອກເມືອງບັນດາປະເທດມະສາຊິກອາຊຽນ ແລະ ກອງເລຂາອາຊຽນເຂົ້າຮ່ວມ.
ທ່ານ ພັທ ໄພວັນ ໄຊຍະວົງ ຫົວໜ້າພະແນກປະສານງານພາຍໃນ ແລະ ຮ່ວມມືສາກົນ ກົມ ຕມ ໄດ້ກ່າວວ່າ: ກອງປະຊຸມຄັ້ງນີ້ເປັນເຫດການນິມິດໝາຍທີ່ສຳຄັນສຳລັບ ຕມ ສປປ ລາວ ແລະ ເປັນປະສົບການຕົວຈິງໃນການປະຕິບັດໜ້າທີ່ວຽກງານກວດຄົນເຂົ້າ-ອອກເມືອງ ທາງດ້ານຄວາມພະຍາຍາມໃນການສະກັດກັ້ນເຂົ້າເມືອງຜິດກົດໝາຍພາຍໃນປະເທດ ແລະ ພາກພື້ນເຊິ່ງຖືວ່າເປັນໝາກຜົນການຮ່ວມມືໃຫ້ມີປະສິດທິຜົນ ແລະ ມີຜົນສຳເລັດເປັນຢ່າງດີ ນັບແຕ່ກາງປີ 2016-2017 ເວົ້າລວມ ເວົ້າສະເພາະແມ່ນພະແນກຕິດຕາມເປົ້າໝາຍໄດ້ຮ່ວມມືກັບພາກສ່ວນຕ່າງໆຢູ່ພາຍໃນປະເທດເຊັ່ນ: ກົມຕ້ານການຄ້າມະນຸດ, ກົມຕຳຫຼວດສາກົນ, ກົມພາສີ, ກົມສະກັດກັ້ນ ແລະ ຕ້ານຢາເສບຕິດ ກົມຄຸມຄອງຄົນຕ່າງປະເທດ, ພາກສ່ວນອື່ນໆທີ່ກ່ຽວຂ້ອງ ແລະ ບັນດາປະເທດຄູ່ພາຄີສາກົນ, ພາກພື້ນກໍ່ຄືບັນດາປະເທດສະມາຊິກອາຊຽນດ້ວຍກັນ ໄດ້ຮ່ວມມືທາງດ້ານການແລກປ່ຽນຂໍ້ມູນຂ່າວສານໃນຂົງເຂດຄວາມຮັບຜິດຊອບ, ວຽກງານຄຸ້ມຄອງດ່ານ ກໍ່ຖືວ່າເປັນບັນຫາທີ່ສຳຄັນເຊັ່ນ: ການກັດກັ້ນບັນຫາການນຳໃຊ້ໜັງສືເດີນທາງປອມ, ໜັງສືເດີນທາງຂອງຄົນອື່ນ, ການລັກລອບຄ້າຂາຍອາວດເສີກ, ຢາເສບຕິດ, ຜະລິດຕະພັນຈາກຊິ້ນສ່ວນສັດທີ່ຫວງຫ້າມແລະ ບັນຫາຄ້າມະນຸດທຸກຮູບແບບ.
ສະເພາະວຽກງານກວດຄົນເຂົ້າ-ອອກເມືອງຢູ່ ສປປ ລາວ ໃນປີຜ່ານມາແມ່ນສາມາດຜູ້ລັກລອບເຂົ້າເມືອງໄດ້ 151 ລາຍ, ລວມມີ 12 ສນຊາດ; ກໍລະນີນຳໃຊ້ເອກະສານເດີນທາງປອມ ໃນປີຜ່ານມາ ກວດພົບເຫັນ 17 ກໍລະນີ, ນອກນັ້ນຍັງກວດພົບພວກທີ່ຢູ່ກາຍກຳນົດທີ່ໄດ້ລະບຸໄວ້ໃນກົດໝາຍວ່າດ້ວຍການເຂົ້າອອກເມືອງ ແລະ ຄຸ້ມຄອງຄົນປະເທດຂອງ ສປປ ລາວ ເຊິ່ງວ່າປີນີ້ມີຈຳນວນຜູ້ກາຍກຳນົດ ເພີ່ມຂື້ນປະມານ 20% ເມື່ອທຽບໃສ່ປີ 2016; ສຳລັບບັນຫາວຽກງານຄຸ້ມຄອງຄົນຕ່າງປະເທດ ທີ່ພົ້ນເດັ່ນຢູ່ ສປປ ລາວໃນປະຈຸບັນແມ່ນການລັກລອບປະກອບອາຊີບ, ການເຮັດວຽກບໍ່ຖືກເປົ້າໝາຍ, ການລັກແຕ່ງງານລະຫວ່າງພົນລະເມືອງລາວກັບຄົນຕ່າງປະເທດ, ນອກນັ້ນ ຍັງໄດ້ສຸມໃສ່ແກ້ໄຂບັນຫາການຄ້າມະນຸດ ດ້ວຍຮູບການສະກັດກັ້ນແຕ່ຕົ້ນທາງ ແລະ ມີການກວດກາລະອຽດຕໍ່ບຸກຄົນທີ່ເປັນເປົ້າໝາຍສົງໃສໃນກຸ່ມຜູ້ໂດຍສານອອກນອກປະເທດ ໂດຍສະເພາະຍິງລາວ ແລະ ເດັກນ້ອຍ ທີ່ອາຍຸຕ່ຳກວ່າ 18 ປີ.
ພ້ອມກັນນັ້ນ ໃນກອງປະຊຸມ ຄະນະຜູ້ແທນ ຕມ ຂອງ ສປປ ລາວ ໄດ້ສະເໜີແລກປ່ຽນໃນ 3 ບັນຫາທີ່ທ້າທາຍຕໍ່ວຽກງານຄຸ້ມຄອງດ່ານຂອງ ສປປ ລາວ ເປັນຕົ້ນແມ່ນ ວຽກງານຕຳຫຼວດກວດຄົນເຂົ້າ-ອອກເມືອງ, ວຽກງານຄຸ້ມຄອງຄົນຕ່າງປະເທດ ແລະ ວຽກງານຕ້ານການຄ້າມະນຸດ.


text:
ການນຳ ກະຊວງ ປກສ ອວຍພອນ ນາຍົກລັດຖະມົນຕີ ໃນໂອກາດວັນສ້າງຕັ້ງກຳລັງ ຄົບຮອບ 61 ປີ
ກຳລັງປ້ອງກັນຄວາມສະຫງົບປະຊາຊົນ ແມ່ນກຳລັງປະກອບອາວຸດປະຕິວັດອັນແຫຼມຄົມຂອງພັກ ໂດຍແມ່ນ ພັກປະຊາຊົນປະຕິວັດລາວ ເປັນຜູ້ສ້າງຕັ້ງ, ນຳພາເດັດຂາດ, ໂດຍກົງ ແລະ ຮອບດ້ານ; ເປັນກຳລັງທີ່ມາຈາກປະຊາຊົນ ໂດຍປະຊາຊົນ ແລະ ເພື່ອຮັບໃຊ້ສິດຜົນປະໂຫຍດຂອງປະຊາຊົນລາວບັນດາເຜົ່າ; ກຳລັງປ້ອງກັນຄວາມສະຫງົບປະຊາຊົນ ໄດ້ກຳເນີດ ແລະ ເຕີບໃຫຍ່ຂະຫຍາຍຕົວໃນຂະບວນການຕໍ່ສູ້ປົດປ່ອຍຊາດຕ້ານຈັກກະພັດຜູ້ຮຸກຮານ, ປົກປັກຮັກສາ ແລະ ສ້າງສາພັດທະນາປະເທດຊາດ; ເວລາໃດກໍມີມູນເຊື້ອການຕໍ່ສູ້ອັນອົງອາດກ້າຫານ, ມີນໍ້າໃຈເສຍສະຫຼະເດັດດ່ຽວໜຽວແໜ້ນບໍ່ຍອມຈຳນົນ, ມີຄວາມສັດຊື່ບໍລິສຸດ ແລະ ມີຄວາມສາມັກຄີເປັນປຶກແຜ່ນແໜ້ນໜາ; ສະນັ້ນ, ເນື່ອງໃນໂອກາດຂໍ່ານັບຮັບຕ້ອນສະເຫຼີມສະຫຼອງ ວັນສ້າງຕັ້ງກຳລັງປ້ອງກັນຄວາມສະຫງົບປະຊາຊົນ ເຊິ່ງເປັນວັນປະຫວັດສາດສຳຄັນຂອງຊາດຂອງພັກ, ຂອງກຳລັງປ້ອງກັນຄວາມສະຫງົບ ທີ່ໝູນວຽນມາບັນຈົບຄົບຮອບ 61 ປີ (5 ເມສາ 1961-5 ເມສາ 2022), ການນຳຂັ້ນສູງ ກະຊວງປ້ອງກັນຄວາມສະຫງົບ ນຳໂດຍ ສະຫາຍ ພົອ ວິໄລ ຫຼ້າຄຳຟອງ ກຳມະການກົມການເມືອງສູນກາງພັກ ລັດຖະມົນຕີ ກະຊວງ ປກສ ພ້ອມຄະນະ ໄດ້ນໍາກະຕ່າດອກໄມ້ເຂົ້າອວຍພອນ ສະຫາຍ ພັນຄຳ ວິພາວັນ ກຳມະການກົມການເມືອງສູນກາງພັກ ນາຍົກລັດຖະມົນຕີ ແຫ່ງ ສປປ ລາວ ໂດຍມີພາກສ່ວນທີ່ກ່ຽວຂ້ອງໃຫ້ການຕ້ອນຮັບ ໃນວັນທີ 31 ມີນາ.
ໃນໂອກາດທີ່ມີຄວາມໝາຍສຳຄັນນີ້, ສະຫາຍ ພົອ ວິໄລ ຫຼ້າຄຳຟອງ ກໍໄດ້ລາຍງານໂດຍຫຍໍ້ກ່ຽວກັບ ການເຄື່ອນໄຫວຊີ້ນຳ-ນຳພາ ກຳລັງປ້ອງກັນຄວາມສະຫງົບ ໂດຍໄດ້ຮັບການນໍາພາ-ຊີ້ນຳເດັດຂາດ, ໂດຍກົງ ແລະ ຮອບດ້ານຈາກພັກ-ລັດຖະບານ ໄດ້ຮັບການໃກ້ຊິດຕິດແທດ, ອູ້ມຊູຊ່ວຍເຫຼືອຈາກການຈັດຕັ້ງຂັ້ນເທິງໃນການກໍ່ສ້າງກຳລັງປ້ອງກັນຄວາມສະຫງົບ ຕະຫຼອດໄລຍະທີ່ຜ່ານມາ, ເຮັດໃຫ້ກຳລັງປ້ອງກັນຄວາມສະຫງົບປະຊາຊົນ ມີຄວາມເຕີບໃຫຍ່ເຂັ້ມແຂງ, ສາມາດຮັບປະກັນໄດ້ສະຖຽນລະພາບທາງດ້ານການເມືອງ, ປະເທດຊາດມີຄວາມໝັ້ນຄົງ, ສັງຄົມມີຄວາມສະຫງົບ, ມີຄວາມເປັນລະບຽບຮຽບຮ້ອຍ, ປະຊາຊົນມີຄວາມເຊື່ອໝັ້ນ ແລະ ໃຫ້ການຮ່ວມມືອູ້ມຊູຊ່ວຍເຫຼືອກຳລັງປ້ອງກັນຄວາມສະຫງົບໂດຍດີຕະຫຼອດມາ.
ພ້ອມກັນນັ້ນ, ສະຫາຍ ພັນຄຳ ວິພາວັນ ກຳມະການກົມການເມືອງສູນກາງພັກ ນາຍົກລັດຖະມົນຕີ ແຫ່ງ ສປປ ລາວ ກໍໄດ້ສະແດງຄວາມຍ້ອງຍໍຊົມເຊີຍຕໍ່ການນຳຂັ້ນສູງ ກະຊວງ ປກສ ກໍຄື ພະນັກງານ-ນັກຮົບ ໃນທົ່ວກຳລັງປ້ອງກັນຄວາມສະຫງົບ ທີ່ເວລາໃດກໍເຮັດຫຼ້ອນໜ້າທີ່-ທີ່ໄດ້ຮັບມອບໝາຍ ສົມເປັນກຳລັງປະກອບອາວຸດປະຕິວັດອັນແຫຼມຄົມຂອງພັກ. ນອກນັ້ນ, ສະຫາຍ ຍັງໂອ້ລົມໃຫ້ທິດຊີ້ນຳຕໍ່ຄະນະພັກ-ຄະນະນຳຂັ້ນສູງ ກະຊວງ ປກສ ເພື່ອນຳໄປຈັດຕັ້ງປະຕິບັດເຮັດໃຫ້ກຳລັງປ້ອງກັນຄວາມສະຫງົບ ເປັນກຳລັງປະກອບອາວຸດທີ່ເຂັ້ມແຂງຂອງພັກ, ເປັນກຳລັງທີ່ມີຄວາມທັນສະໄໝຮອບດ້ານເທື່ອລະກ້າວ ເປັນຕົ້ນແມ່ນ:
ສືບຕໍ່ວຽກງານສຶກສາອົບຮົມການເມືອງ-ແນວຄິດເປັນກົກ, ຮັກສາ 3 ທາດແທ້ 7 ມູນເຊື້ອ ຂອງກຳລັງປ້ອງກັນຄວາມສະຫງົບ, ມີຄວາມສາມັກຄີພາຍໃນຢ່າງໜັກແໜ້ນ, ເອົາໃຈໃສ່ຈັດຕັ້ງປະຕິບັດວຽກງານວິຊາສະເພາະ ຮັກສາໄດ້ຄວາມສະຫງົບ-ຄວາມເປັນລະບຽບຮຽບຮ້ອຍ ແລະ ປອດໄພທົ່ວສັງຄົມ, ພ້ອມກັນສຸມໃສ່ວຽກງານລົງກໍ່ສ້າງຮາກຖານການເມືອງຢ່າງແຂງແຮງ ເພື່ອປຸກລະດົມພໍ່-ແມ່ປະຊາຊົນຢູ່ທ້ອງຖິ່ນຮາກຖານ ປະກອບສ່ວນເຂົ້າໃນວຽກງານປ້ອງກັນຊາດ-ປ້ອງກັນຄວາມສະຫງົບ ທົ່ວປວງຊົນຮອບດ້ານ, ເອົາໃຈໃສ່ຈັດຕັ້ງປະຕິບັດສອງວາລະແຫ່ງຊາດ ໂດຍສະເພາະແມ່ນ ວາລະແຫ່ງຊາດວ່າດ້ວຍ ການແກ້ໄບບັນຫາຢາເສບຕິດ ໃຫ້ມີຜົນສຳເລັດຕາມກຳນົດເວລາທີ່ໄດ້ກຳນົດໄວ້; ພ້ອມກັນເອົາໃຈໃສ່ປັບປຸງກໍ່ສ້າງກຳລັງ ໃຫ້ມີຄວາມເຕີບໃຫຍ່ເຂັ້ມແຂງ ໂດຍສ້າງໃຫ້ມີພະນັກງານສືບທອດປ່ຽນແທນ ໃນໄລຍະສັ້ນ ແລະ ຍາວນານ, ຊຸກຍູ້ສົ່ງເສີມໃຫ້ນາຍ ແລະ ພົນຕຳຫຼວດ ໄດ້ມີການຍົກລະດັບຄວາມຮູ້-ຄວາມສາມາດ ເພື່ອຕອບສະໜອງໄດ້ກັບຄວາມຮຽກຮ້ອງຕ້ອງການຂອງໜ້າທີ່ການເມືອງ ໃນໄລຍະໃໝ່ ແລະ ພ້ອມກັນເອົາໃຈໃສ່ສ້າງພະລາກັບທີ່ ເພື່ອແກ້ໄຂຊີວິດການເປັນຢູ່ຂອງນາຍ ແລະ ພົນຕຳຫຼວດ ຕາມທິດເພິ່ງຕົນເອງ ແລະ ສ້າງຄວາມເຂັ້ມແຂງດ້ວຍຕົນເອງ.
ໂອກາດດັ່ງກ່າວ, ສະຫາຍ ພົອ ວິໄລ ຫຼ້າຄຳຟອງ ຍັງໄດ້ຕາງໜ້າໃຫ້ຄະນະພັກ-ຄະນະນຳ ກະຊວງ ປກສ ກໍຄື ນາຍ ແລະ ພົນຕຳຫຼວດທົ່ວກຳລັງ ປກສ ສະແດງຄວາມກະຕັນຍູຮູ້ບຸນຄຸນຕໍ່ພັກ-ລັດຖະບານ ໂດຍສະເພາະແມ່ນ ສະຫາຍ ນາຍົກລັດຖະມົນຕີ ແຫ່ງ ສປປ ລາວ ຍາມໃດກໍໄດ້ເອົາ ໃຈໃສ່ໃກ້ຊິດຕິດແທດຊີ້ນຳ-ນຳພາຕໍ່ກຳລັງປ້ອງກັນຄວາມສະຫງົບ ໃຫ້ມີຄວາມເຕີບໃຫຍ່ເຂັ້ມແຂງຢ່າງບໍ່ຢຸດຢັ້ງ, ຂໍອວຍໄຊໃຫ້ສະຫາຍ ຈົ່ງມີແຕ່ ພາລະນາໄມທີ່ສົມບູນດີ, ສຸຂະພາບແຂງແຮງ, ມີຄວາມຜາສຸກໃນຊີວິດສ່ວນຕົວ ແລະ ຄອບຄົວ, ມີຜົນສຳເລັດໃນໜ້າທີ່ອັນມີກຽດ, ສືບຕໍ່ຊີ້ນຳ-ນຳພາກຳລັງ ປກສ ໃຫ້ມີຄວາມເຕີບໃຫຍ່ເຂັ້ມແຂງ ແລະ ທັນສະໄໝຂຶ້ນໄປເລື້ອຍໆ.
ໂອກາດດັ່ງກ່າວ, ສະຫາຍ ພົອ ວິໄລ ຫຼ້າຄຳຟອງ ຍັງໄດ້ຕາງໜ້າໃຫ້ຄະນະພັກ-ຄະນະນຳ ກະຊວງ ປກສ ກໍຄື ນາຍ ແລະ ພົນຕຳຫຼວດທົ່ວກຳລັງ ປກສ ສະແດງຄວາມກະຕັນຍູຮູ້ບຸນຄຸນຕໍ່ພັກ-ລັດຖະບານ ໂດຍສະເພາະແມ່ນ ສະຫາຍ ນາຍົກລັດຖະມົນຕີ ແຫ່ງ ສປປ ລາວ ຍາມໃດກໍໄດ້ເອົາໃຈໃສ່ໃກ້ຊິດຕິດແທດຊີ້ນຳ-ນຳພາຕໍ່ກຳລັງປ້ອງກັນຄວາມສະຫງົບ ໃຫ້ມີຄວາມເຕີບໃຫຍ່ເຂັ້ມແຂງຢ່າງບໍ່ຢຸດຢັ້ງ, ຂໍອວຍໄຊໃຫ້ສະຫາຍ ຈົ່ງມີແຕ່ພາລະນາໄມທີ່ສົມບູນດີ, ສຸຂະພາບແຂງແຮງ, ມີຄວາມຜາສຸກໃນຊີວິດສ່ວນຕົວ ແລະ ຄອບຄົວ, ມີຜົນສຳເລັດໃນໜ້າທີ່ອັນມີກຽດ, ສືບຕໍ່ຊີ້ນຳ-ນຳພາກຳລັງ ປກສ ໃຫ້ມີຄວາມເຕີບໃຫຍ່ເຂັ້ມແຂງ ແລະ ທັນສະໄໝຂຶ້ນໄປເລື້ອຍໆ.


text:
ມູນນິທິ McKnight ແມ່ນມີຄວາມຕື່ນເຕັ້ນຫຼາຍທີ່ຈະປະກາດການເປີດຕົວຂອງອົງການຊ່ວຍເຫຼືອລ້າໃນຄັ້ງ ໃໝ່ ໂຄງການຊຸມຊົນທີ່ມີຄວາມສີວິໄລແລະສະ ເໝີ ພາບ.
ປະທານາທິບໍດີ Tonya Allen ກ່າວວ່າ "ນີ້ແມ່ນຊ່ວງເວລາທີ່ຈະສະເຫຼີມສະຫຼອງ - ເປັນການລະນຶກເຖິງ 18 ເດືອນຂອງການວາງແຜນທີ່ມີຄວາມຄິດ, ການປະກອບສ່ວນຂອງຊຸມຊົນ, ການຮຽນຮູ້, ແລະການເຮັດວຽກເພື່ອ ນຳ ໃຊ້ຄວາມທ່ຽງ ທຳ ແລະຄວາມໂປ່ງໃສເຂົ້າໃນການບໍລິຈາກຂອງພວກເຮົາໃນທຸກໆບາດກ້າວ,". "ພວກເຮົາມີຄວາມພາກພູມໃຈທີ່ສຸດຂອງທີມງານຊຸມຊົນແລະຕື່ນເຕັ້ນທີ່ຈະສ້າງຄວາມ ສຳ ພັນກັບບັນດາຄູ່ຮ່ວມງານທີ່ໄດ້ຮັບທຶນຊ່ວຍເຫຼືອລ້າຂອງພວກເຮົາ, ເຊິ່ງຫຼາຍໆຄົນກໍ່ເປັນຄົນ ໃໝ່ ໃນ McKnight."
ໃນໄຕມາດ ທຳ ອິດຂອງປີ 2021 ຂອງມູນນິທິຊ່ວຍເຫລືອ, ຄະນະ ກຳ ມະການໄດ້ໃຫ້ການຊ່ວຍເຫຼືອລ້າ ຈຳ ນວນ 35 ທຶນລວມມູນຄ່າ $17,9 ລ້ານ. (ທ່ານສາມາດຊອກເບິ່ງບັນຊີລາຍຊື່ເຕັມຂອງການອະນຸມັດທີ່ໄດ້ຮັບການອະນຸມັດໃນພວກເຮົາ grants database.) ໃນ ຈຳ ນວນດັ່ງກ່າວ, $5,4 ລ້ານໄດ້ໄປສະ ໜັບ ສະ ໜູນ ຜູ້ໃຫ້ທຶນໃນໂຄງການ Vibrant & Equitable Communities - ໂດຍສະເພາະແມ່ນຜູ້ທີ່ເຮັດວຽກສຸມໃສ່ການເລັ່ງການເຄື່ອນຍ້າຍຂອງເສດຖະກິດ.
"ນີ້ແມ່ນຊ່ວງເວລາທີ່ຈະສະເຫຼີມສະຫຼອງ - ຈຸດ ສຳ ຄັນຂອງການວາງແຜນຢ່າງຮອບຄອບ 18 ເດືອນ, ການ ນຳ ຊຸມຊົນ, ການຮຽນຮູ້, ແລະການເຮັດວຽກເພື່ອ ນຳ ໃຊ້ຄວາມທ່ຽງ ທຳ ແລະຄວາມໂປ່ງໃສເຂົ້າໃນການບໍລິຈາກຂອງພວກເຮົາໃນທຸກໆບາດກ້າວ." —TONYA ALLEN, ປະທານປະເທດ McKNIGHT
ທ່າມກາງຄວາມແຕກໂຕນທາງດ້ານເສດຖະກິດ - ສັງຄົມທີ່ນັບມື້ນັບກວ້າງຂວາງ, ເຊິ່ງໄດ້ເຮັດໃຫ້ມີການແຜ່ລະບາດຂອງ Covid-19 ຢ່າງແຜ່ຫຼາຍ, ໂຄງການ Vibrant & Equitable Communities ຊອກຫາການປ່ຽນແປງລະບົບການຫັນປ່ຽນເຊິ່ງຈະເປັນຜົນດີ ທັງຫມົດ ມິນິໂຊຕາ. (ຮຽນຮູ້ເພີ່ມເຕີມວ່າທີມງານຄິດແນວໃດ ລະບົບປ່ຽນແປງ.) ໜຶ່ງ ໃນສີ່ຍຸດທະສາດຂອງແຜນງານ ຈຸດປະສົງເພື່ອ ເລັ່ງການເຄື່ອນໄຫວທາງເສດຖະກິດ- ເຮັດໃຫ້ບຸກຄົນສາມາດບັນລຸແລະຍືນຍົງລາຍໄດ້ແລະຄວາມຮັ່ງມີທີ່ເພີ່ມຂື້ນ, ສ້າງທັກສະທີ່ທົນທານເຊິ່ງສ້າງເສັ້ນທາງສູ່ການເຮັດວຽກທີ່ມີຄຸນນະພາບ, ແລະຕັ້ງຕົວເອງໃຫ້ປະສົບຜົນ ສຳ ເລັດໃນເສດຖະກິດທີ່ມີການປ່ຽນແປງຢ່າງໄວວາ.
ການພັດທະນາພະລັງງານຊຸມຊົນຂອງ Sun ໃນຈຸດປະສົງເພື່ອສ້າງການເຂົ້າເຖິງພະລັງງານສະອາດແລະເສດຖະກິດພະລັງງານທີ່ຍືນຍົງ ສຳ ລັບຊາດພື້ນເມືອງ. ຮູບຖ່າຍໃນປີ 2018. ເຄຼດິດຮູບພາບ: Robert Blake, Native Sun
ການຊ່ວຍເຫຼືອລ້າທີ່ກະຕຸ້ນການເຄື່ອນໄຫວທາງເສດຖະກິດໃນລັດມິນນີໂຊຕາ
ການໃຫ້ທຶນຊ່ວຍເຫຼືອລ້າຂອງໂຄງການສະ ໜັບ ສະ ໜູນ ບັນດາຄູ່ຮ່ວມງານໃນທົ່ວລັດທີ່ມີຄວາມມຸ່ງ ໝັ້ນ ທີ່ຈະບັນລຸຜົນໄດ້ຮັບທີ່ເທົ່າທຽມກັນກັບແລະ ສຳ ລັບຄົນ ດຳ, ຊຸມຊົນຊົນເຜົ່າພື້ນເມືອງ, ຊົນເຜົ່າສີ ດຳ ແລະ Minnesotans ທີ່ມີຄວາມຮັ່ງມີຕ່ ຳ. ການຊ່ວຍເຫລືອລ້າໃນໄຕມາດນີ້ຊີ້ໃຫ້ເຫັນເຖິງຄວາມພະຍາຍາມທີ່ ນຳ ພາໂດຍຊຸມຊົນຊົນເຜົ່າພື້ນເມືອງແລະຊຸມຊົນຄົນອົບພະຍົບ. ຈຸດສຸມອີກອັນ ໜຶ່ງ ແມ່ນບັນດາໂຄງການທີ່ເຂົ້າເຖິງ Minnesotans ທີ່ໄດ້ຮັບຜົນກະທົບຈາກລະບົບຍຸຕິ ທຳ ທາງອາຍາ.
ທ່ານນາງ Noa Staryk, ປະທານສະພາບໍລິຫານກ່າວວ່າ "McKnight ຄິດເຖິງອະນາຄົດທີ່ຊາວ Minnesotans ທັງ ໝົດ ມີ ອຳ ນາດ, ການມີສ່ວນຮ່ວມແລະຄວາມຈະເລີນຮຸ່ງເຮືອງ". "ດ້ວຍຈິດໃຈທີ່ມີຫົວຄິດປະດິດສ້າງແລະການພົວພັນກັບຊຸມຊົນທີ່ເຂັ້ມແຂງ, ບັນດາຄູ່ຮ່ວມງານທີ່ໄດ້ຮັບທຶນຊ່ວຍເຫຼືອເຫຼົ່ານີ້ ກຳ ລັງຊ່ວຍພວກເຮົາໃຫ້ໃກ້ຊິດກັບການຮູ້ວິໄສທັດດັ່ງກ່າວ."
ຄວາມກ້າວ ໜ້າ ດ້ານຄວາມທ່ຽງ ທຳ ແລະ ອຳ ນາດທາງດ້ານເສດຖະກິດ ສຳ ລັບຄົນອົບພະຍົບອາຟຣິກາ: ໃນປີ 2017, ກຳ ມະກອນອາຟຣິກາຕາເວັນອອກຈາກສາງ Minnesota ຂອງ Amazon ໄດ້ຈັດຕັ້ງແລະສ້າງຕັ້ງຂຶ້ນ ສູນ Awood ເພື່ອແກ້ໄຂບັນຫາການ ຈຳ ແນກເຊື້ອຊາດ, ຕ້ານການເຂົ້າເມືອງ, ແລະອິດສະລາມ. ໃນການໃຫ້ທຶນຊ່ວຍເຫລືອຄັ້ງ ທຳ ອິດແກ່ອົງການຈັດຕັ້ງຂັ້ນຮາກຖານນີ້, McKnight ໄດ້ມອບເງິນ $150,000 ໃນໄລຍະ 24 ເດືອນເພື່ອສະ ໜັບ ສະ ໜູນ ພາລະກິດຂອງ Awood ໃນການສ້າງພະລັງງານທາງດ້ານເສດຖະກິດໃນບັນດາພະນັກງານຂອງລັດ Minnesota. (“ Awood” ແມ່ນ ຄຳ ສັບພາສາໂຊມາລີ ສຳ ລັບ ອຳ ນາດ.) ການຊ່ວຍເຫຼືອນີ້ຈະຊ່ວຍໃຫ້ Awood ມີສ່ວນຮ່ວມກັບສະມາຊິກຊຸມຊົນຂອງຕົນໂດຍການສຶກສາ, ການຈັດຕັ້ງ, ການພັດທະນາຄວາມເປັນຜູ້ ນຳ, ແລະການລະດົມເພື່ອປັບປຸງຊີວິດເສດຖະກິດແລະການເມືອງຂອງທຸກໆຄົນທີ່ເຮັດວຽກ.
ນອກຈາກນັ້ນ, McKnight ໄດ້ອະນຸຍາດໃຫ້ $250,000 ໃນໄລຍະ 24 ເດືອນເຖິງ ອາຊີບໃນອາຟຣິກາ, ການສຶກສາແລະຊັບພະຍາກອນ, ເຊິ່ງເຮັດວຽກກັບຖານທີ່ມີສ່ວນຮ່ວມຂອງຫຼາຍຮ້ອຍຄົນຂອງຊຸມຊົນເຂດຊານເມືອງທາງທິດຕາເວັນຕົກສຽງ ເໜືອ ໃນເມືອງຄູ່ແຝດ. ອົງການດັ່ງກ່າວພັດທະນານະໂຍບາຍນະວັດຕະ ກຳ ແລະວິທີແກ້ໄຂທີ່ສະ ໜັບ ສະ ໜູນ ການສຶກສາ, ການຈ້າງງານ, ສຸຂະພາບ, ທີ່ຢູ່ອາໄສແລະຄວາມຮັ່ງມີ ສຳ ລັບຄົນອົບພະຍົບອາຟຣິກາແລະຊຸມຊົນອື່ນໆຂອງ BIPOC.
ສົ່ງເສີມການຫັນປ່ຽນທີ່ເປັນ ທຳ ແລະສ້າງວຽກງານພະລັງງານທົດແທນ ສຳ ລັບຄົນພື້ນເມືອງ: ການພັດທະນາພະລັງງານຊຸມຊົນຂອງ Sun ໃນຊຸມຊົນ, ຄູ່ຮ່ວມງານທີ່ໄດ້ຮັບການຊ່ວຍເຫຼືອລ້າ ໃໝ່, ມີພາລະກິດເພື່ອສ້າງອະນາຄົດພະລັງງານທີ່ສະອາດແບບເຄື່ອນໄຫວທີ່ເຮັດວຽກ ສຳ ລັບທຸກຄົນ. ອົງການທີ່ ນຳ ພາໂດຍ ກຳ ເນີດແມ່ນສົ່ງເສີມພະລັງງານທົດແທນ, ປະສິດທິພາບດ້ານພະລັງງານ, ແລະການຫັນປ່ຽນພະລັງງານພຽງແຕ່ຜ່ານການສຶກສາ, ການຝຶກອົບຮົມ ກຳ ລັງແຮງງານແລະການສາທິດ. ການຊ່ວຍເຫລືອຂອງບໍລິສັດ McKnight ຂອງ $125,000 ໃນໄລຍະ 12 ເດືອນມີຈຸດປະສົງເພື່ອຊ່ວຍໃຫ້ບັນດາປະເທດພື້ນເມືອງຕິດຕັ້ງລະບົບພະລັງງານແສງຕາເວັນເທິງພື້ນທີ່ດິນແລະຫລັງຄາ; ຝຶກອົບຮົມແລະ ນຳ ໃຊ້ພະລັງງານທົດແທນ / ພະລັງງານທົດແທນ; ສຶກສາຊຸມຊົນກ່ຽວກັບການປ່ຽນແປງດິນຟ້າອາກາດ; ແລະພັດທະນາທັກສະແລະຄວາມສາມາດຂອງພົນລະເມືອງໃນບັນດາຄົນພື້ນເມືອງ. ເປົ້າ ໝາຍ ແມ່ນເພື່ອສ້າງການເຂົ້າເຖິງພະລັງງານທີ່ສະອາດແລະເສດຖະກິດພະລັງງານທີ່ຍືນຍົງ ສຳ ລັບປະຊາຊົນພື້ນເມືອງ, ເລີ່ມຕົ້ນຈາກປະເທດຊາດ Lake Red ໃນພາກ ເໜືອ ຂອງລັດມິນນີໂຊຕາ - ເຮືອນຂອງແຖບ Red Lake ຂອງ Chippewa Indians, ເຊິ່ງເປັນຊຸມຊົນຂອງປະຊາຊົນ Ojibwe. ວຽກງານນີ້ສອດຄ່ອງກັບເປົ້າ ໝາຍ ຂອງ McKnight Midwest Climate & Energy ໂຄງການ.
ນັກສຶກສາຈົບການສຶກສາທັງ ໝົດ ຂອງ Square ແລະຜູ້ປະສານງານ Fellowship, Terrein Gill, ຕະຫລົກກັບຜູ້ອໍານວຍການ Tatum Barile ກ່ອນອາຫານທ່ຽງ. All Square ແມ່ນເປັນທີ່ຮູ້ຈັກກັນດີ ສຳ ລັບຮ້ານອາຫານ Minneapolis ພາກໃຕ້. ຖ່າຍຮູບກ່ອນການແຜ່ລະບາດ. ເຄດິດຮູບພາບ: All Square
ການລົງທືນໃນບຸກຄົນທີ່ມີຜົນກະທົບຕໍ່ຄວາມຍຸດຕິ ທຳ: ໜຶ່ງ ໃນສີ່ຂອງຜູ້ໃຫຍ່ Minnesotan ມີບາງປະເພດຂອງບັນທຶກຄະດີອາຍາ, ອີງຕາມສະພາກ່ຽວກັບອາຊະຍາ ກຳ ແລະຄວາມຍຸດຕິ ທຳ. ສິ່ງນີ້ສ້າງສິ່ງກີດຂວາງຕໍ່ການເຂົ້າເຖິງການຈ້າງງານ, ທີ່ຢູ່ອາໄສ, ສິນເຊື່ອແລະການສຶກສາ. ໃນໄຕມາດນີ້, McKnight ໄດ້ອະນຸຍາດ $300,000 ໃນໄລຍະ 24 ເດືອນເຖິງ ຮຽບຮ້ອຍ, ແມ່ນວິສາຫະກິດສັງຄົມທີ່ບໍ່ຫວັງຜົນ ກຳ ໄລທີ່ລົງທຶນໃສ່ບຸກຄົນທີ່ຖືກກັກຂັງໃນເມື່ອກ່ອນ. ມັນເປັນທີ່ຮູ້ຈັກດີທີ່ສຸດ ສຳ ລັບຮ້ານອາຫານ Minneapolis ພາກໃຕ້ແລະໂຄງການຄົບຫາ 12 ເດືອນທີ່ມີສຸຂະພາບດີໃນຈິດ, ການສ້າງຄວາມຮັ່ງມີແລະຄວາມເປັນຜູ້ປະກອບການ.
ໃນປີ 2021-2022, All Square ວາງແຜນທີ່ຈະຂະຫຍາຍຂອບເຂດແລະຄວາມອາດສາມາດຂອງຜົນກະທົບຕໍ່ລະບົບຕ່າງໆໂດຍການເປີດສາຍສົ່ງຕໍ່ຄຸກໂດຍຮ່ວມມືກັບບັນດາຄູ່ຮ່ວມງານຊຸມຊົນແລະສ້າງຕັ້ງບໍລິສັດກົດ ໝາຍ ດ້ານສິດທິພົນລະເຮືອນພາຍໃນບ້ານ - ສົ່ງເສີມການເຄື່ອນໄຫວທາງດ້ານເສດຖະກິດ, ແລະເພີ່ມທະວີ ໂອກາດ ສຳ ລັບການມີສ່ວນຮ່ວມຂອງພົນລະເມືອງ, ການສະ ໜັບ ສະ ໜູນ, ແລະການມີສ່ວນຮ່ວມ.
McKnight ຍັງໄດ້ໃຫ້ເງິນ $200,000 ໃນໄລຍະ 24 ເດືອນໃຫ້ກັບຄູ່ຮ່ວມງານ ໃໝ່ ອີກ, ເຄືອຂ່າຍເພື່ອອະນາຄົດທີ່ດີກວ່າ, ທີ່ຮູ້ກັນທົ່ວໄປວ່າ Better Futures Minnesota. ອົງການນີ້ເຮັດວຽກເພື່ອປ່ຽນຊີວິດຂອງຜູ້ຊາຍຫຼາຍກວ່າ 100 ຄົນໃນເມື່ອກ່ອນທີ່ຖືກຂັງຄຸກໂດຍຜ່ານທີ່ຢູ່ອາໃສ, ສຸຂະພາບ, ການເປັນຄູຝຶກຊີວິດແລະການສະ ໜັບ ສະ ໜູນ ການຈ້າງງານ. ເຄືອຂ່າຍມີຈຸດປະສົງເພື່ອຂະຫຍາຍຮູບແບບຂອງການດູແລແບບປະສົມປະສານເພື່ອປະກອບມີເດັກນ້ອຍຂອງຜູ້ເຂົ້າຮ່ວມ. ມັນຍັງມີແຜນທີ່ຈະເປີດທຸລະກິດ Better Futures Enterprises, ເຊິ່ງເປັນບໍລິສັດທີ່ເປັນເຈົ້າຂອງທັງ ໝົດ ໂດຍມີເປົ້າ ໝາຍ ເພື່ອສ້າງວຽກເຮັດງານ ທຳ ໃຫ້ໄດ້ 150 ຊີວິດແລະໂອກາດການເປັນຜູ້ ນຳ ໃນອຸດສະຫະ ກຳ ທີ່ເຕີບໃຫຍ່ສູງແລະຍືນຍົງ.
ການປັບປຸງເງື່ອນໄຂ ສຳ ລັບພະນັກງານຮ້ານອາຫານ: ພະຍາດລະບາດແຜ່ລະບາດໄດ້ ທຳ ລາຍອຸດສະຫະ ກຳ ຮ້ານອາຫານ, ເຊິ່ງມີພະນັກງານຮ້ານອາຫານ ຈຳ ນວນຫຼາຍເຖິງ 8 ລ້ານຄົນໃນທົ່ວປະເທດໄດ້ຢຸດເຊົາຫລືຕົກຕະລຶງໃນລະຫວ່າງຈຸດສູງສຸດຂອງການປິດລ້ອມ. ທ ສູນກາລະໂອກາດຮ້ານອາຫານລັດມິນນິໂຊຕາ ສະ ໜັບ ສະ ໜູນ ຄ່າແຮງງານທີ່ເປັນ ທຳ, ມີກຽດແລະສະພາບການເຮັດວຽກໃນທົ່ວລັດມິນນີໂຊຕາ. ມັນໄດ້ກາຍມາເປັນຜູ້ສະ ໜັບ ສະ ໜູນ ຫຼັກ ສຳ ລັບອຸປະກອນປ້ອງກັນສ່ວນຕົວ, ຄ່າຈ້າງທີ່ເປັນອັນຕະລາຍແລະບັນຫາຄວາມປອດໄພອື່ນໆທີ່ ກຳ ລັງປະສົບຢູ່ໃນ ກຳ ມະກອນເຫຼົ່ານີ້. McKnight ໄດ້ມອບລາງວັນ $150,000 ໃນໄລຍະ 24 ເດືອນໃຫ້ກັບຄູ່ຮ່ວມງານ ໃໝ່ ນີ້ເພື່ອປັບປຸງສະພາບການເຮັດວຽກແລະຊີວິດການເປັນຢູ່ຂອງພະນັກງານຮ້ານອາຫານທີ່ມີຄ່າຈ້າງຕໍ່າໂດຍການສ້າງພະລັງງານຂອງຜູ້ອອກແຮງງານແລະການຂະຫຍາຍສຽງຂອງຜູ້ອອກແຮງງານ.
ຈາກຊ້າຍຫາຂວາ: Tonya Allen, Kim Anderson, Tenzin Dolkar
ການປັບປຸງພະນັກງານ
ໃນໄຕມາດ ທຳ ອິດຂອງປີ 2021, ມູນນິທິ McKnight ໄດ້ຕ້ອນຮັບ Tonya Allen ໃນຖານະເປັນປະທານາທິບໍດີຄົນ ໃໝ່. ໃນການສະແຫວງຫາປະທານາທິບໍດີຄົນ ໃໝ່, ຄະນະໄດ້ຊອກຫາຜູ້ ນຳ ທີ່ຈະສ້າງ ຄຳ ໝັ້ນ ສັນຍາໂຄງການຂອງມູນນິທິແລະກ້າວໄປສູ່ລະດັບຜົນກະທົບຕໍ່ໄປ. ພວກເຂົາພົບວ່າຜູ້ ນຳ ໃນ Allen, ຜູ້ທີ່ແບ່ງປັນວິໄສທັດຂອງ McKnight ສຳ ລັບຄວາມເປັນໄປໄດ້ແລະພະລັງຂອງການກຸສົນ.
ນອກຈາກນັ້ນ, Kim Anderson ໄດ້ເຂົ້າຮ່ວມໃນມູນນິທິເປັນຜູ້ ນຳ ດ້ານຊັບພະຍາກອນມະນຸດ, ແລະ Tenzin Dolkar ເຂົ້າຮ່ວມເປັນເຈົ້າ ໜ້າ ທີ່ໂຄງການ Midwest Climate & Energy. ໃນທີ່ສຸດ, McKnight ສະ ເໜີ ລາອອກການສະແດງຄວາມຮັກແພງກັບ Lee Sheehy, ຜູ້ທີ່ໄດ້ຮັບ ໜ້າ ທີ່ເປັນປະທານາທິບໍດີຊົ່ວຄາວຫຼັງຈາກໄດ້ ດຳ ລົງ ຕຳ ແໜ່ງ ເປັນຫົວ ໜ້າ ໂຄງການເຂດ & ຊຸມຊົນ.


text:
(ສພຊ) ໃນລະຫວ່າງວັນທີ 12 ຕຸລາ 2021 ທີ່ສະພາແຫ່ງຊາດ, ທ່ານ ສັນຍາ ປຣະເສີດປະທານກຳມາທິການການຕ່າງປະເທດ, ປະທານຄະນະສະມັດຊາລັດຖະສະພາຝຣັ່ງໂກໂຟນີ (APF) ຂອງສະພາແຫ່ງຊາດລາວ ພ້ອມທັງເປັນຄະນະບໍລິຫານງານ, ຜູ້ປະຈຳການພາກພື້ນອາຊີ-ປາຊີຟິກ ຂອງ APF ພ້ອມດ້ວຍຄະນະ ໄດ້ສຳເລັດການເຂົ້າຮ່ວມກອງປະຊຸມຄະນະບໍລິຫານງານຂອງສະມັດຊາລັດຖະສະພາຝຣັ່ງໂກໂຟນີ (APF) ຈັດຂຶ້ນທີ່ນະຄອນປາຣີ ປະເທດຝຣັ່ງ ໃນຮູບແບບກອງປະຊຸມທາງໄກ ໂດຍການເປັນປະທານຂອງທ່ານ ອາມາດູ ສູມາໂຮໂຣ ປະທານສະພາແຫ່ງຊາດ ແຫ່ງກົດດີວົວ ທັງເປັນປະທານຂອງສະມັດຊາລັດຖະສະພາຝຣັ່ງໂກໂຟນີ ໂດຍມີປະທານ, ຮອງປະທານ, ຄະນະບໍລິຫານງານ, ຄະນະກຳມາທິການປະຈຳ, ເລຂາທິການໃຫຍ່, ຜູ້ປະຈຳການພາກພື້ນຂອງ APF, ປະທານເຄືອຄ່າຍ APF ເພດຍິງ ແລະ ຕົວແທນຈາກປະເທດທີ່ໃຊ້ພາສາຝຣັ່ງ.
ກອງປະຊຸມຄັ້ງນີ້, ໄດ້ຮັບຟັງການລາຍງານກ່ຽວກັບການຈັດຕັ້ງປະຕິບັດກິດຈະກຳຂອງອົງການສະມັດຊາລັດຖະສະພາທີ່ໃຊ້ພາສາຝຣັ່ງໃນໄລຍະຜ່ານມາ ແລະ ແຜນການໃນຕໍ່ໜ້າ, ບົດລາຍງານຂອງຜູ້ປະຈໍາການແຕ່ລະພາກພື້ນຂອງ APF, ການລາຍງານຂອງຜູ້ບໍລິຫານງານ OIF, ການລາຍງານກ່ຽວກັບສະພາບການທາງດ້ານການເມືອງ ແລະ ການຮັບມືກັບພະຍາດໂຄວິດ-19 ຂອງບັນດາປະເທດທີ່ໃຊ້ພາສາຝຣັ່ງ. ນອກນັ້ນ, ໃນກອງປະຊຸມຍັງໄດ້ປຶກສາຫາລືກັນກ່ຽວກັບການຮ່ວມມືຂອງລັດຖະສະພາ, ໂຄງການຮ່ວມມືຕ່າງໆຂອງ APF ແລະ ການປຶກສາຫາລືກ່ຽວກັບການກະກຽມກອງປະຊຸມສຸດຍອດ ຝຣັ່ງໂກໂຟນີ ທີ່ຈະຈັດຂຶ້ນທີ່ Djerba ໃນລະຫວ່າງວັນທີ 20-21 ພະຈິກ 2021 ທີ່ຈະມາເຖິງນີ້.
ການເຂົ້າຮ່ວມກອງປະຊຸມຂອງຄະນະຜູ້ແທນລາວຄັ້ງນີ້ ເປັນການປະຕິບັດພັນທະຕໍ່ສາກົນ ແລະ ທັງເປັນການເຜີຍແຜ່ນະໂຍບາຍ ແລະ ລະບຽບກົດໝາຍ ຂອງ ສປປລາວ ໃຫ້ສາກົນໄດ້ຮັບຮູ້ ເພື່ອແນ່ໃສ່ປະຕິບັດນະໂຍບາຍການຕ່າງປະເທດຂອງພັກ ໃຫ້ນັບມື້ນັບກວ້າງຂວາງຮອບດ້ານ ຕ່າງຝ່າຍຕ່າງໄດ້ຮັບຜົນປະໂຫຍດ ແລະ ເຄົາລົບອຳນາດອະທິປະໄຕຂອງກັນ ແລະ ກັນ.
(ພາບ ແລະ ຂ່າວ: ອານຸສອນ ພູມມີທອນ)


text:
(ສພຊ) ວັນທີ 9 ກໍລະກົດຜ່ານມາ, ທ່ານ ນາງ ສູນທອນ ໄຊຍະຈັກ ເລຂາທິການສູນກາງພັກ, ຮອງປະທານສະພາແຫ່ງຊາດ ພ້ອມດ້ວຍຄະນະ ໄດ້ເຄື່ອນໄຫວເຮັດວຽກຢູ່ແຂວງບໍລິຄຳໄຊ ເພື່ອຕິດຕາມ, ຊີ້ນຳການຈັດຕັ້ງເຊື່ອມຊຶມ ແລະ ຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກ; ໂດຍການຕ້ອນຮັບຂອງທ່ານ ກອງແກ້ວ ໄຊສົງຄາມ ເລຂາພັກແຂວງ, ເຈົ້າແຂວງໆບໍລິຄຳໄຊ ພ້ອມດ້ວຍພະນັກງານການນຳຂັ້ນແຂວງ, ສະພາປະຊາຊົນແຂວງ, ບັນດາພະ ແນກການ ແລະ ພະນັກງານຫລັກແຫລ່ງເຂົ້າຮ່ວມ.
ໃນກອງປະຊຸມ, ທ່ານເຈົ້າແຂວງໄດ້ລາຍງານກ່ຽວກັບການຈັດຕັ້ງເຊື່ອມຊຶມຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກ ເຊິ່ງມີເນື້ອໃນບາງຕອນວ່າ: ແຂວງບໍລິຄໍາໄຊ ໄດ້ຈັດຕັ້ງການເຜີຍແຜ່ເຊື່ອມຊື່ມ ມະຕິດັ່ງກ່າວໄດ້ສໍາເລັດຂັ້ນແຂວງ ແລະ ອ້ອມຂ້າງແຂວງ, ເມືອງ ແລະ ອ້ອມຂ້າງເມືອງ ແລະ ຂັ້ນບ້ານຈຳນວນໜຶ່ງ. ເຜີຍແຜ່ຜັນຂະຫຍາຍໄດ້ທັງໝົດ 46 ຄັ້ງ ມີຜູ້ເຂົ້າຮ່ວມທັງໝົດ 3.647 ຄົນ, ຍິງ 1.076 ຄົນ ລວມມີເອກະສານສຳຄັນ ຄື: ບົດລາຍງານການເມືອງ ຂອງຄະນະບໍລິຫານງານສູນກາງພັກ; ມະຕິກອງປະຊຸມໃຫ່ຍຜູ້ແທນທົ່ວປະເທດ ຄັ້ງທີ XI ຂອງພັກປະຊາຊົນ ປະຕິວັດລາວ; ມະຕິກອງປະຊຸມໃຫ່ຍຄົບຄະນະບໍລິຫານງານສູນກາງພັກ ຄັ້ງທີ 2 ສະໄໝທີ XI; ມະຕິຂອງກົມການເມືອງສູນກາງພັກ ເລກທີ 206/ກມສພ, ລົງວັນທີ 7 ທັນວາ 2020 ວ່າດ້ວຍການຍົກສູງຄຸນນະພາບການເມືອງ-ແນວຄິດໃນໄລຍະໃໝ່; ມະຕິລັດຖະບານ ເລກທີ 021/ລບ, ລົງວັນທີ 26 ເມສາ 2021 ກ່ຽວກັບກອງປະຊຸມລັດຖະບານສະໄໝສາມັນ ປະຈໍາເດືອນເມສາ 2021. ນອກນັ້ນ, ຍັງໄດ້ຮັບຟັງແຜນພັດທະນາເສດຖະກິດ-ສັງຄົມ ແລະ ທິດທາງໃນຕໍ່ໜ້າ; ສະພາບການປ້ອງກັນ, ຄວບຄຸມ ແລະ ສະກັດກັ້ນການແຜ່ລະບາດຂອງພະຍາດໂຄວິດ-19 ຂອງແຂວງ; ຜົນສຳເລັດກອງປະຊຸມຄັ້ງປະຖົມມະລືກ ຂອງ ສພຂ ຊຸດທີ II; ພິທີປະກາດການຈັດຕັ້ງຄະນະສະມາຊິກສະພາແຫ່ງຊາດ ປະຈຳເຂດເລືອກຕັ້ງ.
ທ່ານ ນາງ ສູນທອນ ໄຊຍະຈັກ ໄດ້ມີຄຳເຫັນໂອ້ລົມ ເຊິ່ງທ່ານໄດ້ຕີລາຄາສູງ ຕໍໍ່ບັນດາຜົນສໍາເລັດ ໃນການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ຂອງແຂວງ ໃນຕະຫລອດໄລຍະ 5 ປີ ຜ່ານມາ ບົນພື້ນຖານການຈັດຕັ້ງຜັນຂະຫຍາຍມະຕິກອງປະຊຸມໃຫຍ່ຄັ້ງທີ X ຂອງພັກ ແລະ ມະຕິກອງປະຊຸມ ຄັ້ງທີ VI ຂອງອົງຄະນະພັກແຂວງບໍລິຄໍາໄຊ, ຜົນສໍາເລັດຂອງການດໍາເນີນກອງປະຊຸມຄັ້ງປະຖົມມະລືກຂອງສະພາປະຊາຊົນແຂວງ ແລະ ສໍາເລັດການເຜີຍແຜ່ຜົນສໍາເລັດກອງປະຊຸມຄັ້ງປະຖົມມະລືກຂອງສະພາແຫ່ງຊາດ ກໍຄືຂອງສະພາປະຊາຊົນແຂວງບໍລິຄໍາໄຊ ອັນໄດ້ເຮັດໃຫ້ທົົ່ວແຂວງ ມີຄວາມສະຫງົບປອດໄພໂດຍພື້ນຖານ, ສັງຄົມມີຄວາມເປັນລະບຽບຮຽບຮ້ອຍ, ຊີວິດການເປັນຢູ່ຂອງປະຊາຊົນໄດ້ຮັບການປັບປຸງດີຂຶ້ນເປັນລໍາດັບ, ຄອບຄົວທຸກຍາກມີອັດຕາຫລຸດລົງຢ່າງຈະແຈ້ງ, ການເສີມຂະຫຍາຍທ່າແຮງບົ່ມຊ້ອນຂອງແຂວງ ກໍໍ່ເລີ່ມມີໝາກຜົນຕົວຈິງ, ການພົວພັນຮ່ວມມືກັບປະເທດໃກ້ຄຽງໄດ້ຮັບການເປີດກວ້າງ. ທັງໝົດເຫລົົ່ານີ້ໄດ້ເປັນພື້ນຖານອັນໜັກແໜ້ນໃນການສືບຕໍໍ່ຈັດຕັ້ງຜັນຂະຫຍາຍມະຕິກອງປະຊຸມໃຫຍ່ຄັ້ງທີ XI ຂອງພັກ ແລະ ມະຕິຂອງອົງຄະນະພັກແຂວງ ກໍໍຄືການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ຂອງແຂວງ ໃນ 5 ປີຕໍໍ່ໜ້າ; ພ້ອມນັ້ນ, ທ່ານຍັງໄດ້ເນັ້ນໜັກຕໍ່ກອງປະຊຸມວ່າ: ໃຫ້ສືບຕໍໍ່ຈັດຕັ້ງເຊືີ່ອມຊຶມ, ກໍາແໜ້ນ ແລະ ຜັນຂະຫຍາຍບັນດາທິດນໍາ ມະຕິ ຄໍາສັ່ງຕ່າງໆ ຂອງພັກ, ລັດຖະບານ ກໍໍຄືຂອງແຂວງ ໃຫ້ເລິກເຊິ່ງ ທົົ່ວເຖິງ ແລະ ໜັກ ແໜ້ນ ສູ່ການຈັດຕັ້ງປະຕິບັດຕົວຈິງ ຢູ່ບັນດາຂະແໜງການ; ເອົາໃຈໃສ່ຈັດຕັ້ງຜັນຂະຫຍາຍເນື້ອໃນກອງປະຊຸມຄົບຄະນະສະໄໝວິສາມັນຂອງຄະນະບໍລິຫານງານສູນກາງພັກ ທີ່ຫາກໍໍສໍາເລັດລົງໃນທ້າຍເດືອນຜ່ານມາ, ໂດຍການນໍາພາ-ຊີ້ນໍາຂະແໜງການທີ່ກ່ຽວຂ້ອງ ຈັດຕັ້ງຜັນຂະຫຍາຍໃນແຕ່ລະຂົງເຂດວຽກງານໃຫ້ເປັນອັນລະອຽດຂອງແຕ່ລະຂະແໜງ ການທີ່ກ່ຽວຂ້ອງ, ຄະນະພັກ-ຄະນະນໍາ ຕ້ອງໄດ້ກ້າຕັດສິນໃຈແກ້ໄຂບັນຫາ ແລະ ຂອດຂັ້ນທີ່ອຸດຕັນ ໂດຍສະເພາະແມ່ນ ການຈັດເກັບລາຍຮັບ-ຄຸ້ມຄອງລາຍຈ່າຍ, ການຄຸ້ມຄອງ ແລະ ແກ້ໄຂບັນຫາໜີ້ສິນ, ການຄຸ້ມຄອງ ແລະ ນໍາໃຊ້ຊັບພະຍາກອນທໍາມະຊາດ ແລະ ສິ່ງແວດລ້ອມ ໃຫ້ເກີດຜົນປະໂຫຍດສູງສຸດຕໍໍ່ການພັດທະນາຂອງແຂວງ ກໍຄືຂອງປະເທດຊາດ, ການແກ້ໄຂບັນດາປາກົດການຫຍໍ້ທໍໍ້ທີ່ຍັງເປັນໄພຂົົ່ມຂູ່ຕໍໍ່ການພັດທະນາເສດຖະກິດ-ສັງຄົມ ຂອງພວກເຮົາ ແລະ ບັນຫາອືີ່ນໆ; ສືບຕໍໍ່ເອົາໃຈໃສ່ການນໍາພາ-ຊີ້ນໍາ ຮອບດ້ານຂອງອົງຄະນະພັກແຂວງ ຕໍໍ່ວຽກງານປ້ອງກັນ, ຄວບຄຸມ ແລະ ສະກັດກັ້ນການແຜ່ລະບາດຂອງພະຍາດໂຄວິດ-19 ຂອງລັດຖະບານ ກໍຄືຂອງແຂວງ ໃຫ້ເຂັ້ມງວດ, ຮັບປະກັນສຸຂະພາບ ແລະ ຊີວິດຂອງປະຊາຊົນພາຍໃນແຂວງ.
ໃນຕອນບ່າຍຂອງວັນດຽວກັນ, ທ່ານຮອງປະທານສະພາແຫ່ງຊາດ ພ້ອມດ້ວຍຄະນະ ຍັງໄດ້ເດີນທາງໄປຢ້ຽມຢາມພື້ນຖານການຜະລິດກະສິກຳປູກຝັງ-ລ້ຽງ ສັດ ຂອງຟາມພູທອນ ບ້ານນາສົ້ມມໍ ຕື່ມອີກ.
ແຫຼ່ງຂ່າວທີ່ມາ: ສະພາແຫ່ງຊາດ


text:
ຈັບກຸມຜູ້ກະທຳຜິດ ລັກສາຍໄຟຟ້າ ຕາມແລວທາງລົດໄຟເຂດບ້ານຊຽງລ້ອມ ນະຄອນ ຫຼວງພະບາງວັນທີ່ 21 ທັນວາ 2021, ພັນໂທ ສົມບູນ ທະນາວັນ ຮອງຫົວ ໜ້າກອງບັນຊາການປ້ອງກັນຄວາມສະຫງົບແຂວງຫຼວງພະບາງ ຫົວ ໜ້າຫ້ອງຕໍ່າຫຼວດ ໄດ້ຖະແຫຼງຂ່າວກ່ຽວກັບການຈັບກຸມ ຜູ້ກະທຳຜິດ ລັກສາຍໄຟຟ້າ ຕາມແລວທາງລົດໄຟເຂດບ້ານຊຽງລ້ອມ ນະຄອນ ຫຼວງພະບາງ.
ທ່ານກ່າວວ່າ: ວັນທີ່ 11 ທັນວາ 2021 ເຈົ້າໜ້າທີ່ພະແນກສືບ ສວນ-ສອບສວນ ຄະດີອາຍາຂັ້ນແຂວງ ໄດ້ກັກຕົວຜູ້ກະທຳຜິດ ທີ່ລົງມືລັກຊັບ ປະເພດສາຍໄຟຟ້າ ຕາມແລວທາງລົດໄຟ ຢູ່ສະຖານີລົດໄຟລາວ-ຈີນ ບ້ານຊຽງລ້ອມ ນະຄອນ ຫຼວງພະບາງ ລວມ 9 ຄົນ ແລະອີກ 1 ຄົນ ຍັງເອົາຕົວລົບໜີ, ຜ່ານການສືບສວນ-ສອບສວນພວກກ່ຽວ ໄດ້ຮັບສາລະ ພາບວ່າ ໄດ້ກະທຳຜິດລັກຊັບ ແລະໄດ້ຂະຫຍາຍຜົນໄປຫາຜູ້ຊື້ຂອງກາງ, ທັງຍຶດໄດ້ຂອງກາງປະເພດເຫຼັກເສດ ແລະສາຍໄຟຟ້າເປັນທ່ອນ ແຕ່ລະທ່ອນ ຍາວປະມານ 120 ຊັງຕີແມັດ ລວມ 28 ທ່ອນ ແລະສາຍໄຟທີ່ປອກແລ້ວອີກເກືອບ 200 ກິໂລ ເຊີ່ງປັດຈຸບັນພວມສຳນວນຄຳດີ ສົ່ງໃຫ້ອົງການໄອຍາການປະຊາ ຊົນແຂວງ ແລະສານປະຊາຊົນແຂວງ ສືບຕໍ່ດຳເນີນ ແລະຄະດີ ຕາມຂັ້ນຕອນ, ສ່ວນຜູ້ກະທຳຜິດທີ່ຍັງເອົາຕົວລົບໜີ ຈະສືບຕໍ່ດຳ ເນີນການຈັບກຸມໃຫ້ໄດ້, ໂອກາດນີ້ ພັນໂທ ສົມບູນ ທະນາວັນ ໄດ້ຮຽກຮ້ອງໃຫ້ທຸກຄົນໃນສັງຄົມ ຈົ່ງເປັນເຈົ້າການໃນການສະກັດກັ້ນປະກົດການຫຍໍ້ທໍ້ ໂດຍສະ ເພາະແມ່ນເປັນເຈົ້າການປະກອບສ່ວນ ຮັກສາຄວາມສະຫງົບ ຕາມເສັ້ນທາງລົດໄຟ ເພາະເສັ້ນທາງລົດໄຟລາວ-ຈີນຄືຊັບສົມບັດຂອງຊາດ.
ສຳລັບຜູ້ກະທຳຜິດທີ່ຖືກຈັບກຸມໃນຄັ້ງນີ້ ຜູ້ຖືກຂໍ້ກ່າວຫາລັກຊັບ ປະກອບມີ: ທ້າວ ຈັນສະໝອນ ແກ້ວວົງສາ ອາຍຸ 23 ປີ ຢູ່ບ້ານກີ່ວໝາກນາວ 2 ເມືອງຊຽງເງີນ, ທ້າວ ເຊີນ ປັນຍາສິດ ອາຍຸ 19 ປີ ຢູ່ບ້ານກີ່ວໝາກນາວ 2 ເມືອງຊຽງເງີນ, ທ້າວ ບີ່ງ ອາຍຸ 22 ປີ ຢູ່ບ້ານກີ່ວໝາກນາວ 2 ເມືອງຊຽງເງີນ, ທ້າວ ວັນ ອາຍຸ 35 ປີ ຢູ່ບ້ານກີ່ວໝາກນາວ 2 ເມືອງຊຽງເງີນ, ທ້າວ ຫອນ ອາຍຸ 25 ປີ ຢູ່ບ້ານກີ່ວໝາກນາວ 2 ເມືອງຊຽງເງີນ, ນາງ ທອງຈັນ ອາຍຸ 31 ປີ ຢູ່ບ້ານຊຽງລ້ອມ ນະຄອນ ຫຼວງພະບາງ ແລະ ນາງ ແກ້ວ ອີນທະຈັກ ອາຍຸ 37 ປີ ຢູ່ບ້ານຜາວຽງ ນະຄອນ ຫຼວງພະບາງ.
ສ່ວນຜູ້ຖືກຂໍ້ກ່າວຫາການຊື້-ຂາຍຊັບ ຢ່າງຜິດກົດໝາຍ ປະກອບມີ: ທ້າວ ພູຂາວ ສີພັນດອນ ອາຍຸ 60 ປີ ຢູ່ບ້ານໂຄມຂວາງ ນະຄອນ ຫຼວງພະບາງ, ນາງ ທອງຈັນ ອາຍຸ 31 ປີ ຢູ່ບ້ານຊຽງລ້ອມ ນະຄອນ ຫຼວງພະບາງ ແລະ ທ້າວ ເວີນວັນທາວ ອາຍຸ 39 ປີ ສັນຊາດຫວຽດນາມ ປັດຈຸບັນຢູ່ບ້ານນູນສະຫວາດ ນະຄອນ ຫຼວງພະບາງ. ສຳລັບຜູ້ທີ່ຍັງເອົາຕົວລົບໜີ ແມ່ນທ້າວ ສົມດາວ ຈັນສຸດາ ອາຍຸ 31 ປີ ຢູ່ບ້ານຜາວຽງ ນະຄອນ ຫຼວງພະບາງ ເຊີ່ງເຈົ້າໜ້າທີ່ກຳລັງດຳເນີນການຈັບກຸມມາດຳເນີນຄະດີຕາມລະບຽບກົດໝາຍ.


text:
ວັນທີ 5 ມີນາ 2020 ນີ້, ສະຫາຍ ພົນຈັດຕະວາ ສາຍໃຈ ກົມມະສິດ ຮອງຫົວໜ້າກົມໃຫຍ່ເສນາທິການກອງທັບ ພ້ອມດ້ວຍຄະນະ ໄດ້ເຄື່ອນ ໄຫວຢ້ຽມຢາມກອງຮ້ອຍ ທະຫານຊາຍແດນ 122 ທີ່ຂື້ນກັບກອງບັນຊາ ການທະຫານແຂວງບໍ່ແກ້ວ, ໂດຍການຕ້ອນຮັບຢ່າງອົບອຸ່ນຂອງສະຫາຍ ພັນຕີ ຄຳແກ້ວ ແສງຄຳຍອງ ຫົວໜ້າການທະຫານກອງຮ້ອຍ 122 ພ້ອມດ້ວຍຄະນະ,
ສະຫາຍໄດ້ລາຍງານສະພາບການໃນໄລຍະຜ່ານມາ ກ່ຽວກັບຂົງເຂດວຽກງານປ້ອງ ກັນຊາດ-ປ້ອງກັນຄວາມສະຫງົບຕາມຂອບເຂດຊາຍແດນທີ່ກົມກອງວຮັບຜິດຊອບ, ເຊິ່ງຄະນະພັກ-ຄະນະບັນຊາພວກເຮົາໄດ້ເອົາໃຈສຶກສາອົບຮົມ ວຽກງານການເມືອງ-ນຳພາ ເເນວຄິດເປັນຫຼັກເຮັດໃຫ້ພະນັກງານ-ນັກຮົບມີຄຸນທາດການເມືອງໜັກແໜ້ນ, ມີຄຸນ ສົມບັດ ສິນທຳປະຕິວັດ,
ເອົາໃຈໃສ່ປັບປຸງກຳລັງໃຫ້ໜັກແໜ້ນ ເຂັ້ມແຂງ,ຖືເອົາວຽກງານອົບຮົມ-ຫັດແອບເປັນສຳຄັນເຮັດໃຫ້ພະນັກງານ-ນັກຮົບກຳແໜ້ນທິດສະດີຫຼັກການທາງດ້ານສິລະປະຍຸດ-ຍຸດທະວິທີຂັ້ນພື້ນຖານຂອງທະຫານຊາຍແດນ, ພ້ອມນັ້ນຍັງໄດ້ປະຕິບັດສາຍພົວພັນອັນດີງາມກັບສູນປະສານງານລາວ-ຈີນ ແລະ ຮ່ວມກັນເຄື່ອນໄຫວລາດຕະເວນທາງນ້ຳປະຈຳເດືອນ, ປະຈຳອາທິດໃຫ້ເປັນປົກກະຕິ.
ໂອກາດນີ້ ສະຫາຍ ພົນຈັດຕະວາ ສາຍໃຈ ກົມມະສິດ ໄດ້ສະແດງຄວາມຍ້ອງຍໍຊົມເຊີຍຕໍ່ຜົນສໍາເລັດ ຂອງກົມກອງໃນການຈັດຕັ້ງປະຕິບັດເຄື່ອນໄຫວໃນໄລຍະຜ່ານມາ, ພ້ອມທັງໄດ້ເນັ້ນໜັກໃຫ້ຄະນະພັກ-ຄະນະບັນ ຊາກົມກອງ ເພີ່ມທະວີວຽກງານການເມືອງ-ນຳພາແນວຄິດໃຫ້ສູງກວ່າເກົ່າ ຍົກສູງຄວາມຮັບຜິດຊອບເຂົ້າໃນທຸກຂົງເຂດ ວຽກງານລວມຂອງກົມກອງ,
ເອົາໃຈໃສ່ໃນການປະຕິບັດ ການສ້າງແຜນອົບຮົມ-ຫັດແອບປະຈຳປີ, ປະ ຈຳໄຕມາດເພື່ອຮັບປະກັນໃຫ້ ແກ່ການກຽມພ້ອມສູ້ຮົບ 100%, ສືບຕໍ່ຮ່ວມກັບສູນປະສານ ລາວ-ຈີນ ຕ້ານ ແລະ ສະກັດກັ້ນປະກົດການຫຍໍ້ທໍ້ຮອບດ້ານທີ່ອາດຈະເກີດຂື້ນຕາມຊາຍແດນເປັນຕົ້ນ ແມ່ນການລັກລອບເຂົ້າເມືອງແບບຜິດກົດໝາຍ,
ການຄ້າຂາຍເຖື່ອນ, ບັນຫາຢາເສບຕິດຕ່າງໆ ເພື່ອເຮັດໃຫ້ຂອບເຂດຄວາມຮັບຜິດຊອບຂອງກົມກອງມີຄວາມສະ ຫງົບໂດຍພື້ນຖານ.
ໂດຍ: ສົມພອນ ແກ້ວສຸລິນ


text:
ໃນລະຫວ່າງວັນທີ 22-23 ພຶດສະພາ 2022 ທີ່ຜ່ານມາ ທ່ານ ນາງ ວັນດີ ບຸດທະສະວົງ ຮອງປະທານກໍາມາທິການການຕ່າງປະເທດ ສະພາແຫ່ງຊາດ ພ້ອມຄະນະ ໄດ້ລົງເຄື່ອນໄຫວເຮັດວຽກຢູ່ແຂວງຈໍາປາສັກ ໂດຍມີຈຸດປະສົງເພື່ອລົງຕິດຕາມກວດກາ ການຈັດຕັ້ງປະຕິບັດກົດຫມາຍ ໃນຂົງເຂດວຽກງານການຕ່າງປະເທດ.
ການເຄື່ອນໄຫວໃນວັນທີ 22 ພຶດສະພາ 2022 ໄດ້ສົມທົບກັບສະພາປະຊາຊົນແຂວງຈໍາປາສັກ ເດີ່ນທາງລົງເຄື່ອນໄຫວເຮັດວຽກກັບຄະນະຄຸ້ມຄອງດ່ານສາກົນໜອງນົກຂຽນ (ຊາຍແດນລາວ-ກໍາປູເຈຍ) ໂດຍໄດ້ຮັບຟັງການລາຍງານຫຍໍ້ຄະນະຄຸ້ມຄອງດ່ານ ໃນການຈັດຕັ້ງປະຕິບັດ ວຽກງານການເຂົ້າອອກ-ຂອງປະຊາຊົນ ທັງສອງປະເທດ ຄືລາວ-ກຳປູເຈຍ ການຂົນສົ່ງສິນຄ້ານໍາເຂົ້າ ແລະສົ່ງອອກ ສິນຄ້າຜ່ານແດນ, ຂໍ້ສະດວກ ແລະຂໍ້ຫຍຸ້ງຍາກຫລາຍໃນການຈັດເກັບລາຍຮັບ ທີ່ຂັ້ນເທິງໄດ້ມອບໃຫ້
ຈາກນັ້ນ, ໃນວັນທີ 23 ພຶດສະພາ 2022 ທ່ານ ນາງ ວັນດີ ບຸດທະສະວົງ ຮອງກຳມະທິການຕ່າງປະເທດ ສະພາແຫ່ງຊາດ ພ້ອມຄະນະ ຍັງໄດ້ສືບຕໍ່ເຮັດວຽກກັບຄະນະນໍາຂອງສະພາປະຊາຊົນແຂວງ ໂດຍສົມທົບກັບທ່ານ ແກ້ວລັດຕະນະ ສີຫາວົງ ຄະນະປະຈໍາພັກແຂວງ ຮອງປະທານສະພາປະຊາົນແຂວງຈໍາປາສັກ ເປີດກອງປະຊຸມຮັບຟັງການລາຍງານຈາກ 5 ພາກສ່ວນຄື::ພະແນກການຕ່າງປະເທດ, ພະແນກແຜນການ ແລະ ການລົງທຶນ, ພະແນກແຮງງານ ແລະ ສັດຫວັດດີການສັງຄົມ, ກອງບັນຊາການປ້ອງກັນຊາດ, ກອງບັນຊາການປ້ອງກັນຄວາມສະຫງົບ ເຊິ່ງສາມາດເຫັນໄດ້ເຖິງສະພາບລວມຈຸພິເສດ ດ້ານດີ ແລະ ບັນຫາຂໍ້ຫບຸ້ງຍາຂອງແຂວງ ໂດຍສະເພາະບັນຫາການປັກຫລັກຫມາຍຊາຍແດນ ທີ່ຍັງບໍທັນໄດ້ສໍາເລັດ, ບັນຫາການແຕ່ງງານລະຫວ່າງຄົນລາວກັບຄົນຕ່າງປະເທດ ທີ່ບໍທັນຖືກກັບກົດຫມາຍຂອງ ສປປ ລາວ ແລະ ບັນຫາອື່ນໆ ເຊິ່ງກອງປະຊຸມໄດ້ມີການຕັ້ງຄໍາຖາມເຈາະຈີ້ມແລກປ໋ຽນ ແລະ ແລກປ່ຽນຄໍາຄິດຄໍາເຫັນຕໍ່ເນື້ອໃນທີພະແນກການອ້ອມຂ້າງໄດ້ສະເໜີ. ຈາກນັ້ນ, ຕອນບ່າຍຂອງວັນດຽວກັັນ ຄະນະຂອງທ່ານຮອງປະທານກໍາມາທິການການຕ່າງປະເທດ ສະພາແຫ່ງຊາດ ຍັງໄດ້ເຄື່ອນໄຫວເຮັດວຽກຮ່ວມກັບພະແນກການ ໂຍທາທິການ ແລະ ຂົນສົ່ງແຂວງຈໍາປາສັກ ແລະ ລົງຕິດຕາມກວດກາຄວາມຄືບໜ້າໂຄງການກໍ່ສ້າງຕາຝັ່ງກັນເຈື່ອນແຄມຂອງ ເທດສະບານນະຄອນປາກເຊ ອີກດ້ວຍ.
(ພາບ-ຂ່າວ: ພຸດທະສອນ ແສງພອນ)


text:
(ສພຊ) ວັນທີ 26 ກໍລະກົດຜ່ານມາ ທີ່ຫ້ອງຮັບແຂກສະພາແຫ່ງຊາດ ສະຫາຍ ນາງ ປານີ ຢາທໍ່ຕູ້ ກຳມະການກົມການເມືອງສູນກາງພັກ, ປະທານສະພາແຫ່ງຊາດ ໄດ້ຕ້ອນຮັບການເຂົ້າຢ້ຽມຂໍ່ານັບຂອງສະຫາຍ ຫງຽນ ດຶກ ຮາຍ ກຳມະການສູນກາງພັກກອມມູນິດຫວຽດນາມ ປະທານກຳມາທິການການເງິນ-ງົບປະມານ ສະພາແຫ່ງຊາດ ສສ ຫວຽດນາມ ພ້ອມດ້ວຍຄະນະ ໃນໂອກາດທີ່ເດີນທາງມາຢ້ຽມ ແລະ ເຮັດວຽກຢູ່ ສປປລາວ ຢ່າງເປັນທາງການໃນລະຫວ່າງວັນທີ 27-29 ກໍລະກົດ 2018.
ສະຫາຍ ນາງ ປານີ ຢາທໍ່ຕູ້ ໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງຕໍ່ການມາຢ້ຽມຢາມເຮັດວຽກໃນຄັ້ງນີ້ ເພື່ອເປັນການສືບຕໍ່ຈັດຕັ້ງຜັນຂະຫຍາຍການພົບປະເຮັດວຽກ ລະຫວ່າງສອງກົມການເມືອງ ເວົ້າລວມ, ເວົ້າສະເພາະແມ່ນການຈັດຕັ້ງຜັນຂະຫຍາຍບົດບັນທຶກຄວາມຈຳການຮ່ວມມື ລະຫວ່າງສະພາແຫ່ງຊາດລາວ ກັບສະພາແຫ່ງຊາດ ສສ ຫວຽດນາມ; ພ້ອມນັ້ນຍັງສະແດງຄວາມຊົມເຊີຍຕໍ່ຜົນສຳເລັດໃນການພົບປະ ແລະ ຈັດກອງປະຊຸມສຳມະນາດັ່ງກ່າວ ເຊິ່ງໃນສະພາແຫ່ງຊາດຊຸດທີ VIII ນີ້ໄດ້ເອົາໃຈໃສ່ເລື່ອງງົບປະມານ ສະນັ້ນ, ຖືວ່າເປັນການກະຕຸ້ນໃຫ້ກະຊວງການເງິນ ຕ້ອງໄດ້ເຮັດວຽກເຂັ້ມງວດຂຶ້ນ ແລະ ວາງແຜນລະອຽດກວ່າເກົ່າ ຫັນເຂົ້າສູ່ລະບຽບກົດໝາຍໃຫ້ດີຂຶ້ນກວ່າເກົ່າ ເຊິ່ງເຮັດໃຫ້ລາຍຮັບງົບປະມານເພີ່ມຂຶ້ນ; ພ້ອມທັງສະແດງຄວາມຂອບໃຈຕໍ່ການໃຫ້ຄວາມຊ່ວຍເຫລືອຂອງ ສສ ຫວຽດນາມ ໃນການນຳເອົາບົດຮຽນ ແລະ ຜົນສຳເລັດຕ່າງໆມາເຜີຍແຜ່ໃຫ້ແກ່ສະພາແຫ່ງຊາດລາວ ແລະ ຄວາມເປັນຫ່ວງເປັນໄຍຕໍ່ປະຊາຊົນລາວທີ່ປະສົບອຸທົກກະໄພຢູ່ແຂວງອັດຕະປື.
ໂອກາດດຽວກັນ, ສະຫາຍ ຫງຽນ ດຶກ ຮາຍ ໄດ້ສະແດງຄວາມຂອບໃຈຕໍ່ການຕ້ອນຮັບອັນອົບອຸ່ນ ພ້ອມທັງລາຍງານຜົນຂອງການພົບປະສອງຝ່າຍລະຫວ່າງກຳມາທິການແຜນການ ການເງິນ ແລະ ການກວດສອບ ສະພາແຫ່ງຊາດລາວ ກັບກຳມາທິການການເງິນ-ງົບປະມານ ຂອງສະພາແຫ່ງຊາດ ສສ.ຫວຽດນາມ ແລະ ການກະກຽມເນື້ອໃຫ້ແກ່ກອງປະຊຸມສຳມະນາໃຫ້ແກ່ສະມາຊິກສະພາແຫ່ງຊາດ ແລະ ສະພາປະຊາຊົນແຂວງ ເພື່ອເປັນການແລກປ່ຽນບາງບັນຫາທີ່ທາງກຳມາທິການການແຜນການ ການເງິນ ແລະ ການກວດສອບ ສະພາແຫ່ງຊາດລາວມີຄວາມສົນໃຈ ເປັນຕົ້ນແມ່ນການປັບປຸງບັນດາກົດໝາຍຕ່າງໆທີ່ກ່ຽວຂ້ອງເຖິງພາສີອາກອນ, ບາງບັນຫາທີ່ກ່ຽວຂ້ອງເຖິງການນຳໃຊ້ຄັງເງິນແຮ, ເງິນສຳຮອງແຫ່ງຊາດ ແລະ ບາງເນື້ອໃນທີ່ກ່ຽວຂ້ອງກັບສະພາປະຊາຊົນແຂວງໃນການຄຸ້ມຄອງບໍລິຫານງົບປະມານແຫ່ງລັດ; ພ້ອມທັງສະແດງຄວາມເປັນຫ່ວງເປັນໄຍຕໍ່ປະຊາຊົນທີ່ປະສົບອຸທົກກະໄພທີ່ເກີດຂຶ້ນຢູ່ແຂວງອັດຕະປື ແລະ ໃຫ້ຄຳໝັ້ນສັນຍາວ່າຈະໃຫ້ການຊ່ວຍເຫລືອ ສປປລາວ ຢ່າງເຕັມທີ່.
(ນາງ ອາລິນ ສຸພິມມະປະດິດ)


text:
ໃນຕອນເຊົ້າວັນທີ 23 ມິຖຸນາ 2022 ທີ່ທະນາຄານ ແຫ່ງ ສປປ ລາວ, ທ່ານ ພັນຄຳ ວິພາວັນ ນາຍົກລັດຖະ ມົນຕີ ໄດ້ໃຫ້ກຽດເຂົ້າຮ່ວມເປັນປະທານ ແລະ ໂອ້ລົມໃຫ້ທິດຊີ້ນຳ ຕໍ່ພິທີມອບ-ຮັບໜ້າທີ່ ລະ ຫວ່າງ ທ່ານ ສອນໄຊ ສິດພະໄຊ ຜູ້ວ່າການທະນາຄານ ແຫ່ງ ສປປ ລາວ ຜູ້ເກົ່າ ແລະ ທ່ານ ບຸນເຫຼືອ ສິນໄຊວໍຣະວົງ ຜູ້ວ່າການທະນາຄານ ແຫ່ງ ສປປ ລາວ ຜູ້ໃໝ່; ມີທ່ານ ອາລຸນໄຊ ສູນນະລາດ ລັດຖະ ມົນຕີ, ຫົວໜ້າຫ້ອງວ່າການສຳນັກງານນາຍົກລັດຖະມົນຕີ; ທ່ານ ນາງ ບຸດສະດີ ທະນະເມືອງ ຮອງຫົວໜ້າຄະນະຈັດຕັ້ງສູນກາງພັກ; ຄະນະນຳທະນາຄານ ແຫ່ງ ສປປ ລາວ; ຜູ້ຕາງໜ້າກະຊວງ-ອົງການທຽບເທົ່າ; ສະມາຊິກສະພາບໍລິຫານທະນາຄານ ແຫ່ງ ສປປ ລາວ ພ້ອມດ້ວຍ ພະນັກງານຫຼັກແຫຼ່ງ ຂອງທະນາຄານແຫ່ງ ສປປ ລາວ ເຂົ້າຮ່ວມ.
ໃນໂອກາດນີ້, ທ່ານ ນາງ ບຸດສະດີ ທະນະເມືອງ ຕາງໜ້າຄະນະຈັດຕັ້ງສູນກາງພັກ ໄດ້ຂຶ້ນຜ່ານເອກະສານກ່ຽວກັບການຍົກຍ້າຍ ແລະ ແຕ່ງຕັ້ງພະນັກງານການນຳຂັ້ນສູງ ຮັບໜ້າທີ່ໃໝ່ ເປັນຕົ້ນ ຄຳສັ່ງຂອງກົມການເມືອງສູນກາງພັກ ວ່າດ້ວຍການຍົກຍ້າຍສະຫາຍ ສອນໄຊ ສິດພະໄຊ ກຳມະ ການສູນກາງພັກ ໄປຮັບໜ້າທີ່ໃໝ່ຢູ່ສຳ ນັກງານນາຍົກລັດຖະມົນຕີ; ລັດຖະດຳ ລັດ ຂອງປະທານປະເທດ ວ່າດ້ວຍການຍົກຍ້າຍ ແລະ ແຕ່ງຕັ້ງທ່ານ ສອນໄຊ ສິດພະໄຊ ເປັນລັດຖະມົນຕີປະຈຳສຳນັກ ງານນາຍົກລັດຖະມົນຕີ; ຄຳສັ່ງ ຂອງຄະນະເລຂາທິການສູນກາງພັກ ວ່າດ້ວຍການຍົກຍ້າຍ ສະຫາຍ ບຸນເຫຼືອ ສິນໄຊວໍຣະວົງ ຮອງເລຂາຄະນະບໍລິຫານງານພັກກະຊວງການເງິນ ໄປຮັບໜ້າທີ່ໃໝ່ ຢູ່ທະນາຄານແຫ່ງ ສປປ ລາວ; ມະຕິຕົກລົງ ຂອງກົມການເມືອງສູນກາງພັກ ວ່າດ້ວຍການແຕ່ງຕັ້ງ ສະຫາຍ ບຸນເຫຼືອ ສິນໄຊວໍຣະວົງ ເປັນເລຂາຄະນະບໍລິຫານງານພັກ ທະນາຄານແຫ່ງ ສປປ ລາວ; ແລະ ລັດຖະດຳລັດ ຂອງປະທານປະເທດ ວ່າດ້ວຍການແຕ່ງຕັ້ງທ່ານ ບຸນເຫຼືອ ສິນໄຊວໍຣະວົງ ເປັນຜູ້ວ່າການທະນາຄານ ແຫ່ງ ສປປ ລາວ.
ໃນໂອກາດດຽວກັນ, ທ່ານ ສອນໄຊ ສິດພະໄຊ ໄດ້ຂຶ້ນຜ່ານບົດສະຫຼຸບການເຄື່ອນໄຫວວຽກງານທະນາຄານແຫ່ງ ສປປ ລາວ ໃນໄລຍະທີ່ທ່ານ ດຳລົງຕຳແໜ່ງ ເປັນຜູ້ວ່າການທະນາຄານ ແຫ່ງ ສປປ ລາວ ນັບແຕ່ເດືອນກັນຍາ 2018 ເປັນຕົ້ນມາ. ຫຼັງຈາກນັ້ນ ກໍ່ໄດ້ມີພິທີເຊັນບົດບັນທຶກມອບ-ຮັບໜ້າທີ່ ລະຫວ່າງ ທ່ານ ສອນໄຊ ສິດພະໄຊ ຜູ້ວ່າການທະນາຄານ ແຫ່ງ ສປປ ລາວ ຜູ້ເກົ່າ ແລະ ທ່ານ ບຸນເຫຼືອ ສິນໄຊວໍຣະວົງ ຜູ້ວ່າການທະນາຄານ ແຫ່ງ ສປປ ລາວຜູ້ໃໝ່.
ໃນໂອກາດທີ່ມີຄວາມໝາຍສຳຄັນນີ້, ທ່ານ ນາຍົກລັດຖະມົນຕີ ໄດ້ໃຫ້ກຽດມີຄຳເຫັນໂອ້ລົມ ຕໍ່ຜູ້ເຂົ້າຮ່ວມພິທີ ເຊິ່ງທ່ານ ໄດ້ຍົກໃຫ້ເຫັນ ເຫດຜົນ ແລະ ຄວາມຈຳເປັນ ໃນການປັບປຸງຊັບຊ້ອນ ສະມາຊິກລັດຖະບານ ໃນຄັ້ງນີ້; ໄດ້ຍົກໃຫ້ເຫັນ ສະພາບພົ້ນເດັ່ນ ທາງດ້ານການເງິນ-ເງິນຕາ, ຜົນກະທົບ ແລະ ສິ່ງທ້າ ທາຍຕ່າງໆ ຕໍ່ການພັດທະນາເສດຖະ ກິດ-ສັງຄົມ ຂອງປະທດເຮົາ. ພ້ອມກັນນັ້ນ ທ່ານ ຍັງໄດ້ຕັ້ງບາງບັນຫາຂຶ້ນ ເພື່ອໃຫ້ພະນັກງານ-ລັດຖະກອນ ຂະແໜງການທະນາຄານ ທີ່ເປັນເສນາທິການ ໃຫ້ແກ່ລັດຖະບານ ນຳໄປຄົ້ນຄວ້າ ແລະ ປັບປຸງແກ້ໄຂ ເປັນຕົ້ນ ຈະພັດທະນານະໂຍບາຍສິນເຊື່ອ ເພື່ອຊຸກຍູ້ການຜະລິດ ແລະ ການບໍລິການ ຄືແນວໃດ ເພື່ອທົດແທນການນຳເຂົ້າ ແລະ ສົ່ງອອກ ໃຫ້ມີປະສິດທິພາບ ແລະ ປະສິດທິຜົນ ສູງຂຶ້ນເລື້ອຍໆ; ຈະປັບປຸງໂຄງສ້າງ ແລະ ການບໍລິຫານ ໃນລະບົບສະຖາບັນການເງິນ ຄືແນວໃດ ເພື່ອໃຫ້ມີຄວາມເຂັ້ມແຂງ ແລະ ໝັ້ນຄົງ, ທັງເຮັດໃຫ້ການບໍລິການ ມີປະສິດທິຜົນ; ຈະເຮັດແນວໃດ ເພື່ອສາມາດຫຼຸດຜ່ອນການຂາດດູນເງິນຕາຕ່າງປະເທດ ເປັນກ້າວໆ, ມີຄັງສຳຮອງໃຫ້ສາມາດຮັບປະກັນການນຳເຂົ້າ ຕາມແຜນທີ່ວາງໄວ້, ຄຸ້ມຄອງອັດຕາເງິນເຟີ້ ແລະ ອັດຕາແລກປ່ຽນ ຢູ່ໃນໃນລະດັບທີ່ສາມາດຄວບຄຸມໄດ້; ຈະປັບປຸງກົນໄກການຄຸ້ມຄອງອັດຕາແລກ ປ່ຽນຄືແນວໃດ ເພື່ອສ້າງສະຖຽນລະພາບຄ່າເງິນກີບ ໃຫ້ໝັ້ນທ່ຽງ; ຈະພັດທະນາລະບົບການຊຳລະ ແລະ ເຕັກໂນໂລຊີທາງດ້ານການເງິນ ເພື່ອໃຫ້ມີຄວາມທັນສະໄໝ, ປອດໄພ ແລະ ສາມາດເຊື່ອມໂຍງກັບສາກົນໄດ້. ນອກຈາກນີ້, ທ່ານນາຍົກລັດຖະ ມົນຕີ ຍັງໄດ້ຊີ້ນຳໃຫ້ທະນາຄານແຫ່ງ ສປປ ລາວ ປັບປຸງແບບແຜນວິທີເຮັດວຽກ ໃຫ້ແທດເໝາະກັບສະພາບຕົວຈິງ, ມີການປັບປຸງປ່ຽນແປງ ສູ່ອັນໃໝ່ທີ່ດີຂຶ້ນ ບົນພື້ນຖານຄວາມເປັນເອກະພາບພາຍໃນ ແລະ ດ້ວຍຄວາມລະມັດລະວັງສູງ; ຮຽກຮ້ອງໃຫ້ພະນັກງານ-ລັດຖະກອນ ທົ່ວທະນາ ຄານແຫ່ງ ສປປ ລາວ ມີຄວາມເສຍສະຫຼະ, ຊື່ສັດບໍລິສຸດ, ເຫັນແກ່ຜົນປະໂຫຍດລວມຂອງຊາດ, ປະຕິ ບັດໜ້າທີ່ ດ້ວຍຄວາມຮັບຜິດຊອບສູງ ແລະ ເຕັມກຳລັງແຮງຂອງຕົນ.
ໃນຕອນທ້າຍ, ທ່ານ ບຸນເຫຼືອ ສິນໄຊວໍຣະວົງ ກໍ່ໄດ້ຂຶ້ນກ່າວຮັບຄຳໂອວາດ ຂອງທ່ານ ນາຍົກລັດຖະມົນຕີ, ພ້ອມທັງ ກ່າວຮັບໜ້າທີ່ ໂດຍຈະສຸມສະຕິປັນຍາ, ເຫື່ອແຮງ, ຄວາມຮູ້ຄວາມສາມາດ ແລະ ປະສົບການຂອງຕົນ ຮ່ວມກັບໝູ່ຄະນະ ກໍ່ຄືພະນັກງານທົ່ວທະນາຄານ ແຫ່ງສປປ ລາວ ແລະ ພາກສ່ວນກ່ຽວຂ້ອງ ປະຕິບັດໜ້າທີ່ ແລະ ຄວາມຮັບຜິດຊອບ ໃຫ້ມີຜົນສຳເລັດ ຕາມຄາດໝາຍທີ່ວາງໄວ້ ໃຫ້ສົມກັບຄວາມເຊື່ອໝັ້ນ ແລະ ໄວ້ວາງໃຈຂອງຂັ້ນເທິງ.
ພາບ ແລະ ຂ່າວ: ກົມປະຊາສຳພັນ ຫສນຍ


text:
ສະຫາຍ ທອງລຸນ ສີສຸລິດ ເລຂາທິການໃຫຍ່ ຄະນະບໍລິຫານງານສູນກາງພັກ ປປ ລາວ ປະທານປະເທດ ໄດ້ຕ້ອນຮັບການເຂົ້າຢ້ຽມຂ່ຳນັບຂອງ ສະຫາຍ ຫງວ໋ຽນ ຮວາ ບິງ ປະທານສານປະຊາຊົນສູງສຸດ ແຫ່ງ ສສ ຫວຽດນາມ ພ້ອມດ້ວຍຄະນະທີ່ຫ້ອງວ່າການສູນກາງພັກ ໃນຕອນແລງທີ12 ສິງຫາ 2022 ນີ້ ເນື່ອງໃນໂອກາດທີ່ເດີນທາງມາເຂົ້າຮ່ວມກອງປະຊຸມສານ ບັນດາແຂວງທີ່ມີຊາຍແດນຕິດຈອດກັນ 3 ປະເທດ ສປປ ລາວ, ສສ ຫວຽດນາມ ແລະ ຣາຊະອານາຈັກກໍາປູເຈຍ ຄັ້ງທີ VI ໃນລະຫວ່າງ ວັນທີ 9-13 ສິງຫານີ້ ທີ່ນະຄອນຫຼງວຽງຈັນ.
ໂອກາດດັ່ງກ່າວ, ສະຫາຍເລຂາທິການໃຫຍ່ ປະທານປະເທດເຮົາ ໄດ້ກ່າວສະແດງຄວາມຕ້ອນຮັບຊົມເຊີຍຕໍ່ ສະຫາຍ ຫງວ໋ຽນ ຮວາ ບິງ ພ້ອມຄະນະທີ່ໄດ້ເດີນທາງມາຮ່ວມກອງປະຊຸມທີ່ ສປປ ລາວ ເປັນເຈົ້າພາບຈັດ, ສຸດທີ່ມີຄວາມໝາຍສຳຄັນ ເປັນການປະກອບສ່ວນເຂົ້າໃນການເພີ່ມທະວີຮັດແໜ້ນສາຍພົວພັນມິດຕະພາບອັນເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງສອງພັກ-ສອງລັດ ແລະ ປະຊາຊົນສອງຊາດລາວ-ຫວຽດນາມ ກໍຄືການພົວພັນຮ່ວມມືຊ່ວຍເຫຼືອຊຶ່ງກັນແລະ ກັນລະຫວ່າງສານປະຊາຊົນສອງປະເທດ ລາວ-ຫວຽດນາມ ໃຫ້ນັບມື້ແໜ້ນແຟ້ນຍິ່ງຂຶ້ນ.
ຂ່າວ: ພູວຽງຄຳ – ພາບ: ຫ້ອງວ່າການສູນກາງພັກ


text:
ອົງປະກອບທີ 2: ການຄົ້ນຄວ້າກ່ຽວກັບລະບາດວິທະຍາ
ບັນດານັກຄົ້ນຄວ້າທີ່ມີສ່ວນຮ່ວມໃນການສືກສານີ້ແມ່ນ: Dr Farid BOUMEDIENE PhD ຈາກສະຖາບັນລະບາດວິທະຍາ ແລະ ປະສາດວິທະຍາເຂດ ຮ້ອນ (IENT), UMRS 1094 NET, ມະຫາວິທະຍາໄລ Limoges, ປະເທດຝຣັ່ງ. Dr Phimpha Paboriboune MD - MSc - ສູນຕິດເຊື້ອ Christophe Mérieux, Lao PDR (CICML), Vientiane , Lao PDR. ທ່ານດຣ. Angkhana LASAPHONH MD - MSCຫົວຫນ້າການຝຶກອົບຮົມ IFMT ແລະ ການໃຫ້ຄໍາປຶກສາສໍາລັບຜູ້ທີ່ຕິດເຊື້ອເຮສໄອວີ - ໂຮງຫມໍແຂວງ ສະຫວັນະເຂດ. ທ່ານດຣ Jean- François FAUCHER MD - ຈາກສະຖາບັນລະບາດວິທະຍາ ແລະ ປະສາດວິທະຍາເຂດ ຮ້ອນ (IENT), UMRS 1094 NET, ມະຫາວິທະຍາໄລ Limoges, ປະເທດຝຣັ່ງ. ເປົ້າໝາຍຫລັກຂອງພວກເຂົາເຈົາ ແມ່ນເພື່ອກຳນົດລັກສະນະສະເພາະຂອງຜູ້ທີ່ເຄື່ອນຍ້າຍ ທີ່ເປັນຜູ້ຕິດເຊື້ອເຮສໄອວີ ທຽບກັບ ຜູ້ຕິດເຊື້ອເຮສໄອວີທີ່ບໍ່ເຄື່ອນຍ້າຍ. ຈຸດປະສົງສະເພາະແມ່ນເພື່ອ : 1) ອະທິບາຍ ແລະ ກຳນົດປະລິມານການເຄື່ອນຍ້າຍຂອງຜູ້ຕິດເຊື້ອເຮສໄອວີ : ມາຈາກການເຄື່ອນຍ້າຍລະຫວ່າງ ປະເທດ, ພາຍໃນປະເທດ ແລະ ໄປແລະກັບ, 2) ຈຳແນກຕົວກຳນົດ (ເພດ, ການລັງກຽດ, ປະຊາກອນດ້ານສັງຄົມ, ຄຸນນະພາບຂອງຊີວິດ, ຄຸນນະພາບຂອງການດູແລ…) ທີ່ປະກອບສ່ວນໃນສາມປະເພດຂອງການເຄື່ອນຍ້າຍໃນຜູ້ທີ່ຕິດເຊື້ອເຮສໄອວີ, 3) ວິເຄາະວິທີການ ຂອງການເຄື່ອນຍ້າຍ ຫລື ການເຄື່ອນທີ່ ພາຍໃນປະເທດ ແລະ ລະຫວ່າງ ປະເທດ ທີ່ອາດເພີ້ມຄວາມສ່ຽງການຕິດເຊື້ອເຮສໄອວີ, ພ້ອມທັງວິເຄາະວ່າພວກເຂົາເຈົ້າຊອກ ຫາວິທີການປິ່ນປົວທີ່ເໝາະສົມແນວໃດຕໍ່ກັບໂລກເອດ. .. Read More


text:
Study Melbourne Hub ໂດຍລັດຖະບານລັດ Victoria ໄດ້ສ້າງຕັ້ງຢູ່ບັນດາຕະຫຼາດການສຶກສາສາກົນ ທີ່ມີອັດຕາເຕີບໂຕສູງຄື: ຊຽງໄຮ້, Kuala Lumpur ແລະ ອິນເດຍ (ສູນແບບທາງໄກ). ຫວຽດນາມ ປັດຈຸບັນແມ່ນໜຶ່ງໃນບັນດາຕະຫຼາດບຳລຸງສ້າງສາກົນ ທີ່ມີອັດຕາການເຕີບໂຕຢູ່ລະດັບສູງ.
ດັ່ງນັ້ນ, ການສ້າງສູນການສຶກສາ ຢູ່ນະຄອນໂຮ່ຈີມິນ ຈະປັບປຸງຄວາມມານະພະຍາຍາມຂອງ ນະຄອນ Melbourne ເວົ້າສະເພາະ ແລະ ລັດ Victoria ເວົ້າລວມ ໃນການຊຸກຍູ້ການພັດທະນາຢູ່ຂົງເຂດການສຶກສາ, ກາຍເປັນຄູ່ຮ່ວມມືດ້ານການສຶກສາທີ່ບັນລຸມາດຕະຖານໂລກ.
ໂດຍຕັ້ງຢູ່ເມືອງ 3, ສູນການສຶກສານີ້ ມີຄວາມກ້ວາງ 320 ຕາແມັດ, ສາມາດບັນຈຸຫຼາຍສຸດ 150 ຄົນ, ສູນຈະມີບັນດາເຂດເຮັດວຽກລວມ ແລະ ມູມຮ່ຳຮຽນສະເພາະ, ຫ້ອງປະຊຸມ, ຫ້ອງຈັດຕັ້ງ ອາເນກປະສົງ, ຫ້ອງອັດສຽງ ເຊິ່ງໄດ້ສ້າງຕັ້ງ ເພື່ອຕອບສະໜອງຄວາມຕ້ອງການເກືອບທັງໝົດໃນການຮ່ຳຮຽນ ແລະ ຈັດຕັ້ງເຫດການໃຫ້ແກ່ບັນດານັກສຶກສາ. ນັກສຶກສາຈະໄດ້ຮັບການນຳໃຊ້ພື້ນຖານວັດຖຸ ແລະ ເຂົ້າຮ່ວມບັນດາເຫດການໂດຍບໍ່ເສຍຄ່າ.
ນີ້ແມ່ນສະຖານທີ່ຮັບໃຊ້ຄົບວົງຈອນໃຫ້ແກ່ນັກສຶກສາຫວຽດນາມ ທີ່ພວມຮຽນແບບທາງໄກຢູ່ບັນດາໂຮງຮຽນມະຫາວິທະຍາໄລຂອງລັດ Victoria, ບັນດານັກສຶກສາທີ່ຈະຮ່ຳຮຽນຢູ່ ອົດສະຕາລີ. ນອກຈາກນັ້ນ, ນັກສຶກສາຈະໄດ້ສຳຜັດກັບບັນດາຂໍ້ມູນ ກ່ຽວກັບອາຊີບຢູ່ ອົດສະຕາລີ. ໃນສະພາບການໂລກລະບາດໂຄວິດ - 19, ສູນໄດ້ສະແດງໃຫ້ເຫັນບົດບາດສະໜິດຕິດພັນອັນໝັ້ນແກ່ນລະຫວ່າງບັນດານັກສຶກສາຕ່າງປະເທດ ກັບບັນດາມະຫາວິທະຍາໄລຂອງ ລັດ Victoria.
ບັນດານັກລົງທຶນ, ບໍລິສັດເຕັກໂນໂລຢີ ການສຶກສາ, ໂຮງຮຽນ, ຄູສອນ ແລະ ສະຖາບັນຄົ້ນຄ້ວາຂອງ ອົດສະຕາລີ ແລະ ຫວຽດນາມ ຈະໄດ້ຮັບການເຊື່ອມຕໍ່ຜ່ານສູນນີ້.
ທ່ານນາງ Rebecca Hall ກຳມະການຂັ້ນສູງຂອງ ລັດ Victoria ຮັບຜິດຊອບ ອາຊີຕາເວັນອອກສ່ຽງໃຕ້ ໃຫ້ຮູ້ວ່າ ດ້ວຍນັກສຶກສາຫວຽດນາມ ປະມານ 6.400 ຄົນ ທີ່ພວມຮ່ຳຮຽນຢູ່ ບັນດາຮາກຖານການສຶກສາຂອງລັດ, ຫວຽດນາມ ແມ່ນປະເທດທີ່ມີຄວາມສຳຄັນຍິ່ງ ໃນຍຸດທະສາດການສຶກສາຂອງລັດ Victoria.
ບຸນຄົງ


text:
ໜ້າຫຼັກ / ລາຍການຂໍ້ມູນ / ລາຍລະອຽດຂ່າວ
ຂປລ. ກະຊວງ ຖະແຫລງຂ່າວ, ວັດທະນະທຳ ແລະ ທ່ອງທ່ຽວ (ຖວທ) ແຫ່ງ ສປປ ລາວ ຮ່ວມກັບ ກະຊວງວັດທະນະທຳ, ກິລາ ແລະ ທ່ອງທ່ຽວ ແຫ່ງ ສສ ຫວຽດນາມ ຈັດງານສັບປະດາວັດທະນະທຳ ຫວຽດນາມ ຢູ່ນະຄອນຫລວງວຽງຈັນໃນວັນທີ 18 ກໍລະກົດ 2022 ເພື່ອສະເຫລີມສະຫລອງປີສາມັກຄີມິດຕະພາບ ລາວ-ຫວຽດນາມ ກໍຄື ວັນສ້າງຕັ້ງສາຍພົວພັນການທູດ ລາວ-ຫວຽດນາມ ຄົບຮອບ 60 ປີ ແລະ ວັນເຊັນສົນທິສັນຍາມິດຕະພາບ ແລະ ການຮ່ວມມື ຄົບຮອບ 45 ປີ ໂດຍມີ ສະຫາຍ ສອນໄຊ ສີພັນດອນ ກໍາມະການກົມການເມືອງສູນກາງພັກ, ຮອງນາຍົກລັດ ຖະມົນຕີ ແຫ່ງ ສປປ ລາວ, ສະຫາຍ ຫວໍ ວັນ ເຖື້ອງ ກໍາມະການກົມການເມືອງສູນກາງພັກ, ຜູ້ປະຈຳການຄະນະເລຂາທິການ ສູນກາງພັກກອມມູນິດຫວຽດນາມ, ມີ ບັນດາການນຳຂັ້ນສູງ ພັກ, ລັດ ຂອງສອງປະເທດ ລາວ-ຫວຽດນາມ ແລະ ພາກສ່ວນກ່ຽວຂ້ອງສອງຝ່າຍ ເຂົ້າຮ່ວມ.
ງານສັບປະດາວັດທະນະທຳ ຄັ້ງນີ້, ເລີ່ມຕົ້ນດ້ວຍການວາງສະແດງຮູບພາບ ທີ່ສ່ອງແສງໃຫ້ເຫັນເຖິງ ທັດສະນີຍະພາບໂດຍລວມຂອງ ສສ ຫວຽດນາມ, ພ້ອມດ້ວຍຜົນງານອັນໃຫຍ່ຫລວງ ໃນການປົກປັກຮັກສາ ແລະ ສ້າງສາພັດທະນາປະເທດຊາດພາຍໃຕ້ການນໍາພາອັນສະຫລາດສ່ອງໃສ ຂອງພັກຄອມມູນນິດຫວຽດນາມ. ນອກຈາກນີ້, ຍັງມີການສະແດງສິລະປະ ບັນດານັກສິລະປະຫວຽດນາມ ທີ່ມີຄວາມຫລາກຫລາຍທາງດ້ານສິລະປະ, ວັດທະນະທຳອັນຍອດຍິ່ງ ຂອງປະຊາຊົນຫວຽດນາມ ໃນພາລະກິດແຫ່ງການປົກປັກຮັກສາ ແລະ ສ້າງສາພັດທະນາປະເທດຊາດ ຕະຫລອດໄລຍະປະຫວັດສາດຍາວນານຂອງຕົນ ໂດຍສະເພາະ ໃນໄລຍະພາຍໃຕ້ການນໍາພາອັນສະຫລາດສ່ອງໃສຂອງ ພັກຄອມມູນິດຫວຽດນາມ ເຊິ່ງສະແດງໃຫ້ເຫັນເຖິງມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງພັກ, ສອງລັດແລະ ປະຊາຊົນສອງຊາດ ລາວ-ຫວຽດນາມ, ຫວຽດນາມ-ລາວ ຖານອ້າຍນ້ອງໃນຂະບວນວິວັດແຫ່ງການເຊື່ອມໂຍງສາກົນ.
ໂອກາດດັ່ງກ່າວ, ສະຫາຍ ວັນສີ ກົວມົວ ກຳມະການສຳຮອງສູນກາງພັກ, ຮອງລັດຖະມົນຕີກະຊວງ ຖວທ ແຫ່ງ ສປປ ລາວ ໄດ້ມີຄໍາເຫັນໃນພິທີວ່າ: ກະຊວງຖະ ແຫລງຂ່າວ, ວັດທະນະທຳ ແລະ ທ່ອງທ່ຽວ ແຫ່ງ ສປປ ລາວ ຮູ້ສຶກເປັນກຽດຢ່າງສູງທີ່ໄດ້ຮ່ວມກັບ ກະຊວງວັດທະນະທຳ, ກິລາ ແລະ ທ່ອງທ່ຽວແຫ່ງ ສສ ຫວຽດນາມ ຈັດງານສັບປະດາວັດທະນະທຳ ສສ ຫວຽດນາມ ຢູ່ທີ່ນະຄອນຫລວງວຽງຈັນ, ພ້ອມໆກັບການຈັດງານສັບປະດາວັດທະນະທຳລາວ ຢູ່ນະຄອນຫລວງຮ່າໂນ່ຍ ສສ ຫວຽດ ນາມ ໃນມື້ດຽວກັນ ເຊິ່ງເປັນການຈັດຕັ້ງຜັນຂະຫຍາຍ ແຜນການຮ່ວມມືດ້ານວັດທະນະທໍາ ແລະ ທ່ອງທ່ຽວ ລະຫວ່າງ ສອງກະຊວງໃນສົກປີ 2021-2025 ແລະ ແຜນຈັດຕັ້ງປະຕິບັດກິດຈະກໍາ ປະຈໍາປີ 2022, ທັງເປັນການສະແດງໃຫ້ເຫັນເຖິງມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງພັກ-ສອງລັດ ແລະ ປະຊາຊົນສອງຊາດລາວ-ຫວຽດນາມ, ຖານອ້າຍນ້ອງໃນຕະຫລອດໄລຍະຜ່ານມາ ກໍຄື ໃນຍຸກແຫ່ງການເຊື່ອມໂຍງ.
ໂອກາດນີ້, ສະຫາຍ ວັນສີ ກົວມົວ ຍັງໄດ້ຕາງໜ້າໃຫ້ລັດຖະບານ ກໍຄື ກະຊວງ ຖວທ ສະແດງຄວາມຊົມເຊີຍ ມາຍັງກະຊວງວັດທະນະທຳ, ກິລາ ແລະ ທ່ອງທ່ຽວ ແຫ່ງ ສສ ຫວຽດນາມ ທີ່ໄດ້ມີຄວາມພະຍາຍາມສູງ ຈັດຕັ້ງສັບປະດາວັດທະນະທຳຄັ້ງນີ້ ອັນໄດ້ປະກອບສ່ວນສຳຄັນເຂົ້າໃນການສະເຫລີມສະຫລອງ ສອງວັນປະຫວັດສາດ ລາວ-ຫວຽດນາມ ຢ່າງເປັນຂະບວນຟົດຟື້ນ, ພ້ອມທັງອວຍພອນໃຫ້ງານສັບປະດາວັດທະນະທຳ ທີ່ນະຄອນຫລວງວຽງຈັນ ຄັ້ງນີ້, ຈົ່ງປະສົບຜົນສໍາເລັດຢ່າງສະຫງ່າງາມ.
ພ້ອມນີ້, ສະຫາຍ ຕະກວາງດົ່ງ ຮອງລັດຖະມົນຕີກະຊວງ ວັດທະນະທຳ, ກິລາແລະທ່ອງທ່ຽວ ແຫ່ງ ສສ ຫວຽດນາມ ກໍໄດ້ຂຶ້ນມີຄຳເຫັນບາງຕອນວ່າ: ຕະຫລອດໄລຍະປະຫວັດສາດ 60 ປີ ແຫ່ງສາຍພົວພັນທາງການທູດ, ການຮ່ວມມືຮອບດ້ານຫວຽດນາມ-ລາວ ບໍ່ໄດ້ຢຸດຢັ້ງໃນການຟື້ນຟູ ແລະ ພັດທະນາຢ່າງເລິກເຊິ່ງ ແລະ ບັນລຸໄດ້ບັນດາໝາກຜົນສຳຄັນໃນຂົງເຂດການເມືອງ, ເສດຖະກິດ, ຄວາມໝັ້ນຄົງແຫ່ງຊາດ, ວັດທະນະທໍາ, ການສຶກສາ, ການຮ່ວມມື ແລະ ການຊ່ວຍເຫລືອເຊິ່ງກັນ ແລະ ກັນລະຫວ່າງບັນດາອົງການຂອງພັກ, ສະພາແຫ່ງຊາດ, ລັດ, ລັດຖະບານ ແລະ ທ້ອງຖິ່ນຂອງຫວຽດນາມ ແລະ ລາວ ຍາມໃດກໍໄດ້ຮັບການເພີ່ມທະວີ, ບັນລຸໝາກຜົນຕົວຈິງໃນຫລາຍດ້ານຢ່າງເລິກເຊິ່ງ ແລະ ມີຄຸນນະພາບ, ນໍາມາເຊິ່ງຜົນປະໂຫຍດຫລາຍຢ່າງ, ປະກອບສ່ວນສຳຄັນເຂົ້າໃນການ ພັດທະນາຊີວິດການເປັນຢູ່ ຂອງປະຊາຊົນສອງປະເທດໃຫ້ນັບມື້ນັບຮັ່ງມີເຂັ້ມແຂງ. ພ້ອມນີ້, ສະຫາຍຍັງໄດ້ສະແດງຄວາມເຊື່ອໝັ້ນວ່າ ການພ້ອມກັນຈັດຕັ້ງ “ສັບປະດາວັດທະນະທຳຫວຽດນາມ ຢູ່ລາວ” ແລະ “ສັບປະດາວັດທະນະທຳລາວ ຢູ່ຫວຽດນາມ” ເນື່ອງໃນໂອກາດ ສະເຫລີມສະຫລອງບັນດາເຫດ ການທີ່ສໍາຄັນ ໃນການພົວພັນທາງການທູດລະຫວ່າງ 2 ປະເທດໃນປີ 2022 ມີຄວາມໝາຍສໍາຄັນ, ສືບຕໍ່ປະກອບສ່ວນເຂົ້າໃນການຟື້ນຟູ, ເພີ່ມທະວີສາຍພົວພັນທີ່ຍິ່ງໃຫຍ່, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງ ຫວຽດນາມ ແລະ ລາວ.
ວຽກງານເສນາ
ຂປລ. ກະຊວງຖະແຫລງຂ່າວ ວັດທະນະທຳ...ອ່ານເພີ່ມຕື່ມ
ວຽກງານຖະແຫຼງຂ່າວ
...ອ່ານເພີ່ມຕື່ມ
ວຽກງານເສນາ
ກະຊວງ ຖະແຫຼງຂ່າວ, ວັດທະນະທໍາ...ອ່ານເພີ່ມຕື່ມ
ວຽກງານເສນາ
ກະຊວງຖະແຫຼງຂ່າວ, ວັດທະນະທຳ ແລະ...ອ່ານເພີ່ມຕື່ມ


text: ວັນທີ 24 ພຶດສະພານີ້, ທ່ານ ຫວ່າງເຫວີນປິ່ນ ໂຄສົກກະຊວງການຕ່າງປະເທດຈີນໄດ້ປະກາດວ່າ: ທ່ານ ວາງຢີ້ ທີ່ປຶກສາແຫ່ງລັດທັງເປັນລັດຖະມົນຕີກະຊວງການຕ່າງປະເທດຈີນຈະຢ້ຽມຢາມ 8 ປະເທດຢ່າງເປັນທາງການລະຫວ່າງວັນທີ 26 ພຶດສະພາຫາວັນທີ 4 ມິຖຸນາປີ 2022 ຕາມການເຊື້ອເຊີນຄື: ໝູ່ເກາະໂຊໂລມອນ,ກີຣີບາຕີ,ຊາມົວ,ຟີຈີ,ຕົງກາ,ວານູອາຕູ,ປາປົວນິວກີເນ,ຕີມໍແລັດສະເຕ ແລະຈະຢ້ຽມຢາມມິໂກຣເນຊີຜ່ານທາງວິດີໂອ,ພົບປະເຈລະຈາກັບນາຍົກລັດຖະມົນຕີທັງເປັນລັດຖະມົນຕີກະຊວງການຕ່າງປະເທດໝູ່ເກາະຄຸກ ແລະ ນາຍົກລັດຖະມົນຕີທັງເປັນລັດຖະມົນຕີກະຊວງການຕ່າງປະເທດນິວເອຜ່ານທາງວິດີໂອ,ພ້ອມທັງຈະເປັນປະທານຈັດກອງປະຊຸມລັດຖະມົນຕີກະຊວງການຕ່າງປະເທດໝູ່ເກາະຈີນ-ປາຊີຟິກຄັ້ງທີ 2 ຢູ່ຟີຈີ.


text:
ທີ່ຫ້ອງປະຊຸມຂອງມະຫາ ວິທະຍາໄລສະຫວັນນະເຂດ ໃນວັນທີ 26 ພະຈິກ 2020, ບັນດາຄະນະຄູ-ອາຈານທີ່ມາ ຈາກຄະນະສຶກສາສາດຂອງ 4 ມະຫາວິທະນາໄລຄື: ມະຫາ ວິທະຍາໄລແຫ່ງຊາດ, ມະຫາ ວິທະຍາໄລສະຫວັນນະເຂດ, ມະຫາວິທະຍາໄລສຸພານຸວົງ ແລະມະຫາວິທະຍາໄລຈຳປາ ສັກໄດ້ເຂົ້າຮ່ວມກອງປະຊຸມ ເຜີຍແຜ່ຄົ້ນຄວ້າວິທະຍາສາດ ການສຶກສາແຫ່ງຊາດ, ຈຸດສົງ ຂອງການຈັດກອງປະຊຸມຄັ້ງນີ້ກໍ່ເພື່ອສຶກສາປະສິດທິພາບ ຂອງການນຳໃຊ້ບົດຮຽນຕ່າງໆ ເຂົ້າໃນການຮຽນ-ການສອນ ແລະການຖອດຖອນບົດຮຽນ ເຊິ່ງກັນ ແລະກັນລະຫວ່າງຄະ ນະສຶກສາສາດຈາກມະຫາວິ ທະຍາໄລແຫ່ງຕ່າງໆເພື່ອນຳ ມາປັບໃຊ້ເຂົ້າໃນການຮຽນ-ການສອນໃນຄະນະສຶກສາ ສາດຂອງແຕ່ລະມະຫາວິທະ ຍາໄລໃຫ້້ເໝາະສົມ. ໃນໂອກາດນີ້, ໄດ້ຮັບກຽດ ເຂົ້າຮ່ວມໂດຍທ່ານ ນາງ ຂັນ ທະລີ ສິລິພົງພັນ ຮອງລັດຖະ ມົນຕີກະຊວງສຶກສາທິການ ແລະກິລາ, ທ່ານ ປອ ສຸລິຍົງ ໄຊໂກສີ ວ່າການອະທິການບໍດີ ມະຫາວິທະຍາໄລສະຫວັນນະ ເຂດ ພ້ອມດ້ວຍຄະນະສຶກສາ ສາດຈາກ 4 ມະຫາວິທະຍາ ໄລ ພ້ອມດ້ວຍຕົວແທນຈາກວິ ທະຍາໄລຄູແຫ່ງຕ່າງໆໃນທົ່ວ […]
Month: November 2020
ມຂ ສະຫຼຸບຜົນການຈັດຕັ້ງປະຕິບັດການຮຽນ – ການສອນ ແລະ ມອບປະກາສະນີຍະບັດໃຫ້ຜູ້ສຳເລັດການສຶກສາສົກປີ 2019 -2020
ພິທີຄັ້ງນີ້ແມ່ນໄດ້ຈັດຂຶ້ນ ທີ່ສະໂມສອນຂອງມະຫາວິ ທະຍາໄລສະຫວັນນະເຂດ ໃນ ວັນທີ 28 ຕຸລາ 2020 ໂດຍ ໄດ້ຮັບກຽດເຂົ້າຮ່ວມຂອງ ທ່ານ ສັນຕິພາບ ພົມວິຫານ ເຈົ້າແຂວງສະຫວັນນະເຂດ, ທ່ານ ສຈ.ປອ ໄຊຍະມັງ ວົງສັກ ປະທານສະພາມະຫາວິທະຍາ ໄລສະຫວັນນະເຂດ, ທ່ານ ປອ ແສງທອງ ວັງແກ້ວມະນີ ເຈົ້ານະຄອນໄກສອນ ພົມວິ ຫານ, ທ່ານ ປອ ສຸລິຍົງ ໄຊໂກສີ ຮັກສາການອະທິການບໍດີ ມຂ ພ້ອມດ້ວຍຄະນະພະແນກການ, ຄະນະ ປກສ ແຂວງ ແລະຫຼາຍ ພາກສ່ວນທີ່ມາຈາກຂະແໜງການຕ່າງໆຂອງແຂວງເຂົ້າ ຮ່ວມ. ໃນໂອກາດນີ້, ທ່ານ ຮສ.ປອ ຄູນ ສັກບົວວົງ ຮອງອະທິ ການບໍດີ ມຂ ໄດ້ຜ່ານບົດສະ ຫຼຸບຜົນການຈັດຕັ້ງປະຕິບັດ ການຮຽນ-ການສອນປະຈຳ ສົກປີ 2019-2020 ແລະທິດ ທາງແຜນການໃນຕໍ່ໜ້າ, […]


text:
ຫົວໜ້າພະແນກການຕະຫຼາດ ແລະ ປະຊາສຶກສາທາງດ້ານການເງິນ ແລະ ຫົວໜ້າພະແນກບຸກຄະລາກອນ ສຳເລັດການຝຶກອົບຮົມຫຼັກສູກ ການບໍລິຫານການເງິນ ຈຸລະພາກລຸ້ນທີ 20 ການຝຶກອົບຮົມດັ່ງກາວແມ່ນໄດ້ຈັດຂຶ້ນໂດຍສະມາຄົມການເງິນຈຸລະພາກ.
ສໍາເລັດພິທີມອບ-ຮັບໃບຢັ້ງຢືນ ຝຶກອົບຮົມຫຼັກສູດບໍລິຫານການເງິນຈຸລະພາກ (MFMCC) ລຸ້ນທີ 20 ຄັ້ງວັນທີ 9 ເມສາ 2021 ທີ່ ສໍານັກງານສະມາຄົມ ການເງິນຈຸລະພາກ. ໂດຍໃຫ້ກຽດມອບໃບຢັ້ງຢືນໂດຍທ່ານ ບົວຈັນ ແກ້ວມະນີ, ຮອງຫົວໜ້າກົມຄຸ້ມຄອງສະຖາບັນການເງິນ, ເປັນປະທານປິດຝຶກອົບຮົມ ໂດຍທ່ານ ພັນທະບູນ ໄຊຍະເພັດ, ຮອງຫົວໜ້າກົມຄຸ້ມຄອງສະຖາບັນການເງິນ, ທະນາຄານແຫ່ງ ສປປ ລາວ ແລະ ປະທານ ຮ່ວມປິດໂດຍ ທ່ານ ສົມພອນ ສີແສງລັດ, ປະທານ ສມກຈ.


text:
ຂ່າວສານ
ນາຍົກລັດຖະມົນຕີ ຫງວຽນຊວນຟຸກ: ຫວຽດນາມ ປ່ຽນໃໝ່, ເຊື່ອມໂຍງ ແລະ ພັດທະນາ
ທ່ານນາຍົກລັດຖະມົນຕີ ຫງວຽນຊວນຟຸກ
(ພາບປະກອບ)
ເນື່ອງໃນໂອກາດປີໃໝ່ 2018, ສຳນັກຂ່າວສານ ຫວຽດນາມ ໄດ້ຈຳໜ່າຍວາລະສານພິເສດ “The Year Ahead 2018: Hope Against Rage” ( ຄາດຄະເນ 2018: ຄວາມຫວັງ - ປະເຊີນໜ້າ - ໂກດເຄືອງ) ຂອງກຸ່ມບໍລິສັດສື່ສານ Project Syndicate ດ້ວຍພາສາ ຫວຽດ. ນີ້ແມ່ນສື່ສິ່ງພິມພິເສດ, ທີ່ລົງພິມບັນດາບົດຂຽນຂອງນັກການເມືອງ, ນັກເສດຖະກິດ, ນັກຄົ້ນຄ້ວາດີເດັ່ນຂອງໂລກກ່ຽວກັບບັນດາບັນຫາການເມືອງ, ການທູດ, ເສດຖະກິດ, ສິ່ງແວດລ້ອມທີ່ມີລັກສະນະທົ່ວໂລກ ແລະ ມີລັກສະນະຄາດຄະເນ, ຄົ້ນຄ້ວາສູງ. ທ່ານນາຍົກລັດຖະມົນຕີ ຫງວຽນຊວນຟຸກ ກໍ່ມີບົດຂຽນໃນສື່ສິ່ງພິມນີ້. ໃນບົດຂຽນ, ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ: ປີ 2017, ໄດ້ຮັບຮູ້ບັນດາໝາກຜົນສຳຄັນ, ຮອບດ້ານພໍສົມຄວນຂອງ ຫວຽດນາມ ໃນບັນດາຂົງເຂດດ້ວຍຫຼາຍສະຖິຕິຄື: ການສ້າງຕັ້ງວິສາຫະກິດໃໝ່, ການລົງທຶນໂດຍກົງຈາກຕ່າງປະເທດ, ການນຳເຂົ້າ - ສົ່ງອອກ, ການສະສົມເງິນຕາຕ່າງປະເທດ. ເສດຖະກິດມະຫາພາກເປັນປົກກະຕິ, ໄພເງິນເຟີ້ໄດ້ຮັບການຄວບຄຸມ, ລະດັບເຕີບໂຕ GDP ບັນລຸ 6,81%, ສູງສຸດໃນ 10 ປີຜ່ານມາ. ສະພາບການເສດຖະກິດ, ສັງຄົມໄດ້ຮັບປະກັນ. ສະພາບແວດລ້ອມແຫ່ງການລົງທຶນຂອງ ຫວຽດນາມ ໄດ້ຮັບການປັບປຸງພໍສົມຄວນ. ຄວາມຕັດສິນໃຈປ່ຽນໃໝ່ຂອງ ຫວຽດນາມ ແລະ ບັນດາໝາກຜົນສຳຄັນທີ່ບັນລຸໄດ້ນັ້ນໄດ້ສ້າງເປັນບັນຍາກາດເບີກບານມ່ວນຊື່ນໃນການລົງທຶນດຳເນີນທຸລະກິດ ແລະ ທົ່ວສັງຄົມ, ປັບປຸງຄວາມໄວ້ເນື້ອເຊື່ອໃຈຂອງນັກລົງທຶນ ແລະ ປະຊາຄົມວິສາຫະກິດ. ຫວຽດນາມ ເປັນເຈົ້າການເຊື່ອມໂຍງເຂົ້າກັບສາກົນຢ່າງເລິກເຊິ່ງ, ກ້ວາງຂວາງໃນຫຼາຍລະດັບ, ຫຼາຍຮູບຫຼາຍແບບກ່ຽວກັບຮູບແບບ, ເໝາະສົມກັບຫຼັກການ ແລະ ມາດຖານຂອງຕະຫຼາດທົ່ວໂລກ.
ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ: ກ້າວເຂົ້າສູ່ປີ 2018, ດ້ວຍທິດນຳ “ລະບຽບວິໄນ, ສັດຊື່ບໍລິສຸດ, ກະທຳ, ມີຫົວຄິດປະດິດສ້າງ, ມີປະສິດທິຜົນ”, ຫວຽດນາມ ຕັດສິນໃຈຮັກສາສະພາບແວດລ້ອມມະຫາພາກ, ການເມືອງ - ສັງຄົມເປັນປົກກະຕິ, ເສີມຂະຫຍາຍປະຊາທິປະໄຕ, ຍູ້ແຮງການສະກັດກັ້ນ ແລະ ຕ້ານການສໍ້ລາດບັງຫຼວງ, ຕ້ານການຫາຜົນປະໂຫຍດແມ່ນກຸ່ມ, ສູ້ຊົນປະຕິບັດບັນດາຄາດໝາຍພັດທະນາແບບຍືນຍົງຮອດປີ 2030 ຂອງ ສປຊ ຢ່າງມີໄຊ. ຫວຽດນາມ ເຄົາລົບນັບຖືຕ້ອນຮັບ ແລະ ສ້າງທຸກເງື່ອນໄຂໃຫ້ບັນດານັກລົງທຶນ, ວິສາຫະກິດສາກົນ ແລະ ພາຍໃນປະເທດພັດທະນາການຜະລິດ ດຳເນີນທຸລະກິດ, ເລີ່ມທຸລະກິດຢູ່ ຫວຽດນາມ. ພ້ອມກັນນັ້ນ, ຫວຽດນາມ ກໍ່ຈະເປັນເຈົ້າການພ້ອມກັບບັນດາປະເທດຕັ້ງໜ້າຄົ້ນຄ້ວາ, ປະກອບສ່ວນ, ຊອກຫາບັນດາມາດຕະການຮັກສາສະພາບແວດລ້ອມສັນຕິພາບ, ສະຖຽນລະພາບ, ມິດຕະພາບ, ການຮ່ວມມື ແລະ ພັດທະນາ; ພ້ອມທັງຜັນຂະຫຍາຍບັນດາຂໍ້ຕົກລົງພາກພື້ນ, ທົ່ວໂລກ ກ່ຽວກັບການພັດທະນາແບບຍືນຍົງ, ຮັບມືກັບການປ່ຽນແປງຂອງດິນຟ້າອາກາດຢ່າງມີປະສິດທິຜົນ ແລະ ແທດຈິງ, ປະກອບສ່ວນຢ່າງແທດຈິງເຂົ້າຮ່ວມໃນການກໍ່ສ້າງ ແລະ ສ້າງບັນດາລະບອບຮ່ວມມື ແລະ ພັດທະນາຫຼາຍຝ່າຍ, ສອງຝ່າຍໃຫ້ເປັນຮູບປະທຳ.
(ແຫຼ່ງຄັດຈາກ VOV)


text:
ຂ່າວສານ
ພິທີອັດວັນບຸນວິສາຂະບູຊາສະຫະປະຊາຊາດ - Vesak 2019
ທ່ານຮອງນາຍົກລັດຖະມົນຕີຫວຽດນາມ ເຈືອງຮ່ວາບິ່ງ
(ພາບ: baogiaothong.vn)
ເຂົ້າຮ່ວມພິທີມີ ການນຳຫວຽດນາມ, ການນຳບັນດາປະເທດ; ບັນດາຜູ້ມີຍົດສັກຕຳແໜ່ງທາງສາສະໜາພຸດ, ອົງການຈັດຕັ້ງພຸດທະສາສະໜາຂອງບັນດາປະເທດ, ເຂດແຄ້ວນໃນໂລກ ແລະ ຫວຽດນາມ; ບັນດາພະສົງສຳມະເນນ, ພຸດທະສາສະນິກກະຊົນຢູ່ພາຍໃນ ແລະ ຕ່າງປະເທດ.ກ່າວຄຳເຫັນພິທີອັດວັນບຸນວິສາຂະບູຊາ Vesak 2019, ພະມະຫາອາຈານ ທິ໊ກແທັງຫຍ໋ຽວ, ຮອງປະທານຜູ້ປະຈຳການສະພາບໍລິຫານງານພຸດທະສາສະໜາຫວຽດນາມ, ຢືນຢັນວ່າ: ວັນບຸນວິສາຂະບູຊາ Vesak 2019 ຢູ່ຫວຽດນາມ ໄດ້ປະສົບຜົນສຳເລັດຢ່າງຈົບງາມ.
“ດ້ວຍຫົວຂໍ້ “ວິທີສຳຜັດຂອງພຸດທະສາສະໜາ ກ່ຽວກັບການນຳພາທົ່ວໂລກ ແລະ ຄວາມຮັບຜິດຊອບພ້ອມກັນແບ່ງປັນເພື່ອສັງຄົມຍືນຍົງ” ໄດ້ເຕື້ອງເຖິງຂອບຂະໜາດ, ຄວາມໝາຍອັນໃຫຍ່ຫຼວງຂອງວັນບຸນ Vesak 2019; ຢືນຢັນຄຸນຄ່າແກ່ນສານກ່ຽວກັບສັນຕິພາບ ແລະ ພູມປັນຍາໃນຫຼັກຄຳສັ່ງສອນຂອງພະພຸດທະເຈົ້າ, ເພື່ອສ້າງການພັດທະນາແບບຍືນຍົງ ແລະ ສັນຕິພາບຢ່າງແທດຈິງໃຫ້ແກ່ມວນມະນຸດ. ກອງປະຊຸມສຳມະນາວິທະຍາສາດສາກົນວັນບຸນ Vesak ໃນປີນີ້ແມ່ນການເຕົ້າໂຮມພູມປັນຍາ ແລະ ຄວາມເບີກບານໃຈຂອງຜູ້ແທນກວ່າ 1.650 ທ່ານທີ່ມາຈາກກວ່າ 112 ປະເທດ ແລະ ເຂດແຄ້ວນ… ເຊິ່ງໄດ້ຮັບການສະຫຼຸບຖອດຖອນໃນຖະແຫຼງການ ຮ່ານາມ 2019 ຈະແມ່ນຄຳໝັ້ນສັນຍາຂອງປະຊາຄົມພຸດທະສາສະໜາໂລກ, ປະກອບສ່ວນສ້າງສັນຕິພາບໃຫ້ແກ່ມວນມະນຸດ”.
ວັນບຸນ Vesak ຄັ້ງທີ 16 ປີ 2019 ຍັງມີການເຂົ້າຮ່ວມ ແລະ ກ່າວປາໄສຂອງການນຳຫຼາຍປະເທດ, ພ້ອມກັບພະສົງສຳມະເນນ, ພຸດທະສາສະນິກະຊົນນັບພັນໆຄົນທີ່ມາຈາກກວ່າ 112 ປະເທດ ແລະ ເຂດແຄ້ວນ, ໄດ້ຢັ້ງຢືນຫຼັກຄຳສອນ, ຄວາມປອງດອງ ແລະ ຄວາມດຸ່ນດ່ຽງໃນຫຼັກຄຳສັ່ງສອນຂອງພຸດທະສາສະໜາທີ່ນັບມື້ນັບຢືນຢັນຄຸນຄ່າຂອງຕົນ. ກ່າວຄຳເຫັນຢູ່ທີ່ນີ້, ທ່ານຮອງນາຍົກລັດຖະມົນຕີຫວຽດນາມ ເຈືອງຮ່ວາບິ່ງ, ເນັ້ນໜັກວ່າ.
“ຫວຽດນາມ - ປະເທດທີ່ຮັກຫອມສັນຕິພາບ, ສືບຕໍ່ຍົກສູງວັດທະນະທຳມະນຸດສາດ, ສັນຕິພາບ, ມິດຕະພາບ ແລະ ການຮ່ວມມືຂອງວັນບຸນ Vesak 2019 ເປັນສຳຄັນ; ເຊື່ອມຕໍ່ກຳລັງແຮງ, ນ້ຳໃຈສາມັກຄີ, ຄວາມສະໜິດຕິດພັນ, ຄວາມມານະພະຍາຍາມ, ພ້ອມກັນກະທຳ… ຂອງບັນດາຜູ້ເປັນລູກຂອງພະພຸດທະເຈົ້າໃນທົ່ວໂລກ, ເພື່ອສັນຕິພາບ - ການຮ່ວມມື ແລະ ຄວາມກ້າວໜ້າໃນສັງຄົມ. ຍາມໃດຫວຽດນາມ ກໍ່ຢືນຢັນນະໂຍບາຍສະເໝີຕົ້ນສະເໝີປາຍແມ່ນເຄົາລົບ ແລະ ຮັບປະກັນສິດເສລີໃນການເຫຼື້ອມໃສສາສະໜາ ແລະ ບັນດາສາສະໜາຢູ່ຫວຽດນາມ ຍາມໃດກໍ່ມີຄວາມສະໜິດຕິດພັນ, ຮ່ວມເດີນທາງພ້ອມກັບປະເທດຊາດ.”
ທີ່ພິທີອັດ, ຄະນະຈັດຕັ້ງວັນບຸນ Vesak ຫວຽດນາມ 2019 ໄດ້ອອກຖະແຫຼງການ ຮ່ານາມ. ໃນຖະແຫຼງການລວມ ຮ່ານາມ ໄດ້ໃຫ້ຄຳໝັ້ນສັນຍາຈະປະຕິບັດບັນດາເປົ້າໝາຍພັດທະນາແບບຍືນຍົງຂອງຫະປະຊາຊາດຢ່າງຄົບຖ້ວນ; ແບ່ງປັນຄວາມຮັບຜິດຊອບຕໍ່ສັງຄົມໃຫ້ຫຼາຍກວ່າອີກ ເພື່ອແນໃສ່ສະໜັບສະໜູນ, ກໍ່ສ້າງ, ຮັກສາ ແລະ ພັດທະນາບັນດາສັງຄົມແບບຍືນຍົງ. ຖະແຫຼງການເນັ້ນໜັກເຖິງວິທີການສຳຜັດການເຈລະຈາ ແລະ ບໍ່ໃຊ້ຄວາມຮຸນແຮງໃນການສ້າງສັນຕິພາບ…
ທີ່ພິທີອັດ, ໄດ້ດຳເນີນພິທີມອບ-ຮັບປະເທດເປັນເຈົ້າພາບຈັດວັນບຸນວິສາຂະບູຊາ Vesak ສະຫະປະຊາຊາດ 2020.
(ແຫຼ່ງຄັດຈາກ VOV)


text:
ໃນວັນທີ 12 ມັງກອນ 2021 ເວລາ 8:30 ໂມງ ພະແນກແຜນການ ແລະ ການລົງທືນ ແຂວງວຽງຈັນ ໄດ້ຈັດຕັ້ງປາຖະກະຖາ 2 ວັນປະຫວັດສາດສຳຄັນຄື: ວັນຊາດທີ 2 ທັນວາ ຄົບຮອບ 45 ປີ, ວັນຄ້າຍວັນເກີດ ປະທານ ໄກສອນ ພົມວິຫານ ຄົບຮອບ 100 ປີ ຢູ່ທີ່ຫ້ອງປະຊຸມຊັ້ນສອງຂອງພະແນກແຜນການ ແລະ ການລົງທຶນແຂວງວຽງຈັນ.
ໂດຍໃຫ້ກຽດ ຂຶ້ນປາຖະກະຖາ ຂອງທ່ານ ຈັນທະວົງ ບົວລະພັນ ຮອງຫົວໜ້າຄະນະໂຄສະນາອົບຮົມແຂວງວຽງຈັນ ເຂົ້າຮ່ວມມີບັນດາຮັກສາການຫົວໜ້າ, ຮອງພະແນກ, ຫົວໜ້າສູນສະຖະຕິ, ຫົວໜ້າຂະແໜງ, ຮອງຂະແໜງ, ຕະຫຼອດຮອດສະມາຊິກພັກ-ພະນັກງານຫຼັກແຫຼ່ງ ເຂົ້າຮ່ວມທັງໝົດ 38 ທ່ານ ແລະ ຍິງ 17 ທ່ານ.
ໃນພິທີ ທ່ານ ຈັັນທະວົງ ບົວລະພັນ ຮອງຄະນະໂຄສະນາອົບຮົມແຂວງ ໄດ້ເລົ່າເຖິງມູນ ເຊື້ອ, ປະຫວັດຄວາມເປັນມາຂອງ ສປປ ລາວ, ຄວາມໝາຍຄວາມສຳຄັນຂອງວັນຊາດ ທີ 2 ທັນວາ, ມູນເຊື້ອການຕໍ່ສູ້ອັນສະຫງ່າອົງອາດ ແຫ່ງການຕໍ່ສູ້ຕ້ານການຮຸກຮານຂອງສັດຕູ ແລະ ຍົກໃຫ້ເຫັນການປົກປັກຮັກສາ ແລະ ສ້າງສາພັດທະນາປະເທດຊາດ ຕະຫຼອດໄລຍະ 45 ປີ; ນອກນັ້ນ, ທ່ານຍັງຍົກໃຫ້ເຫັນເຖິງຜົນງານ, ຄຸນງາມຄວາມດີຂອງປະທານ ໄກສອນ ພົມວິຫານ ຜູ້ນຳທີ່ແສນເຄົາລົບຮັກຂອງປວງຊົນລາວທັງຊາດ, ແມ່ນນັກຮັກຊາດ, ນັກປະຕິວັດທີ່ຍິ່ງໃຫຍ່, ວິລະບູລຸດທີ່ປີຊາສາມາດ, ສະຫຼາດສ່ອງໃສ, ສະດຸງໄວ ແລະ ຕັ້ງໜ້າຮໍ່າຮຽນເອົາທັດສະນະ ແນວຄິດ, ຄຸນສົມບັດສິນທຳປະຕິວັດ ແລະ ແບບແຜນວິທີດຳລົງຊີວີດຂອງປະທານ ໄກສອນ ພົມວິຫານ ເພື່ອເຮັດໃຫ້ສະມາຊິກພັກ-ພະນັກງານ ເຂົ້າໃຈຢ່າງເລິກເຊິ່ງ ກ່ຽວກັບການກຳເນີດ ແລະ ເຕີບໃຫຍ່ຂະຫຍາຍຕົວຂອງພັກ, ຂອງຊາດ ແລະ ພາລະກິດປະຕິວັດ ຂອງປະທານ ໄກສອນ ພົມວິຫານ ຍົກສູງຄວາມສາມາດນຳພາ ແລະ ລັກສະນະນຳໜ້າ, ມູນເຊື້ອອັນດີງາມໃຫ້ຍືນຍົງຕະຫຼອດໄປ ແລະ ໃນຕອນທ້າຍ ທ່ານຍັງໄດ້ເຜີຍແຜ່ຜົນສຳເລັດກອງປະຊຸມໃຫຍ່ ຜູ້ແທນອົງຄະນະພັກແຂວງວຽງຈັນ ຄັ້ງທີ VI ຕື່ມອີກ ເຊິ່ງໄດ້ຍົກໃຫ້ເຫັນຜົນງານການນຳຂອງອົງຄະນະພັກແຂວງ ແຕ່ລະຂັ້ນ, ເຫັນໄດ້ຜົນງານ ແລະ ຜົນສຳເລັດອັນໃຫຍ່ຫຼວງ, ການສ້າງສາພັດທະນາແຂວງວຽງຈັນ ໃນຫຼາຍດ້ານ.
ພາບ ແລະ ຂຽນໂດຍ: ທອງຄຳ ບຸນປັນ
ໜ່ວຍກູໄພ: 1625
ມີ 8 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ພວກເຮົາໄດ້ໃຫ້ຄໍາຫມັ້ນສັນຍາທີ່ຈະສະຫນອງການແກ້ໄຂອັດສະລິຍະຈຸດດຽວ
ສໍາລັບວິສາຫະກິດການຜະລິດ, ລວມທັງເວທີ IoT cloud ອຸດສາຫະກໍາ, ອຸປະກອນການຂຸດຄົ້ນຂໍ້ມູນຂະຫນາດໃຫຍ່, ປັນຍາປະດິດແລະອື່ນໆ.
ສ້າງຕັ້ງຂຶ້ນໃນປີ 2015, Tianjin Fiars Intelligent Technology Co., Ltd. ມີສໍານັກງານໃຫຍ່ຢູ່ໃນເມືອງທ່າເຮືອທີ່ໃຫຍ່ທີ່ສຸດຂອງພາກເຫນືອຂອງຈີນ - Tianjin Binhai Zhongguancun ວິທະຍາສາດແລະເຕັກໂນໂລຊີ Park.ດ້ວຍ 1 ສິດທິບັດການປະດິດ, 26 ສິດທິບັດຮູບແບບຜົນປະໂຫຍດ, ແລະ 1 ຊອບແວເຮັດວຽກ, Fiars ເປັນບໍລິສັດເຕັກໂນໂລຢີທີ່ປະສົມປະສານຮາດແວອັດສະລິຍະລະດັບອຸດສາຫະກໍາ, ຊອບແວ R&D, ການຜະລິດ…
Robert Shenk, FLSmidth, ໃຫ້ພາບລວມຂອງສິ່ງທີ່ໂຮງງານຊີມັງ 'ສີຂຽວ' ອາດຈະຄ້າຍຄືໃນອະນາຄົດອັນໃກ້ນີ້.1 ທົດສະວັດຈາກນີ້, ອຸດສາຫະກໍາຊີມັງຈະມີລັກສະນະທີ່ແຕກຕ່າງກັນຫຼາຍກ່ວາມັນປະຈຸບັນ.ໃນຂະນະທີ່ຄວາມເປັນຈິງຂອງການປ່ຽນແປງຂອງດິນຟ້າອາກາດຍັງສືບຕໍ່ເກີດຂຶ້ນໃນບ້ານ, ຄວາມກົດດັນຂອງສັງຄົມກ່ຽວກັບການປ່ອຍອາຍພິດຢ່າງຮຸນແຮງ ...
ຫວ່າງມໍ່ໆມານີ້, ກະຊວງຄຸ້ມຄອງພາວະສຸກເສີນຂອງສາທາລະນະລັດປະຊາຊົນຈີນໄດ້ເຜີຍແຜ່ "ບັນຊີລາຍຊື່ວິສາຫະກິດຊັ້ນໜຶ່ງປີ 2021 ມາດຕະຖານການຜະລິດທີ່ປອດໄພໃນອຸດສາຫະກຳການຄ້າ".ບໍລິສັດຊີມັງ Jidong Heidelberg (Fufeng) ຈໍາກັດແລະ Inner Mongolia Yi ...
ຄໍາຮ້ອງສະຫມັກ Anticorrosion ຂອງເຕົາເຜົາ rotary ເຕົາເຜົາ Rotary ແມ່ນອຸປະກອນທີ່ສໍາຄັນທີ່ສຸດໃນສາຍການຜະລິດຊີມັງ, ແລະການດໍາເນີນງານທີ່ຫມັ້ນຄົງຂອງມັນແມ່ນກ່ຽວຂ້ອງໂດຍກົງກັບຜົນຜະລິດແລະຄຸນນະພາບຂອງ clinker ຊີມັງ.ຢ່າງໃດກໍຕາມ, ໃນຊຸມປີມໍ່ໆມານີ້, ມີ ...
ໃນຂະບວນການຜະລິດ, ມົນລະພິດຂີ້ຝຸ່ນມັກຈະເກີດຂຶ້ນໃນລະຫວ່າງການ pilling, ການໂອນແລະການໂຫຼດຂອງວັດສະດຸ.ໂດຍສະເພາະ, ເມື່ອສະພາບອາກາດແຫ້ງແລ້ງ ແລະ ມີລົມພັດແຮງ, ມົນລະພິດຂອງຂີ້ຝຸ່ນບໍ່ພຽງແຕ່ຈະສ້າງມົນລະພິດສິ່ງແວດລ້ອມຂອງໂຮງງານເທົ່ານັ້ນ ແຕ່ຍັງເປັນອັນຕະລາຍຕໍ່ສຸຂະພາບຂອງພະນັກງານອີກດ້ວຍ.ປົກກະຕິແລ້ວ, ຂີ້ຝຸ່ນ po ...
ບໍ່ດົນມານີ້, China Cement Network ໄດ້ເປີດເຜີຍ 100 ຜູ້ສະຫນອງຊັ້ນນໍາໃນອຸດສາຫະກໍາຊີມັງໃນປີ 2021, ແລະບໍລິສັດ Tianjin Fiars Intelligent Technology Co., Ltd. ໄດ້ຖືກຄັດເລືອກສົບຜົນສໍາເລັດ.ການຄັດເລືອກ 100 ຜູ້ສະຫນອງສິນຄ້າອັນດັບຫນຶ່ງໃນອຸດສາຫະກໍາຊີມັງຂອງຈີນແມ່ນຈັດຂຶ້ນໂດຍເຄືອຂ່າຍຊີມັງຈີນ, ...


text:
ໃນວັນທີ 31 ຕຸລາ 2020 ຜ່ານມາ, ທ່ານ ນາງ ປານີ ຢາທໍ່ຕູ້ ກໍາມະການກົມການເມືອງສູນກາງພັກ, ປະທານສະພາແຫ່ງຊາດ ພ້ອມດ້ວຍຄະນະ ໄດ້ລົງຢ້ຽມຢາມປະຊາຊົນຜູ້ທີ່ຖືກຜົນກະທົບຈາກໄພນໍ້າຖ້ວມ ຢູ່ 2 ຈຸດຄື: ບ້ານທ່າຂາມລຽນ, ບ້ານລະຫານໍ້າ ເມືອງສອງຄອນ ແລະ ບ້ານກອງປະທຸມວັນ ເມືອງຊົນນະບູລີ ໃຫ້ກຽດເຂົ້າຮ່ວມທ່ານ ສັນຕິພາບ ພົມວິຫານ ເຈົ້າແຂວງສະຫວັນນະເຂດ, ທ່ານ ຈິນດາສັກ ຍົດຫມັ້ນຄົງ ຜູ້ອໍານວຍການໃຫຍ່ ບໍລິສັດ ເອັນທີພີ ການຄ້ານ້ຳມັນເຊື້ອໄຟ ມະຫາຊົນ ພ້ອມດ້ວຍພະນັກງານວິຊາການເຂົ້າຮ່ວມ. ສໍາລັບຈຸດທີໜຶ່ງ: ທ່ານ ພັອ. ລໍາຄູນ ວໍລະວົງ ເຈົ້າເມືອງສອງຄອນ ໄດ້ລາຍງານສະພາບນ້ຳຖ້ວມຢູ່ເຂດເມືອງສອງຄອນ ໃຫ້ຮູ້ວ່າ: ເຮືອນຊານຂອງປະຊາຊົນໄດ້ຮັບຜົນເສຍຫາຍ 23 ບ້ານ, 2.628 ຄອບຄົວ, 15.493 ຄົນ, ຜົນກະທົບຕໍ່ເນື້ອທີ່ທຳການຜະລິດນໍ້າຖ້ວມ 5.416,25 ເຮັກຕາ, ໜອງປາ 340 ໜອງ, ເນື້ອທີ່ສວນປູກພືດ 96,58 ເຮັກຕາ, ອ່າງເກັບນ້ຳ ...Read More »
News
ລັດຖະບານລາວ ມອບຫລຽນກາມິດຕະພາບໃຫ້ ທ່ານທູດ ໃນໂອກາດເຂົ້າຢ້ຽມອໍາລາ….
ໃນວັນທີ 03 ພະຈິກ 2020 ທີ່ ກະຊວງການຕ່າງປະເທດ, ທ່ານ ສະເຫລີມໄຊ ກົມມະສິດ ລັດຖະມົນຕີ ກະຊວງການຕ່າງປະເທດ ແຫ່ງ ສປປ ລາວ ໄດ້ຕ້ອນຮັບການເຂົ້າຢ້ຽມອໍາລາຂອງ ທ່ານ ຊິນຊອງຊຸນ ເອກອັກຄະລັດຖະທູດວິສາມັນຜູ້ມີອໍານາດເຕັມ ແຫ່ງ ສ.ເກົາຫລີ ປະຈໍາ ສປປ ລາວ, ໃນໂອກາດສໍາເລັດການປະຕິບັດໜ້າທີ່ການທູດ ຢູ່ ສປປ ລາວ ແລະ ຈະເດີນທາງກັບຄືນປະເທດ ໃນເດືອນພະຈິກ 2020 ນີ້. ໃນໂອກາດນີ້, ທ່ານ ສະເຫລີມໄຊ ກົມມະສິດ ໄດ້ສະແດງຄວາມຍິນດີ ແລະ ຊົມເຊີຍ ທ່ານ ຊິນຊອງຊຸນ ຕໍ່ຜົນສໍາເລັດທີ່ຍາດມາໄດ້ໃນການປະຕິບັດໜ້າທີ່ການທູດ ຢູ່ ສປປ ລາວ ຕະຫລອດໄລຍະເວລາ 2 ປີ 8 ເດືອນ ໂດຍສະເພາະແມ່ນການປະກອບສ່ວນຢ່າງຫ້າວຫັນເຂົ້າໃນການສົ່ງເສີມ, ຮັດແໜ້ນສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສປປ ລາວ ແລະ ສ.ເກົາຫລີ ໃນໄລຍະຜ່ານມາ. ...Read More »
ສະມາຄົມສົ່ງເສີມຊາກໍແມນ ໄດ້ຮັບໃບຢັ້ງຢືນຖິ່ນກຳເນີດຊາ…
ກະຊວງວິທະຍາສາດ ແລະ ເຕັກໂນໂລຊີ ຮ່ວມກັບ ແຂວງຜົ້ງສາລີ ໄດ້ຈັດພິທີມອບ-ຮັບໃບຢັ້ງຢືນຖິ່ນກຳເນີດຊາກໍແມນ ໃຫ້ແກ່ສະມາຄົມສົ່ງເສີມຊາກໍແມນ ຂອງເມືອງຜົ້ງສາລີ ໃນວັນທີ 2 ພະຈິກ 2020 ຢູ່ແຂວງຜົ້ງສາລີ, ໂດຍມີ ທ່ານ ຄຳຜອຍ ວັນນະສານ ເຈົ້າແຂວງຜົ້ງສາລີ, ທ່ານ ສຸລິອຸດົງ ສູນດາລາ ຮອງລັດຖະມົນຕີ ກະຊວງວິທະຍາສາດ ແລະ ເຕັກໂນໂລຊີ ແລະ ພາກສ່ວນກ່ຽວຂ້ອງເຂົ້າຮ່ວມນຳ, ເຊິ່ງຕາງໜ້າຮັບໃບຢັ້ງຢືນຖິ່ນກຳເນີດຊາກໍແມນ ແລະ ໃບອະນຸຍາດນຳໃຊ້ກາໝາຍຖິ່ນກຳເນີດແຫ່ງຊາດ ທ່ານ ຄຳພັນ ຈັງຕິງຢົງ ປະທານສະມາຄົມສົ່ງເສີມຊາກໍແມນ. ໂອກາດນີ້, ທ່ານ ຄຳຜອຍ ວັນນະສານ ແລະ ທ່ານ ຮອງລັດຖະມົນຕີ ກະຊວງວິທະຍາສາດ ແລະ ເຕັກໂນໂລຊີ ຕ່າງກໍໄດ້ມີຄຳເຫັນວ່າ: ການຈົດທະບຽນຢັ້ງຢືນຖິ່ນກຳເນີດຊາກໍແມນ ແນໃສ່ປົກປ້ອງຊື່ສຽງ ແລະ ອະນຸລັກຮັກສາຄຸນນະພາບ ທີ່ມີເອກະລັກສະເພາະຂອງຊາກໍແມນ ທີ່ມີປະຫວັດຄວາມເປັນມາອັນຍາວນານ ຕິດພັນກັບວັດທະນະທຳ ແລະ ວິຖີຊີວິດຂອງປະຊາຊົນ ເມືອງຜົ້ງສາລີ ມາໄດ້ຫລາຍສະຕະວັດແລ້ວ ແລະ ສົ່ງເສີມໃຫ້ມີການສືບທອດພູມປັນຍາທ້ອງຖິ່ນ ຈາກບັນພະບູລຸດສູ່ຄົນຮຸ່ນປັດຈຸບັນ ແລະ ...Read More »
ຫັດຖະກຳແຜ່ນແຜ ຍ້ອມສີເປືອກດູ່ ລາຍດອກນໍ້າໄຫຼ ໄດ້ຖືກຮັບຮອງເປັນສິນຄ້າ ODOP….
ຫັດຖະກຳແຜ່ນແພຜ້າຝ້າຍທຳມະຊາດ ຍ້ອມສີເປືອກດູ່ ລາຍລື້ນາອອນ-ດອນເຟືອງ ບ້ານໃໝ່ໜອງຊາງ ເມືອງຊຽງຮ່ອນ ເປັນຜະລິດຕະພັນທີ່ເຮັດດ້ວຍຝ້າຍໂດຍຜ່ານກຳມະວິທີຍ້ອມສີດ້ວຍທຳມະຊາດ ມີລວດລາຍດັ່ງເດີ່ມ ແລະ ລວດລາຍປະຍຸກໃໝ່ ທີ່ເປັນເອກະລັກຄື: ລາຍດອກນໍ້າໄຫຼ ເປັນອີກໜຶ່ງຜະລິດຕະພັນຂອງ ແຂວງໄຊຍະບູລີ ທີ່ໄດ້ຮັບຮອງເປັນສິນຄ້າໜຶ່ງເມືອງໜຶ່ງຜະລິດຕະພັນແຫ່ງຊາດ (ODOP) ຢ່າງເປັນທາງການ ໃນວັນທີ 31 ຕຸລາ 2020 ນີ້ ໂດຍການເຂົ້າເປັນປະທານຂອງທ່ານ ຄຳໄຊເລົາ ລືເຕຊາ ຮອງຫົວໜ້າພະແນກອຸດສາຫະກຳ ແລະ ການຄ້າແຂວງ, ມີທ່ານ ບຸນລ້ວນ ຊົມສີຫາປັນຍາ ເຈົ້າເມືອງໆຊຽງຮ່ອນ ພ້ອມດ້ວຍບັນດາອຳນາດການປົກຄອງເມືອງ, ແຂກຖືກເຊີນ, ອຳນາດການປົກຄອງບ້ານ ແລະ ຫົວໜ່ວຍທຸລະກິດ ຕະຫຼອດຮອດມວນຊົນພາຍໃນເມືອງເຂົ້າຮ່ວມ. ທ່ານ ສີເມືອງ ອິນທະວົງ ຫົວໜ້າຫ້ອງການອຸດສາຫະກຳ ແລະ ການຄ້າເມືອງຊຽງຮ່ອນ ກ່າວໃນພິທີວ່າ: ການຊຸກຍູ້ສົ່ງເສີມ ແລະ ປະເມີນຫົວໜ່ວຍດັ່ງກ່າວ ເຫັນວ່າຄົບຕາມມາດຖານ ແລະ ເງື່ອນໄຂຂອງກະຊວງອຸດສາຫະກຳ ແລະ ການຄ້າວາງອອກ ຈາກນັ້ນ ຈຶ່ງໄດ້ສະເໜີພາກສ່ວນທີ່ກ່ຽວຂ້ອງພິຈາລະນາອອກໃບອະນຸຍາດໃຫ້ ກຸ່ມຫັດຖະກຳຕໍ່າແຜ່ນແພຜ້າຝ້າຍທຳມະຊາດຍ້ອມສີເປືອກດູ່ ລາຍລື້ນາອອນ-ດອນເຟືອງ ບ້ານໃໝ່ໜອງຊາງ ເມືອງຊຽງຮ່ອນ ນຳໃຊ້ກາໝາຍສິນຄ້າໜຶ່ງເມືອງໜຶ່ງຜະລິດຕະພັນແຫ່ງຊາດ. ຈຸດເດັ່ນຂອງຜະລິດຕະພັນ ...Read More »
ຫົວໜ້າອົງການ WHO ເຂົ້າສູ່ການກັກໂຕ ສ່ຽງຕິດໂຄວິດ…
ຫົວໜ້າອົງການອະນາໄມໂລກ (WHO) ໄດ້ເຂົ້າສູ່ການກັກໂຕ ຫຼັງຈາກມີຄົນທີ່ທ່ານໄດ້ສຳພັດມີຜົນການທົດສອບຂອງ ໂຄວິດ-19 ທີ່ອອກມາເປັນບວກ. ເມື່ອເຊື້ອໄວຣັດດັ່ງກ່າວໄດ້ແຜ່ລາມຢ່າງໄວວາໃນທົ່ວເອີຣົບ ແລະ ບ່ອນອື່ນໆ, Tedros Adhanom Ghebreyesus, ຢູ່ນະຄອນເຈນີວາ, ໄດ້ກ່າວຜ່ານ Twitter ສ່ວນຕົວ ໃນຕອນຄໍ່າວັນທີ 1 ພະຈິກ ຜ່ານມາ. ແຕ່ກໍໄດ້ເນັ້ນ ວ່າລາວບໍ່ມີອາການຫຍັງເກີດຂຶ້ນເລີຍ. Tedros ກ່າວໃນ Twitter ຂອງລາວວ່າ “ຂ້ອຍໄດ້ຖືກກຳນົດວ່າເປັນກໍລະນີສົງໃສວ່າຕິດເຊື້ອ Covid-19 ຕໍ່ຈາກຜູ້ທີ່ໄດ້ຜົນທົດສອບອອກມາເປັນບວກ”. ທ່ານກ່າວຕື່ມວ່າ “ຂ້າພະເຈົ້າສະບາຍດີ ແລະ ບໍ່ມີອາການຫຍັງ ແຕ່ຈະສືບຕໍ່ກັກກັນຕົວເອງໃຫ້ຄົບຕາມກຳນົດວັນໃນຕໍ່ໜ້າ, ໃຫ້ສອດຄ່ອງກັບລະບຽບການ@WHO ແລະ ຈະເຮັດວຽກຈາກເຮືອນ,” ອີງຕາມຕົວເລກຈາກມະຫາວິທະຍາໄລ Johns Hopkins ກ່າວວ່າ: Tedros ໄດ້ຈັດຢູ່ໃນອັນດັບຕົ້ນໆໃນຄວາມພະຍາຍາມຕໍ່ສູ້ກັບໂລກລະບາດ Covid-19 ຂອງອົງການສາທາລະນະສຸກ ຂອງສະຫະປະຊາຊາດ , ຊຶ່ງໄດ້ເອົາຊີວິດຜູ້ຄົນ 1,2 ລ້ານຄົນ ແລະ ຕິດເຊື້ອຫຼາຍກວ່າ 46,6 ລ້ານຄົນ ໃນທົ່ວໂລກນັບຕັ້ງແຕ່ເກີດຂຶ້ນໃນປະເທດຈີນໃນທ້າຍປີທີ່ຜ່ານມາ. ທ່ານ Tedros ກ່າວເນັ້ນໃນ Twitter ວ່າ: ...Read More »
ຍອດໜີ້ສິນຂອງ ບຣາຊິວ ເພີ່ມສູງຂຶ້ນ ໃນປະຫວັດສາດ….
ປະເທດ ບຣາຊິວ ຄາດວ່າຈະເຂົ້າສູ່ປີໜ້າໂດຍມີໜີ້ເປັນປະຫວັດສາດ ໂດຍຈະມີຍອດໜີ້ສິນ 95% ທຽບໃສ່ GDP ແລະ ຍອດຂາດດຸນໃນປີ 2020 ນີ້ແມ່ນ 12% ຂອງ GDP ເນື່ອງຈາກມີຄ່າໃຊ້ຈ່າຍສຸກເສີນຈຳນວນຫຼາຍໃນປີນີ້ ເພື່ອແກ້ໄຂບັນຫາການລະບາດຂອງພະຍາດໂຄວິດ-19./ ລັດຖະບານກ່າວໃນດຳລັດໃໝ່ວ່າ “ເສດຖະກິດມະຫາພາກມີສະຖຽນລະພາບ, ການດຳເນີນການຕາມວາລະການດັບປັບງົບປະມານໄລຍະຍາວ ແລະ ການດຸ່ນດ່ຽງນະໂຍບາຍການເງິນ ແມ່ນເງື່ອນໄຂທີ່ຈຳເປັນສຳລັບການກັບຄືນສູ່ການເຕີບໂຕແບບຍືນຍົງ”ອີງຕາມແຜນຍຸດທະສາດ ຊຶ່ງລົງນາມໂດຍປະທານາທິບໍດີ Jair Bolsonaro ແລະ ລັດຖະມົນຕີກະຊວງເສດຖະກິດ Paulo Guedes, ຫຼັງເກີດຄວາມເສຍຫາຍທາງການເງິນ ຈາກການລະບາດຂອງພະຍາດ COVID-19 “ຖ້າການປະຕິຮູບທີ່ຈຳເປັນບໍ່ໄດ້ຮັບການຈັດຕັ້ງປະຕິບັດ ໂອກາດທີ່ຈະເກີດວິກິດການເງິນ ແລະ ວິກິດການເຕີບໂຕທາງເສດຖະກິດໃນຊຸມປີຕໍ່ໜ້າຈະເພີ່ມຂຶ້ນຢ່າງຫຼວງຫຼາຍ.ສະຖານະການຈຳລອງໃນການວິເຄາະຮູບແບບທີ່ສາມ ແລະ ອ່ອນທີ່ສຸດຂອງການບໍ່ມີການປັບຄ່າງົບປະມານ ຫຼືການປະຕິຮູບທີ່ເປັນມິດກັບຕະຫຼາດ ຈະເຮັດໃຫ້ເສດຖະກິດ ແລະ ການເງິນຂອງປະຊາຊົນເສຍຫາຍຢ່າງຮ້າຍແຮງ.Read More »
ຊີ້ແຈງປະເດັນ ການປະຕິບັດ ນະໂຍບາຍ 3 ເປີດຂອງລັດຖະບານເພື່ອດຶງດູດການລົງທຶນ ແລະ ການແກ້ໄຂຄວາມທຸກຍາກ ຂອງປະຊາຊົນ…
ທ່ານ ສອນໄຊ ສີພັນດອນ ຮອງນາ ຍົກລັດຖະມົນຕີ ລັດຖະມົນຕີ ກະຊວງແຜນການ ແລະ ການລົງທຶນ ຕາງໜ້າໃຫ້ລັດຖະບານ ຂຶ້ນຊີ້ແຈງຕໍ່ຄຳຊັກຖາມຂອງບັນດາສະມາຊິກສະພາແຫ່ງຊາດ (ສສຊ) ໃນຫຼາຍປະເດັນ ໂດຍສະເພາະການຈັດຕັ້ງປະຕິບັດ ນະໂຍບາຍ 3 ເປີດຂອງລັດ ຖະບານ, ການສ້າງສິ່ງແວດລ້ອມ ເພື່ອດຶງດູດການລົງທຶນ ແລະ ການແກ້ໄຂຄວາມທຸກຍາກ ຂອງປະຊາຊົນ. ທ່ານ ສອນໄຊ ສີພັນດອນ ກ່າວວ່າ: ເພື່ອສືບຕໍ່ປະຕິບັດນະໂຍບາຍ 3 ເປີດ ຄື ເປີດໃຈ, ເປີດປະຕູ ແລະ ເປີດສິ່ງກີດຂວາງ ໃຫ້ເປັນຮູບປະທຳ ແລະ ໝາກຜົນຕົວຈິງນັ້ນ, ລັດຖະບານຈະໄດ້ສຸມໃສ່ຈັດຕັ້ງປະຕິບັດບັນດານະໂຍບາຍ, ຄາດໝາຍ, ມາດຕະການ ແລະ ວຽກງານຈຸດສຸມຕ່າງໆ ໃຫ້ມີປະສິດທິພາບ ແລະ ປະສິດທິຜົນຫຼາຍຂຶ້ນ, ພ້ອມເລັ່ງໃສ່ແກ້ໄຂບັນດາຂໍ້ຄົງຄ້າງ ແລະ ສິ່ງກີດຂວາງຕ່າງໆ ເພື່ອສ້າງສະພາບແວດລ້ອມ ທີ່ເອື້ອອຳນວຍ ໃນການດຶງດູດການລົງທຶນຈາກຕ່າງປະເທດ ໃຫ້ນັບມື້ນັບຫຼາຍຂຶ້ນ ແນໃສ່ສ້າງຜົນປະໂຫຍດໃຫ້ກັບປະເທດຊາດ ກໍຄືປະກອບສ່ວນ ເຂົ້າໃນການແກ້ໄຂຫຼຸດຜ່ອນຄວາມທຸກຍາກຂອງ ປະຊາຊົນບັນດາເຜົ່າ. ສຳລັບຄາດໝາຍໃນການລົງທຶນ ແມ່ນຈະເລັງໃສ່ຂະແໜງທີ່ເປັນບຸລິມະສິດຕາມທີ່ໄດ້ກຳນົດໄວ້ໃນກົດໝາຍສົ່ງເສີມການລົງທຶນ (ປີ ...Read More »
ນັກລົງທຶນຕ່າງປະເທດ ສຳປະທານເນື້ອທີ່ດິນລັດ ແຕ່ບໍ່ປະຕິບັດຕາມສັນຍາ…..
ປະຊາຊົນແຂວງເຊກອງຮຽກຮ້ອງໃຫ້ລັດຖະບານກວດຄືນກ່ຽວກັບການສຳປະທານດິນລັດຂອງນັກລົງທຶນຕ່າງປະເທດ ທີ່ມີຫຼາຍກວ່າ 100 ເຮັກຕາພາຍໃນແຂວງ ຍ້ອນວ່ານັກລົງທຶນບໍ່ປະຕິບັດຕາມສັນຍາຕາມການສະເໜີປູກພືດປອດສານພິດ ແຕ່ຫັນໄປປູກພຶດອື່ນແທນ. ສະມາຊິກສະພາແຫ່ງຊາດ ເຂດເລືອກຕັ້ງທີ 16 ແຂວງເຊກອງ ທ່ານ ພອນເພັດ ຄິວລາວົງ ທັງເປັນປະທານສະພາປະຊາຊົນແຂວງເຊກອງໄດ້ໃຫ້ສຳພາດຕໍ່ສຳນັກຂ່າວທີ່ກອງປະຊຸມສະໄໝສາມັນເທື່ອທີ 10 ຂອງສະພາແຫ່ງຊາດຊຸດທີ VIII ວ່າ: ແຂວງເຊກອງ ກໍເໝືອນກັບແຂວງອື່ນໆໃນຂອບເຂດທົ່ວປະເທດ ທີ່ໄດ້ຮັບຜົນກະທົບຈາກການລະບາດຂອງພະຍາດໂຄວິດ -19 ໄດ້ເຮັດໃຫ້ສະພາບໂດຍລວມທົ່ວໄປພາຍໃນແຂວງພົບຄວາມຫຍຸ້ງຍາກ. ບັນຫາພົ້ນເດັ່ນທີ່ປະຊາຊົນໄດ້ສະເໜີອຳນາດການປົກຄອງແຂວງແກ້ໄຂຫຼາຍກວ່າໝູ່ແມ່ນການສຳປະທານທີ່ດິນລັດຂອງນັກລົງທຶນຕ່າງປະເທດທີ່ຍັງບໍ່ປະຕິບັດຕາມສັນຍາ ຊຶ່ງປະຊາຊົນຮຽກຮ້ອງໃຫ້ລັດຖະບານປະເມີນຄືນກ່ຽວກັບການສຳປະທານທີ່ດິນ ທີ່ນັກລົງທຶນໄດ້ສະເໜີປູກພືດປອດສານພິດ ແຕ່ສຸດທ້າຍພັດປູກໝາກນ໋ອດ, ໝາກອຶ, ໝາກເຜັດ, ປູກກ້ວຍ, ໝາກມັງກອນ ທີ່ໃຊ້ສານເຄມີ ແລະ ບັນຫາອື່ນໆທີ່ກ່ຽວຂ້ອງກັບການສໍາປະທານດິນລັດ. ແຫຼ່ງຂໍ້ມູນ: ວຽງຈັນທາຍRead More »
IHC ແລະ AMAZINGLAO ປະກອບສ່ວນຊຸກຍູ້ກອງປະຊຸມໃຫຍ່ກະຊວງ ຖວທ….
ບໍລິສັດທີ່ປືກສາດ້ານການລົງທຶນເຂື່ອນໄຟຟ້າຈຳກັດຜູ້ດຽວ (IHC) ແລະ ບໍລິສັດອາເມຊິງລາວຈຳກັດຜູ້ດຽວ (AMAZINGLAO) ມອບເງິນສົດຈໍານວນ 300 ລ້ານກີບ ເພື່ອປະກອບສ່ວນຊຸກຍູ້ກອງປະຊຸມໃຫຍ່ຄັ້ງທີ 5 ຂອງອົງຄະນະພັກກະຊວງຖະແຫຼງຂ່າວ, ວັດທະນະທຳ ແລະ ທ່ອງທ່ຽວ. ກ່າວມອບໂດຍ ທ່ານ ປິຊາໄຊ ແກ້ວໄຊຍະຈັກ ປະທານບໍລິສັດ IHC ແລະ AMAZINGLAO ກ່າວຮັບໂດຍ ທ່ານ ກິແກ້ວ ໄຂຄໍາພິທູນ ລັດຖະມົນຕີກະຊວງຖະແຫຼງຂ່າວ, ວັດທະນະທຳ ແລະ ທ່ອງທ່ຽວ, ມີພະນັກງານທັງສອງຝ່າຍເຂົ້າຮ່ວມເປັນສັກຂີພິຍານ ພິທີມອບຮັບຈັດຂຶ້ນໃນຕອນບ່າຍມື້ນີ້ທີ່ກະຊວງຖະແຫຼງຂ່າວ, ວັດທະນະທຳ ແລະ ທ່ອງທ່ຽວ. ໂອກາດນີ້ ທ່ານ ກິແກ້ວ ໄຂຄຳພິທູນ ລັດຖະມົນຕີກະຊວງຖະແຫຼງຂ່າວ, ວັດທະນະທຳ ແລະ ທ່ອງທ່ຽວ ໄດ້ແຈ້ງສະພາບການກະກຽມກອງປະຊຸມໃຫຍ່ຄັ້ງທີ່ 5 ຂອງອົງຄະນະພັກກະຊວງຖະແຫຼງຂ່າວ, ວັດທະນະທຳ ແລະ ທ່ອງທ່ຽວ ໃຫ້ປະທານບໍລິສັດ IHC ແລະ AMAZINGLAO ໄດ້ຮັບຊາບ ຊຶ່ງປະຈຸບັນໄດ້ກະກຽມດ້ານເນື້ອໃນລວມທັງບຸກຄະລາກອນ ແລະ ວຽກງານອື່ນແລ້ວ. ຈາກນັ້ນ ລັດຖະມົນຕີກະຊວງຖະແຫຼງຂ່າວ, ວັດທະນະທຳ ...Read More »
ອົງການກວດກາລັດຖະບານ ໄດ້ດໍາເນີນ 2 ວິທີແກ້ໄຂຕໍ່ ການຈັດຕັ້ງ ແລະ ຜູ້ກະທໍາຜິດ…
ທ່ານ ບຸນທອງ ຈິດມະນີ ຮອງນາຍົກລັດຖະມົນຕີ, ປະທານອົງການກວດກາລັດຖະບານ ແລະ ຕ້ານການສໍ້ລາດບັງຫລວງ ໄດ້ຊີ້ແຈງຕໍ່ກອງປະຊຸມສະໄໝສາມັນເທື່ອທີ 10 ຂອງສະພາແຫ່ງຊາດຊຸດທີ VIII ທີ່ພວມດໍາເນີນໃນປັດຈຸບັນນີ້, ພາຍຫລັງທີ່ມີສະມາຊິກສະພາແຫ່ງຊາດ (ສສຊ) ຫລາຍເຂດເລືອກຕັ້ງ ສົນໃຈບັນຫາການແກ້ໄຂຜົນຂອງການກວດກາ ຕາມຜົນຂອງການກວດສອບຂອງຂັ້ນສູນກາງ ແລະ ທ້ອງຖິ່ນ ໃຫ້ເປັນຮູບປະທໍາໄດ້ມີມາດຕະການແນວໃດ, ຫລັງຈາກເຫັນວ່າ ຂອດແກ້ໄຂໄລຍະຜ່ານມາຍັງບໍ່ທັນເດັດຂາດເຂັ້ມງວດ, ເຊິ່ງສ່ວນຫລາຍມີແຕ່ການເກັບກູ້ຜົນເສຍຫາຍເກັບຄືນໃຫ້ລັດ ແຕ່ການແກ້ໄຂຕໍ່ການຈັດຕັ້ງ ແລະ ບຸກຄົນທີ່ລະເມີດບໍ່ໄດ້ຮັບການແກ້ໄຂຕາມກົດໝາຍ. ທ່ານ ບຸນທອງ ຈິດມະນີ ກ່າວວ່າ: ການກວດກາຕາມຜົນຂອງການກວດສອບນັ້ນ ເປັນວຽກງານທີ່ມີຄວາມສັບສົນຫຍຸ້ງຍາກ ແລະ ຕ້ອງໃຊ້ເວລາໃນການສືບສວນ ຫລື ຊອກຫາຂໍ້ມູນຫລັກຖານ, ເຊິ່ງໃນໄລຍະຜ່ານມາ, ອົງການກວດກາລັດຖະບານ ໄດ້ເອົາໃຈໃສ່ກວດກາເປົ້າໝາຍຕາມຜົນກວດສອບຢ່າງເຂັ້ມງວດ, ສ່ວນການປະຕິບັດນັ້ນ ແມ່ນໄດ້ດໍາເນີນໄປໃນ 2 ວິທີ ຄື: ໄດ້ຮ່ວມກັບອົງການກ່ຽວຂ້ອງລົງເກັບກູ້ຄືນໂດຍກົງໃນພູດທີ່ພົບເຫັນ, ສ່ວນໜີ້ສີນຕ່າງໆ ແລະ ມູນຄ່າໂຄງການ ທີ່ອົງການຈັດຕັ້ງ ຫລື ບໍລິສັດທີ່ລະເມີດ ຫລື ສ້າງຄວາມເສຍຫາຍນັ້ນ ແມ່ນໄດ້ມອບໃຫ້ກະຊວງແຜນການ ແລະ ກະຊວງການເງິນຫັກລົບ ຫລື ລົບລ້າງອອກຈາກບັນຊີໂຄງການ ແລະ ວິທີສອງ ...Read More »


text:
ນີ້ແມ່ນເຫດການສຳຄັນນອນໃນລະບົບກິດຈະກຳເຄື່ອນໄຫວຂອງນະຄອນຫຼວງ ຮ່າໂນ້ຍ ເພື່ອຕອບສະໜອງ ພິທີສະເຫຼີມສະຫຼອງ ປີສາມັກຄີ, ມິດຕະພາບ ຫວຽດນາມ - ລາວ 2022, ສະແດງໃຫ້ເຫັນການຖືເປັນສຳຄັນຕໍ່ການພົວພັນມິດຕະພາບ, ຄວາມສາມັກຄີ, ການຮ່ວມມືພິເສດ ລະຫວ່າງສອງປະເທດ ກໍ່ຄື ການພົວພັນມິດຕະພາບທີ່ເປັນມູນເຊື້ອ ລະຫວ່າງນະຄອນຫຼວງຮ່າໂນ້ຍ ແລະ ນະຄອນຫຼວງ ວຽງຈັນ. ຜ່ານນັ້ນຊ່ວຍເພີ່ມທະວີການພົວພັນແລກປ່ຽນ, ຮັດແໜ້ນການພົວພັນອັນໝັ້ນແກ່ນ, ບໍລິສຸດຜຸດຜ່ອງ ລະຫວ່າງສອງພັກ, ສອງລັດ ແລະ ສອງຊາດກ່ວາອີກ. ໃນຂອບເຂດງານວາງສະແດງ ການຜະລິດຕະພັນທີ່ເປັນເອກະລັກສະເພາະ ຂອງໝູ່ບ້ານອາຊີບຂອງນະຄອນຫຼວງຮ່າໂນ້ຍ ແລະ ນະຄອນຫຼວງວຽງຈັນ. ພ້ອມດຽວກັນນັ້ນ ແມ່ນບັນດາພາບຖ່າຍກ່ຽວກັບທັດສະນີຍະພາບທີ່ມີຊື່ສຽງຂອງສອງປະເທດ, ພາບຖ່າຍທີ່ເປັນເອກະລັກ ໃຫ້ແກ່ການພົວພັນຮ່ວມມືທີ່ດີງາມ ລະຫວ່າງສອງປະເທດ ກໍ່ຄືສອງນະຄອນຫຼວງ. ຫຼາຍວິສາຫະກິດລາວ ທີ່ເຄື່ອນໄຫວໃນຂົງເຂດຜະລິດກະສິກຳ, ເຄື່ອງອາໄຫຼ່ລົດໂອໂຕ, ເຄື່ອງສິລະປະຫັດຖະກຳ, ຜະລິດເຄື່ອງໃຊໄມ້ສອຍ, ເຄື່ອງຕຳແຜ່ນຕັດຫຍິບ ໄດ້ວາງສະແດງຜະລິດຕະພັນ, ຊອກຫາຄູ່ຮ່ວມມື.
vovworld.vn


text:
ໃນປີ 2012, ກົດ ໝາຍ BV (ບໍລິສັດເອກະຊົນ) ໄດ້ງ່າຍດາຍແລະມີຄວາມຄ່ອງຕົວ. ດ້ວຍການມີຜົນບັງຄັບໃຊ້ຂອງກົດ ໝາຍ ວ່າດ້ວຍການດັດແປງງ່າຍແລະຄ່ອງແຄ້ວຂອງກົດ ໝາຍ BV, ຜູ້ຖືຫຸ້ນໄດ້ຮັບໂອກາດໃນການຄວບຄຸມຄວາມ ສຳ ພັນເຊິ່ງກັນແລະກັນ, ສະນັ້ນຈຶ່ງໄດ້ມີການສ້າງຫ້ອງຫຼາຍຂື້ນເພື່ອປັບໂຄງສ້າງຂອງບໍລິສັດໃຫ້ເຂົ້າກັບລັກສະນະຂອງບໍລິສັດແລະຄວາມ ສຳ ພັນຮ່ວມມື. ຂອງຜູ້ຖືຫຸ້ນ. ໂດຍສອດຄ່ອງກັບກົດ ໝາຍ BV ແບບງ່າຍດາຍແລະປ່ຽນແປງ ໃໝ່ ນີ້, ການຫັນເປັນທັນສະ ໄໝ ຂອງກົດ ໝາຍ NV (ບໍລິສັດ ຈຳ ກັດສາທາລະນະ) ໃນປະຈຸບັນ ກຳ ລັງຢູ່ໃນຂັ້ນຕອນການວາງແຜນ. ໃນສະພາບການດັ່ງກ່າວ, ການສະ ເໜີ ດ້ານນິຕິ ກຳ ກ່ຽວກັບການປັບປຸງກົດ ໝາຍ NV ທີ່ທັນສະ ໄໝ ແລະອັດຕາສ່ວນຊາຍ / ຍິງທີ່ມີຄວາມສົມດຸນຫຼາຍມີຈຸດປະສົງກ່ອນອື່ນ ໝົດ ເພື່ອເຮັດໃຫ້ກົດ ໝາຍ NV ມີຄວາມລຽບງ່າຍແລະມີຄວາມຍືດຍຸ່ນຫຼາຍ, ສະນັ້ນ, ຄວາມຕ້ອງການຂອງບໍລິສັດສາທາລະນະຂະ ໜາດ ໃຫຍ່ ຈຳ ນວນຫຼາຍ ຈຳ ກັດ, ບໍ່ວ່າຈະມີລາຍຊື່ຫຼືບໍ່ , ສາມາດຕອບສະ ໜອງ ໄດ້. ນອກຈາກນັ້ນ, ຂໍ້ສະ ເໜີ ດ້ານນິຕິ ກຳ ມີຈຸດປະສົງເພື່ອເຮັດໃຫ້ອັດຕາສ່ວນລະຫວ່າງ ຈຳ ນວນຜູ້ຊາຍແລະຜູ້ຍິງທີ່ຢູ່ໃນບໍລິສັດໃຫຍ່ສຸດມີຄວາມສົມດຸນກັນ. ການປ່ຽນແປງທີ່ຜູ້ປະກອບການສາມາດຄາດຫວັງໃນອະນາຄົດອັນໃກ້ນີ້ກ່ຽວກັບສອງຫົວຂໍ້ທີ່ໄດ້ກ່າວມາແມ່ນໄດ້ຖືກປຶກສາຫາລືຂ້າງລຸ່ມນີ້.
ຫົວຂໍ້ຕ່າງໆໃນການປັບປຸງກົດ ໝາຍ NV
ການປັບປຸງກົດ ໝາຍ NV ໂດຍທົ່ວໄປແມ່ນກ່ຽວຂ້ອງກັບກົດລະບຽບທີ່ຜູ້ປະກອບການມີປະສົບການໃນການປະຕິບັດເປັນຂໍ້ ຈຳ ກັດທີ່ບໍ່ ຈຳ ເປັນ, ອີງຕາມບົດບັນທຶກທີ່ອະທິບາຍຕໍ່ຂໍ້ສະ ເໜີ. ໜຶ່ງ ໃນຂໍ້ບົກຜ່ອງເຊັ່ນນັ້ນ, ຕຳ ແໜ່ງ ຂອງຜູ້ຖືຫຸ້ນຊົນເຜົ່າສ່ວນນ້ອຍ. ຍ້ອນອິດສະຫຼະພາບອັນໃຫຍ່ຫຼວງຂອງການຈັດຕັ້ງທີ່ມີຢູ່ໃນປະຈຸບັນ, ພວກເຂົາມີຄວາມສ່ຽງທີ່ຈະຖືກປະຊາຊົນສ່ວນໃຫຍ່ດ້ອຍໂອກາດ, ເພາະວ່າພວກເຂົາຕ້ອງປະຕິບັດຕາມສ່ວນໃຫຍ່, ໂດຍສະເພາະໃນການຕັດສິນໃຈໃນກອງປະຊຸມໃຫຍ່. ເພື່ອສະກັດກັ້ນສິດທິທີ່ ສຳ ຄັນຂອງຜູ້ຖືຫຸ້ນສ່ວນນ້ອຍໆຈາກການຖືຫຸ້ນຫລືຜົນປະໂຫຍດຂອງຜູ້ຖືຫຸ້ນສ່ວນໃຫຍ່ທີ່ຖືກທາລຸນ, ຂໍ້ສະ ເໜີ ຂອງກົດ ໝາຍ ວ່າດ້ວຍຄວາມທັນສະ ໄໝ NV ປົກປ້ອງຜູ້ຖືຫຸ້ນສ່ວນ ໜ້ອຍ ໂດຍຍົກຕົວຢ່າງ, ຮຽກຮ້ອງໃຫ້ລາວເຫັນດີ.
ຄວາມຫຍຸ້ງຍາກອີກອັນ ໜຶ່ງ ແມ່ນ ທຶນຮຸ້ນທີ່ ຈຳ ເປັນ. ກ່ຽວກັບຈຸດນີ້, ຂໍ້ສະ ເໜີ ດັ່ງກ່າວໃຫ້ການຜ່ອນຄາຍ, ນັ້ນກໍ່ຄືການເວົ້າວ່າທຶນຈົດທະບຽນທີ່ໄດ້ວາງໄວ້ໃນບົດຂຽນຂອງສະມາຄົມ, ເປັນຜົນລວມຂອງມູນຄ່ານາມມະຍົດຂອງ ຈຳ ນວນຮຸ້ນທັງ ໝົດ, ຈະບໍ່ມີການບັງຄັບໃຊ້ອີກຕໍ່ໄປ, ຄືກັນກັບ ກັບ BV. ແນວຄິດທີ່ຢູ່ເບື້ອງຫລັງແມ່ນວ່າດ້ວຍການຍົກເລີກພັນທະດັ່ງກ່າວ, ຜູ້ປະກອບການທີ່ ນຳ ໃຊ້ຮູບແບບທີ່ຖືກຕ້ອງຕາມກົດ ໝາຍ ຂອງບໍລິສັດ ຈຳ ກັດສາທາລະນະ (NV) ຈະມີຫຼາຍບ່ອນໃນການລະດົມທຶນ, ໂດຍບໍ່ມີກົດ ໝາຍ ທີ່ຕ້ອງໄດ້ຮັບການປັບປຸງກ່ອນ. ຖ້າຫາກວ່າບົດຂຽນຂອງສະມາຄົມລະບຸທຶນຈົດທະບຽນ, ໜຶ່ງ ໃນຫ້າຂອງສິ່ງດັ່ງກ່າວຕ້ອງໄດ້ອອກພາຍໃຕ້ລະບຽບການ ໃໝ່. ຂໍ້ ກຳ ນົດຢ່າງແທ້ຈິງ ສຳ ລັບທຶນທີ່ອອກແລະຈ່າຍກໍ່ຍັງບໍ່ປ່ຽນແປງໃນແງ່ຂອງເນື້ອຫາແລະທັງສອງ ຈຳ ນວນຈະເປັນ 45,000..
ນອກຈາກນັ້ນ, ແນວຄວາມຄິດທີ່ມີຊື່ສຽງໃນກົດ ໝາຍ BV: ຮຸ້ນຂອງການອອກແບບສະເພາະໃດຫນຶ່ງ ຍັງຈະຖືກບັນຈຸເຂົ້າໃນກົດ ໝາຍ NV ສະບັບ ໃໝ່. ການອອກແບບສະເພາະສາມາດຖືກ ນຳ ໃຊ້ເພື່ອແນບສິດທິສະເພາະກັບຮຸ້ນພາຍໃນ ໜຶ່ງ (ຫຼືຫຼາຍກວ່າ) ຫ້ອງຮຽນຂອງຫຸ້ນ, ໂດຍບໍ່ ຈຳ ເປັນຕ້ອງສ້າງຮຸ້ນ ໃໝ່. ສິດທິທີ່ແນ່ນອນທີ່ກ່ຽວຂ້ອງຈະຕ້ອງໄດ້ ກຳ ນົດໄວ້ໃນບົດຂຽນຂອງສະມາຄົມ. ໃນອະນາຄົດ, ຕົວຢ່າງ, ຜູ້ຖືຫຸ້ນສາມັນທີ່ມີການອອກແບບພິເສດສາມາດໄດ້ຮັບສິດທິໃນການຄວບຄຸມພິເສດດັ່ງທີ່ໄດ້ອະທິບາຍໄວ້ໃນບົດຂຽນຂອງສະມາຄົມ.
ອີກຈຸດ ໜຶ່ງ ທີ່ ສຳ ຄັນຂອງກົດ ໝາຍ NV, ການດັດແກ້ທີ່ປະກອບເຂົ້າໃນການສະ ເໜີ, ຄວາມກັງວົນ ສິດລົງຄະແນນສຽງຂອງ ຄຳ ໝັ້ນ ສັນຍາແລະສິດ ນຳ ໃຊ້ຜົນປະໂຫຍດ. ການປ່ຽນແປງດັ່ງກ່າວແມ່ນຍ້ອນວ່າມັນຍັງຈະສາມາດໃຫ້ສິດໃນການລົງຄະແນນສຽງແກ່ຜູ້ທີ່ຖືກປະກາດໃຊ້ຫລືຜູ້ຮັບຜົນປະໂຫຍດໃນເວລາຕໍ່ມາ. ການປັບປຸງນີ້ຍັງສອດຄ່ອງກັບກົດ ໝາຍ BV ໃນປະຈຸບັນແລະ, ອີງຕາມຂໍ້ແນະ ນຳ ທີ່ອະທິບາຍຕໍ່ຂໍ້ສະ ເໜີ ດັ່ງກ່າວ, ຕອບສະ ໜອງ ຄວາມຕ້ອງການທີ່ປາກົດຂື້ນໃນການປະຕິບັດໃນບາງເວລາ. ນອກຈາກນັ້ນ, ຂໍ້ສະ ເໜີ ດັ່ງກ່າວແມ່ນເພື່ອໃຫ້ຄວາມກະຈ່າງແຈ້ງຕື່ມອີກໃນສະພາບການນີ້ວ່າການໃຫ້ສິດໃນການລົງຄະແນນສຽງໃນກໍລະນີມີສິດທີ່ຈະໃຫ້ ຄຳ ໝັ້ນ ສັນຍາກ່ຽວກັບຫຸ້ນກໍ່ສາມາດເກີດຂື້ນໄດ້ພາຍໃຕ້ສະຖານະການທີ່ ໜ້າ ສົງໄສໃນການສ້າງຕັ້ງ.
ນອກຈາກນັ້ນ, ການສະ ເໜີ ຄວາມທັນສະ ໄໝ ຂອງກົດ ໝາຍ NV ປະກອບມີການປ່ຽນແປງຫຼາຍຢ່າງກ່ຽວກັບ ການຕັດສິນໃຈ. ໜຶ່ງ ໃນບັນດາການປ່ຽນແປງທີ່ ສຳ ຄັນແມ່ນກ່ຽວຂ້ອງກັບການຕັດສິນໃຈຢູ່ນອກກອງປະຊຸມ, ເຊິ່ງມີຄວາມ ສຳ ຄັນເປັນພິເສດ ສຳ ລັບ NVs ທີ່ເຊື່ອມຕໍ່ກັນເປັນກຸ່ມ. ພາຍໃຕ້ກົດ ໝາຍ ສະບັບປັດຈຸບັນ, ມະຕິຕົກລົງສາມາດປະຕິບັດໄດ້ຢູ່ນອກກອງປະຊຸມເທົ່ານັ້ນຖ້າຫາກວ່າບົດຂຽນຕ່າງໆຂອງສະມາຄົມອະນຸຍາດສິ່ງນີ້, ມັນບໍ່ເປັນໄປໄດ້ເລີຍຖ້າບໍລິສັດມີຮຸ້ນຖືຫຸ້ນຫລືໄດ້ອອກໃບຢັ້ງຢືນແລະມະຕິຕ້ອງໄດ້ຮັບການປະຕິບັດຢ່າງເປັນເອກະພາບ. ໃນອະນາຄົດ, ດ້ວຍຜົນບັງຄັບໃຊ້ຂອງການສະ ເໜີ ດັ່ງກ່າວ, ການຕັດສິນໃຈຢູ່ນອກກອງປະຊຸມຈະເປັນໄປໄດ້ເປັນຈຸດເລີ່ມຕົ້ນ, ເພາະວ່າທຸກຄົນທີ່ມີສິດປະຊຸມໄດ້ຕົກລົງເຫັນດີຕໍ່ເລື່ອງນີ້. ຍິ່ງໄປກວ່ານັ້ນ, ຂໍ້ສະ ເໜີ ໃໝ່ ນີ້ຍັງຖືເອົາຄວາມຫວັງຂອງການພົບປະຢູ່ນອກປະເທດເນເທີແລນເຊິ່ງເປັນຜົນປະໂຫຍດໃຫ້ແກ່ຜູ້ປະກອບການທີ່ມີ NVs ສາກົນທີ່ປະຕິບັດງານ.
ສຸດທ້າຍ, ຄ່າໃຊ້ຈ່າຍທີ່ກ່ຽວຂ້ອງກັບການລວມເຂົ້າ ຖືກປຶກສາຫາລືໃນຂໍ້ສະ ເໜີ. ກ່ຽວກັບເລື່ອງນີ້, ຂໍ້ສະ ເໜີ ໃໝ່ ກ່ຽວກັບການຫັນເປັນທັນສະ ໄໝ ຂອງກົດ ໝາຍ NV ເປີດຄວາມເປັນໄປໄດ້ທີ່ບໍລິສັດຈະຜູກພັນໃນການຈ່າຍຄ່າໃຊ້ຈ່າຍເຫຼົ່ານີ້ໃນການປະຕິບັດການລວມເຂົ້າ. ດ້ວຍເຫດນັ້ນ, ການໃຫ້ສັດຕະຍາບັນແຍກຕ່າງຫາກຂອງການກະ ທຳ ທີ່ກ່ຽວຂ້ອງຂອງການປະສົມປະສານໂດຍຄະນະ ກຳ ມະການແມ່ນຖືກຫລີກເວັ້ນ. ດ້ວຍການປ່ຽນແປງດັ່ງກ່າວ, ພັນທະທີ່ຈະປະກາດຄ່າໃຊ້ຈ່າຍໃນການສ້າງຕັ້ງຂື້ນທະບຽນການຄ້າສາມາດຖືກລຶບອອກ ສຳ ລັບ NV, ຄືກັບວ່າມັນເກີດຂື້ນກັບ BV.
ອັດຕາສ່ວນເພດຊາຍ / ຍິງທີ່ສົມດຸນຫຼາຍ
ໃນຊຸມປີມໍ່ໆມານີ້, ການສົ່ງເສີມແມ່ຍິງຢູ່ເທິງສຸດແມ່ນຫົວຂໍ້ຫຼັກ. ເຖິງຢ່າງໃດກໍ່ຕາມ, ການຄົ້ນຄ້ວາກ່ຽວກັບຜົນໄດ້ຮັບສະແດງໃຫ້ເຫັນວ່າພວກເຂົາມີຄວາມຜິດຫວັງບາງຢ່າງ, ສະນັ້ນ, ຫ້ອງການຂອງປະເທດໂຮນລັງຮູ້ສຶກຖືກບັງຄັບໃຫ້ໃຊ້ຂໍ້ສະ ເໜີ ນີ້ເພື່ອສົ່ງເສີມຈຸດປະສົງຂອງແມ່ຍິງທີ່ຢູ່ໃນລະດັບສູງສຸດຂອງທຸລະກິດກັບລະບົບການຫັນເປັນທັນສະ ໄໝ ຂອງກົດ ໝາຍ NV ແລະອັດຕາສ່ວນຊາຍ / ຍິງ . ແນວຄວາມຄິດທີ່ຢູ່ເບື້ອງຫລັງນີ້ແມ່ນຄວາມຫຼາກຫຼາຍໃນບໍລິສັດຊັ້ນ ນຳ ສາມາດ ນຳ ໄປສູ່ການຕັດສິນໃຈແລະຜົນໄດ້ຮັບທາງທຸລະກິດທີ່ດີຂື້ນ. ເພື່ອໃຫ້ບັນລຸໂອກາດທີ່ເທົ່າທຽມກັນແລະ ຕຳ ແໜ່ງ ເລີ່ມຕົ້ນ ສຳ ລັບທຸກຄົນໃນໂລກທຸລະກິດ, ສອງມາດຕະການແມ່ນຖືກສະ ເໜີ ໃນຂໍ້ສະ ເໜີ ທີ່ກ່ຽວຂ້ອງ. ກ່ອນອື່ນ ໝົດ, ບໍລິສັດ ຈຳ ກັດສາທາລະນະຂະ ໜາດ ໃຫຍ່ຍັງຈະຕ້ອງໄດ້ ກຳ ນົດຕົວເລກເປົ້າ ໝາຍ ທີ່ ເໝາະ ສົມແລະມີຄວາມທະເຍີທະຍານ ສຳ ລັບຄະນະບໍລິຫານ, ຄະນະ ກຳ ມະການກວດກາແລະຂັ້ນເທິງ. ນອກຈາກນັ້ນ, ອີງຕາມການສະ ເໜີ, ພວກເຂົາຍັງຕ້ອງໄດ້ວາງແຜນທີ່ແນ່ນອນເພື່ອຈັດຕັ້ງປະຕິບັດສິ່ງເຫຼົ່ານີ້ແລະມີຄວາມໂປ່ງໃສກ່ຽວກັບຂະບວນການດັ່ງກ່າວ. ອັດຕາສ່ວນຊາຍ - ຍິງໃນຄະນະກວດກາຂອງບໍລິສັດຈົດທະບຽນຕ້ອງເພີ່ມຂຶ້ນຢ່າງ ໜ້ອຍ ໜຶ່ງ ສ່ວນສາມຂອງ ຈຳ ນວນຜູ້ຊາຍແລະ ໜຶ່ງ ສ່ວນສາມຂອງ ຈຳ ນວນແມ່ຍິງ. ຍົກຕົວຢ່າງ, ຄະນະ ກຳ ມະການຄວບຄຸມສາມຄົນແມ່ນປະກອບດ້ວຍຄວາມສົມດຸນຖ້າມັນລວມມີຜູ້ຊາຍຢ່າງ ໜ້ອຍ 30 ຄົນແລະຍິງ XNUMX ຄົນ ໃນສະພາບການນີ້, ຍົກຕົວຢ່າງ, ການແຕ່ງຕັ້ງສະມາຊິກຄະນະ ກຳ ມະການກວດກາຜູ້ທີ່ບໍ່ໄດ້ປະກອບສ່ວນເຂົ້າໃນການເປັນຕົວແທນຢ່າງ ໜ້ອຍ XNUMX% m / f, ການແຕ່ງຕັ້ງນີ້ແມ່ນບໍ່ມີປະໂຫຍດ. ແນວໃດກໍ່ຕາມບໍ່ໄດ້ ໝາຍ ຄວາມວ່າການຕັດສິນໃຈທີ່ສະມາຊິກຄະນະ ກຳ ມະການກວດກາທີ່ບໍ່ຖືກຕ້ອງເຂົ້າຮ່ວມແມ່ນໄດ້ຮັບຜົນກະທົບຈາກຄວາມບໍ່ເປັນລະບຽບຮຽບຮ້ອຍ.
ໂດຍທົ່ວໄປ, ການປັບປຸງແລະປັບປຸງກົດ ໝາຍ NV ໝາຍ ເຖິງການພັດທະນາໃນທາງບວກ ສຳ ລັບບໍລິສັດທີ່ຕອບສະ ໜອງ ຄວາມຕ້ອງການທີ່ມີຢູ່ແລ້ວຂອງບໍລິສັດ ຈຳ ກັດສາທາລະນະ ຈຳ ນວນຫຼາຍ. ເຖິງຢ່າງໃດກໍ່ຕາມ, ສິ່ງນີ້ບໍ່ໄດ້ປ່ຽນແປງຄວາມຈິງທີ່ວ່າຫຼາຍໆສິ່ງຈະປ່ຽນແປງ ສຳ ລັບບໍລິສັດທີ່ ນຳ ໃຊ້ຮູບແບບທາງກົດ ໝາຍ ຂອງບໍລິສັດ ຈຳ ກັດສາທາລະນະ (NV). ທ່ານຢາກຮູ້ບໍ່ວ່າການປ່ຽນແປງທີ່ ກຳ ລັງຈະມາເຖິງນີ້ ໝາຍ ຄວາມວ່າແນວໃດແນ່ນອນ ສຳ ລັບບໍລິສັດຂອງທ່ານຫຼືສະຖານະການຂອງອັດຕາສ່ວນເພດຊາຍ / ເພດຍິງພາຍໃນບໍລິສັດຂອງທ່ານແມ່ນຫຍັງ? ທ່ານມີ ຄຳ ຖາມອື່ນອີກບໍ່ກ່ຽວກັບຂໍ້ສະ ເໜີ ດັ່ງກ່າວ? ຫຼືທ່ານພຽງແຕ່ຕ້ອງການທີ່ຈະຮັບຮູ້ກ່ຽວກັບການປັບປຸງກົດ ໝາຍ NV ທີ່ທັນສະ ໄໝ? ແລ້ວຕິດຕໍ່ Law & More. ທະນາຍຄວາມຂອງພວກເຮົາແມ່ນຊ່ຽວຊານດ້ານກົດ ໝາຍ ບໍລິສັດແລະຍິນດີທີ່ຈະໃຫ້ ຄຳ ແນະ ນຳ ແກ່ທ່ານ. ພວກເຮົາຍັງຈະຕິດຕາມເບິ່ງການພັດທະນາໃນຕໍ່ ໜ້າ ສຳ ລັບທ່ານ!


text:
ຄຳເຫັນຄະນະນຳຂອງກະຊວງ ແຜນການ ແລະ ການລົງທືນ
ປີ 2020 ແມ່ນປີມ້ວນທ້າຍ ຂອງການຈັດຕັ້ງຜັນຂະຫຍາຍມະຕິກອງປະຊຸມໃຫຍ່ຄັ້ງທີ X ຂອງພັກ ແລະ ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມແຫ່ງຊາດ 5 ປີ ຄັ້ງທີ VIII (2016-2020). ໃນປີນີ້ໄດ້ມີຫຼາຍເຫດການທີ່ພົ້ນເດັ່ນຢູ່ສາກົນ ເປັນຕົ້ນ ສະພາບເສດຖະກິດໂລກມີທ່າອ່ຽງການຂະຫຍາຍຕົວ ຫລຸດລົງ ຍ້ອນຜົນກະທົບຂອງວິກິດການການເງິນ-ເສດຖະກິດຢູ່ຫຼາຍປະເທດ, ຄວາມບໍ່ແນ່ນອນຂອງລາຄານໍ້າມັນ, ສົງຄາມການຄ້າຂອງປະເທດມະຫາອານາດ, ຄວາມຂັດແຍ່ງທາງການເມືອງ-ການທະຫານ, ການແຜ່ລະບາດຂອງພະຍາດ Covid-19 ໃນທົ່ວໂລກ. ພ້ອມນັ້ນ ຢູ່ພາຍໃນປະເທດກໍປະເຊີນກັບ ບັນຫາໄພທໍາມະຊາດ ແລະ ຜົນກະທົບຂອງ COVID-19. ປັດໃຈເຫຼົ່ານັ້ນໄດ້ເປັນສິ່ງທ້າທາຍຕໍ່ການພັດທະນາເສດຖະກິດ-ສັງຄົມແຫ່ງຊາດ ຂອງ ສປປ ລາວ, ໂດຍສະເພາະເສດຖະກິດແຫ່ງຊາດຄາດວ່າຈະເຕີບໂຕຕໍ່່າກວ່າແຜນການທີ່ວາງໄວ້ ແລະ ສະເຖຍລະພາບເສດຖະກິດມະຫາພາກມີຄວາມບອບບາງ. ເຖິງແນວໃດກໍ່ຕາມ, ດ້ວຍຄວາມເອົາໃຈໃສ່ນໍາພາ-ຊີ້ນໍາ ຂອງພັກ ແລະ ລັດຖະບານ ເຮັດໃຫ້ໂດຍລວມຍັງຮັກສາໄດ້ສະເຖຍລະພາບທາງດ້ານການເມືອງ, ສັງຄົມມີຄວາມສະຫງົບ, ປອດໄພ ແລະ ສາມັກຄີປອງດອງ ແລະ ຊີວິດການເປັນຢູ່ຂອງປະຊາຊົນສືບຕໍ່ໄດ້ຮັບການຍົກລະດັບເປັນກ້າວໆ.
ກະຊວງ ແຜນການ ແລະ ການລົງທຶນ ໃນຖານະເປັນເສນາທີການໃຫ້ແກ່ພັກ ແລະ ລັດຖະບານ ໃນວຽກງານການຄຸ້ມຄອງມະຫາພາກກ່ຽວກັບການວາງແຜນ ແລະ ການລົງທຶນ, ວຽກງານສະຖິຕິແຫ່ງຊາດ, ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ແລະ ເຂດເສດຖະກິດພິເສດໃນຂອບເຂດທົ່ວປະເທດ ໄດ້ ສືບຕໍ່ຈັດຕັ້ງປະຕິບັດພາລະບົດບາດຂອງຕົນດ້ວຍຄວາມຮັບຜິດຊອບສູງ ໂດຍສະເພາະ ໄດ້ເປັນໃຈກາງໃນການຊຸກຍູ້ການປັບປຸງຂອດຂັ້ນໃນການດໍາເນີນທຸລະກິດ-ການລົງທຶນ ເພື່ອດຶງດູດການລົງທຶນທີ່ມີຄຸນນະພາບ, ຄຸ້ມຄອງການລົງທຶນຂອງລັດໃຫ້ມີປະສິດທິຜົນສູງຂຶ້ນ, ຂົນຂວາຍ ແລະ ຄຸ້ມຄອງການນໍາໃຊ້ທຶນຊ່ວຍເຫຼືອທາງການເພື່ອການພັດທະນາທັງໃນກອບສອງຝ່າຍ ແລະ ຫຼາຍຝ່າຍ, ຄົ້ນຄວ້າ ແລະ ສະເໜີແນະມາດຕະການຕ່າງໆທາງດ້ານເສດຖະກິດ ແລະ ການພັດທະນາ ໂດຍສະເພາະ ນະໂຍບາຍ ແລະ ມາດຕະການເພື່ອຫຼຸດຜ່ອນຜົນກະທົບທາງດ້ານເສດຖະກິດຂອງການລະບາດພະຍາດ COVID-19 ແລະ ຜະລິດສະຖິຕິທາງການຮັບໃຊ້ໃຫ້ການສັງຄົມຢ່າງເປັນລະບົບ.
ການສ້າງເວບໄຊທາງການຂອງກະຊວງ ເປັນບາດລ້ຽວໜຶ່ງທີ່ສໍາຄັນໃນການໂຄສະນາເຜີຍແຜ່ວຽກງານຂອງ ຂະແໜງແຜນການ ແລະການລົງທຶນ ຂອງພວກເຮົາ ເພື່ອໃຫ້ສັງຄົມທົ່ວໄປ, ນັກຮຽນ-ນັກສຶກສາ, ນັກລົງທຶນ, ຄູ່ຮ່ວມພັດທະນາ ແລະ ພາກສ່ວນອື່ນໆ ໄດ້ຮັບຊາບຂໍ້ມູນຂ່າວສານ ຢ່າງເປັນລະບົບ ແລະ ມີຄວາມສະດວກ. ຫວັງຢ່າງຍິ່ງວ່າ ຂໍ້ມູນຕ່າງໆເຫຼົ່ານີ້ຈະເປັນປະໂຫຍດໃຫ້ແກ່ຜູ້ນໍາໃຊ້.


text:
ຄະນະຜູ້ແທນກະຊວງຖະແຫລງຂ່າວ, ວັດທະນາທຳ ແລະທ່ອງທ່ຽວລາວ ແລະວິ ທະຍຸກະຈາຍສຽງແຫ່ງຊາດລາວ ນໍາໂດຍທ່ານ ໂພສີ ແກ້ວມະນີວົງ, ຮອງລັດຖະມົນ ຕີກະຊວງຖະແຫລງຂ່າວ, ວັດທະນາທຳ ແລະທ່ອງທ່ຽວ ສໍາເລັດການເຂົ້າຮ່ວມງານມະ ຫະກຳວິທະຍຸຫວຽດນາມທົ່ວປະເທດ ຄັ້ງທີ 15 ຢ້ຽມຢາມນະຄອນໂຮ່ຈິມິງຂອງຫວຽດ ນາມ ໃນລະ ຫວ່າງວັນທີ 4 ຫາ 9 ສິງຫາ 2022 ໂດຍໄດ້ຮັບການຕ້ອນຮັບຢ່າງອົບອຸ່ນຈາກທ່ານ ຫວູຫ້າຍກວາງ, ຮອງຜູ້ອຳນວຍການໃຫ່ຍວິທະຍຸກະຈາຍສຽງແຫ່ງຊາດຫວຽດນາມ ຫລືVOV ພ້ອມດ້ວຍຄະນະ.
ງານມະຫະກຳວິທະຍຸທົ່ວປະເທດເປັນປາງບຸນໃຫຍ່ຂອງຂະແໜງວິທະຍຸຫວຽດນາມຈັດຂື້ນ 2 ປີຕໍ່ຄັ້ງ ເພື່ອພົບປະແລກປ່ຽນບົດຮຽນດ້ານຕ່າງໆກ່ຽວກັບວຽກງານວິຊາສະ ເພາະ ເປັນຕົ້ນການຈັດລາຍການ, ການເຜີຍແຜ່ຄວາມຮູ້ຂໍ້ມູນຂ່າວສານໃຫ້ປະຊາຊົນຜ່ານສື່ວິທະຍຸໃນບັນດາແຂວງຂອງຫວຽດນາມ ແນໃສ່ພັດທະນາ, ປັບປຸງ ແລະຍົກລະ ດັບຄວາມຮູ້ຄວາມສາມາດຂອງບຸກຄະລາກອນໃຫ້ສູງຂື້ນ. ສະເພາະປີນີ້ງານມະຫະກຳວິທະຍຸຫວຽດນາມທົ່ວປະເທດ ຄັ້ງທີ 15 ຍັງໄດ້ຈັດໃຫ້ມີການປະກວດຜົນງານການຜະ ລິດລາຍການວິທະຍຸດີເດັ່ນ ເປັນຕົ້ນລາຍການຂ່າວ, ລາຍການສົນທະນາ, ການສໍາພາດຂ່າວ, ສາລະຄະດີ ແລະການປະກວດໂຄສົກສຽງດີ ໂດຍມີນັກຂ່າວວິທະຍຸຫວຽດນາມ 600 ກວ່າຄົນສົ່ງຜົນງານເຂົ້າປະກວດຫລາຍກວ່າ 500 ລາຍການ ໃນນີ້ຜົນງານທີ່ໄດ້ຮັບລາງວັນຫຼາຍກວ່າ 200 ລາຍການ. ສໍາລັບງານມະຫະກຳວິທະຍຸຫວຽດນາມທົ່ວປະ ເທດຄັ້ງທີ 16 ຈະຈັດຂື້ນທີ່ແຂວງແທງຮົ໋ວໃນປີ 2024.
ໃນໂອກາດນໍາພາຄະນະຜູ້ແທນລາວເຂົ້າຮ່ວມງານຄັ້ງນີ້ ທ່ານ ໂພສີ ແກ້ວມະນີວົງ, ຮອງລັດຖະມົົນຕີກະຊວງຖະແຫລງຂ່າວ, ວັດທະນາທຳ ແລະທ່ອງທ່ຽວ ໃຫ້ສໍາພາດວ່າ: ການເຂົ້າຮ່ວມງານມະຫະກຳວິທະຍຸຫວຽດນາມທົ່ວປະເທດ ຄັ້ງທີ 15 ທີ່ນະຄອນໂຮ່ຈິມິງຂອງຫວຽດນາມຂອງຄະນະຜູ້ແທນລາວໃນຄັ້ງນີ້ສາມາດຖອດຖອນໄດ້ບົດຮຽນຫລາຍຢ່າງ ໂດຍສະເພາະດ້ານເນື້ອໃນ, ເຕັກນິກ, ການດຳເນີນລາຍການວິທະຍຸ ພ້ອມທັງເຫັນໄດ້ເຖິງພາລະບົດບາດຄວາມສໍາຄັນຂອງວິທະຍຸຕໍ່ປະຊາຊົນຫວຽດນາມເວົ້າລວມ, ເວົ້າສະເພາະແມ່ນນະຄອນໂຮ່ຈິງມິງ.
ນອກຈາກເຂົ້າຮ່ວມງານມະຫະກຳວິທະຍຸຫວຽດນາມທົ່ວປະເທດຄັ້ງທີ 15 ແລ້ວ ທ່ານ ໂພສີ ແກ້ວມະນີວົງ ຍັງໄດ້ເຂົ້າຮ່ວມສໍາພາດສົດໃນລາຍການສັນຈອນຂອງວິທະ ຍຸຫວຽດນາມປະຈໍານະຄອນໂຮ່ຈິມິງ ຊື່ງເປັນຊ່ອງທີ່ໄດ້ຮັບຄວາມສົນໃຈຈາກສັງຄົມກໍ່ຄືປະຊາຊົນຫວຽດນາມຫລາຍທີ່ສຸດ, ຢ້ຽມຢາມສະຖານີວິທະຍຸ ແລະໂທລະພາບແຂວງໄຕນິງ, ສະຖານີເຄື່ອງສົ່ງເຂດພາກໃຕ້ນະຄອນເກີ່ນເທີຊື່ງເປັນສະຖານີເຄື່ອງສົ່ງທີ່ໃຫ່ຍທີ່ສຸດໃນອາຊຽນ ແລະສະຖານທີ່ທ່ອງທ່ຽວສໍາຄັນອີກຈໍານວນໜື່ງ


text:
ສ່ວນປະກອບອິນຊີ
ໃນຍຸກສະໄໝໃໝ່, ສຸຂະພາບສ່ວນຕົວ, ມົນລະພິດສິ່ງແວດລ້ອມ, ແລະ ການປ່ຽນແປງຂອງດິນຟ້າອາກາດແມ່ນບັນຫາໃຫຍ່ຂອງການສົນທະນາ.ການໃຊ້ປຸ໋ຍເຄມີ ແລະ ຢາປາບສັດຕູພືດ ຫຼາຍເກີນໄປ ໃນເມື່ອກ່ອນ ໄດ້ສ້າງມົນລະພິດ ໃຫ້ແກ່ຜືນແຜ່ນດິນອັນໃຫຍ່ຫຼວງ ແລະ ເຮັດໃຫ້ເກີດໄພຂົ່ມຂູ່ຕໍ່ສຸຂະພາບຂອງມະນຸດ.ໃນມື້ນີ້, ຜະລິດຕະພັນອິນຊີໄດ້ກາຍເປັນທ່າອ່ຽງທີ່ສໍາຄັນໃນຜະລິດຕະພັນສຸຂະພາບທົ່ວໂລກ.ຍ້ອນວ່າປະຊາຊົນເອົາໃຈໃສ່ຕໍ່ສຸຂະພາບສ່ວນບຸກຄົນແລະສິ່ງແວດລ້ອມຫຼາຍຂຶ້ນ, ຄວາມຕ້ອງການຜະລິດຕະພັນອິນຊີແມ່ນເພີ່ມຂຶ້ນ.ອີງຕາມການສະຖາບັນຄົ້ນຄ້ວາການສໍາຫຼວດກະສິກໍາອົງກອນ (FiBL) ສະຖິຕິ, ນັບມາຮອດປີ 2019, 187 ປະເທດໃນທົ່ວໂລກໄດ້ມີສ່ວນຮ່ວມໃນກິດຈະກໍາຕະຫຼາດທີ່ກ່ຽວຂ້ອງກັບການກະສິກໍາ.Ecovia Intelligence 2020 ເປີດເຜີຍຂໍ້ມູນ, ແຕ່ 2001 ຫາ 2018, ຕະຫຼາດຂາຍຍ່ອຍຜະລິດຕະພັນອິນຊີທົ່ວໂລກເພີ່ມຂຶ້ນຈາກ 21 ຕື້ຫາ 105 ຕື້ USD.ປະເຊີນກັບຄວາມຕ້ອງການທີ່ເພີ່ມຂຶ້ນຂອງຜະລິດຕະພັນອິນຊີໃນມື້ນີ້, Huisong ໄດ້ມຸ່ງຫມັ້ນທີ່ຈະພັດທະນາສາຍທຸລະກິດຜະລິດຕະພັນອິນຊີແລະພະຍາຍາມເພື່ອໃຫ້ລູກຄ້າມີຜະລິດຕະພັນອິນຊີທີ່ມີຄຸນນະພາບສູງ.ແຫຼ່ງຂອງຜະລິດຕະພັນອິນຊີຂອງພວກເຮົາແມ່ນໄດ້ຮັບການຕິດຕາມແລະຄວບຄຸມສູງ, ແລະມາດຕະຖານອິນຊີແມ່ນຖືກບັງຄັບໃຊ້ຢ່າງເຂັ້ມງວດຕະຫຼອດຂະບວນການທັງຫມົດ.ແຕ່ລະ batch ຂອງຜະລິດຕະພັນສໍາເລັດຮູບໄດ້ຖືກທົດສອບໂດຍອົງການການທົດສອບອະນຸຍາດ.ໃນອະນາຄົດ, Huisong ຈະສືບຕໍ່ຂະຫຍາຍແນວພັນອິນຊີຂອງພວກເຮົາ, ຈາກວັດຖຸດິບອິນຊີ, ຝຸ່ນອິນຊີໄປສູ່ສານສະກັດຈາກອິນຊີ, ແລະສືບຕໍ່ປັບປຸງຄວາມສາມາດໃນການສະຫນອງຜະລິດຕະພັນອິນຊີແບບຍືນຍົງ, ແລະສະເຫມີພະຍາຍາມເພື່ອໃຫ້ລູກຄ້າມີຜະລິດຕະພັນແລະການບໍລິການທີ່ມີຄຸນນະພາບ.


text:
(ສພຊ) ໃນຕອນບ່າຍວັນທີ 26 ກັນຍາ 2018, ສະພາແຫ່ງຊາດ (ສພຊ) ໄດ້ຈັດກອງປະຊຸມທາບທາມແຜນກໍານົດພະນັກງານນໍາພາ-ຄຸ້ມຄອງ ປະເພດທີ 1 (ຮອບທີ I ແຜນ 1.2, 1.3 ແລະ 1.4) ພາຍໃນ ສພຊ ທີ່ຂຶ້ນກັບສິດຄຸ້ມຄອງຂອງກົມການເມືອງສູນກາງພັກ ແລະ ຄະນະເລຂາທິການສູນກາງພັກ, ທີ່ຫ້ອງປະຊຸມຄະນະເລຂາທິການສະພາແຫ່ງຊາດ (ຫລັກ 6) ນະຄອນຫລວງວຽງຈັນ ໂດຍການເປັນປະທານຂອງສະຫາຍ ແສງນວນ ໄຊຍະລາດ ເລຂາທິການສູນກາງພັກ, ເລຂາຄະນະພັກສະພາແຫ່ງຊາດ, ຮອງປະທານສະພາແຫ່ງຊາດ, ຫົວໜ້າຄະນະຮັບຜິດຊອບຂຶ້ນແຜນກໍານົດພະນັກງານນໍາພາ-ຄຸ້ມຄອງ ປະເພດທີ 1; ເຂົ້າຮ່ວມມີສະຫາຍ ນາງ ປານີ ຢາທໍ່ຕູ້ ກໍາມະການກົມການເມືອງສູນກາງພັກ, ປະທານສະພາແຫ່ງຊາດ, ສະຫາຍ ສົມພັນ ແພງຄໍາມີ ກໍາມະການສູນກາງພັກ, ຮອງປະທານສະພາແຫ່ງຊາດ, ສະຫາຍ ບຸນປອນ ບຸດຕະນະວົງ ກໍາມະການສູນກາງພັກ, ຮອງປະທານສະພາແຫ່ງຊາດ, ສະຫາຍ ນາງ ສີໃສ ລືເດດມູນສອນ ກໍາມະການສູນກາງພັກ, ຮອງປະທານສະພາແຫ່ງຊາດ; ມີບັນດາປະທານ-ຮອງປະທານກໍາມາທິການ, ຫົວໜ້າສະຖາບັນ, ຫົວໜ້າ-ຮອງຫົວໜ້າກົມ ແລະ ຫົວໜ້າ-ຮອງຫົວໜ້າພະແນກ ເຂົ້າຮ່ວມຢ່າງພ້ອມພຽງ.
ໃນກອງປະຊຸມ, ສະຫາຍ ນາງ ສີໃສ ລືເດດມູນສອນ ໄດ້ລາຍງານສັງລວມບາງເນື້ອໃນເອກະສານ ທີ່ເປັນບ່ອນອີງໃນການທາບທາມບຸກຄະລາກອນເຂົ້າໃນແຜນກໍານົດພະນັກງານນໍາພາ-ຄຸ້ມຄອງ ປະເພດທີ 1 ພາຍໃນສະພາແຫ່ງຊາດ; ຜ່ານແຜນການກະກຽມສ້າງແຜນກໍານົດພະນັກງານການນໍາພາປະເພດທີ 1 ທີ່ຂຶ້ນກັບສິດຄຸ້ມຄອງຂອງກົມການເມືອງ ແລະ ຄະນະເລຂາທິການສູນກາງພັກ ແລະ ຜ່ານມະຕິຕົກລົງແຕ່ງຕັ້ງຄະນະຮັບຜິດຊອບຂຶ້ນແຜນກໍານົດສ້າງພະນັກງານນໍາພາ-ຄຸ້ມຄອງຂອງສະພາແຫ່ງຊາດ.
ຫລັງຈາກນັ້ນ, ສະຫາຍ ແສງນວນ ໄຊຍະລາດ ໄດ້ຜ່ານມາດຕະຖານຕໍາແໜ່ງປະເພດ ຕ່າງໆ ຂອງແຜນກໍານົດພະນັກງານນໍາພາ-ຄຸ້ມຄອງ ປະເພດທີ 1. ຈາກນັ້ນ, ຄະນະກອງເລຂາ ກໍໄດ້ແຈກຢາຍບັດທາບທາມ ແລະ ດໍາເນີນການທາບທາມຕົວຈິງ ເຊິ່ງໃນການທາບທາມນີ້ ໄດ້ເລືອກພະນັກງານອາຍຸບໍ່ໃຫ້ກາຍ 55 ປີ ເພື່ອເຂົ້າແຜນກຳນົດພະນັກງານນຳພາ-ຄຸ້ມຄອງ ປະເພດທີ 1 (ຮອບທີ I).


text:
ຂ່າວສານ
ນາຍົກລັດຖະມົນຕີ ຫງວຽນຊວັນຟຸກ ລົງພົບປະກັບຜູ້ມີສິດເລືອກຕັ້ງ ນະຄອນຫ໋າຍຟ່ອງ
ນາຍົກລັດຖະມົນຕີ ຫງວຽນຊວັນຟຸກ ລົງພົບປະກັບຜູ້ມີສິດເລືອກຕັ້ງ ນະຄອນຫ໋າຍຟ່ອງ (ພາບ: TTXVN)
ເມື່ອແບ່ງປັນກັບຜູ້ມີສິດເລືອກຕັ້ງກ່ຽວກັບບັນດາບັນຫາຂອງປະເທດຊາດ, ທ່ານນາຍົກລັດຖະມົນຕີ ໃຫ້ຮູ້ວ່າ, ໃນບັນດາເຫດການຫຼາຍຝ່າຍທີ່ດຳເນີນຫວ່າງແລ້ວນີ້, ທ່ານນາຍົກລັດຖະມົນຕີມີຄວາມເອກອ້າງທະນົງໃຈທີ່ສຸດ ເມື່ອໄດ້ແບ່ງປັນກ່ຽວກັບຜົນສຳເລັດຂອງ ຫວຽດນາມ ໃນການປະຕິບັດເປົ້າໝາຍຄວບຄູ່. ຜົນສຳເລັດນັ້ນ ແມ່ນ ຍ້ອນມີການນຳພາຢ່າງຖືກຕ້ອງຂອງພັກ ແລະ ຄວາມສາມັກຄີ, ເປັນຈິດໜຶ່ງໃນດຽວກັນຂອງປະຊາຊົນທຸກຊັ້ນຄົນ. ທ່ານກ່າວວ່າ:
ພວກເຮົາ ປະຕິບັດໄດ້ວຽກງານສຳຄັນນັ້ນແມ່ນ ຄວບຄຸມໂລກລະບາດ ໂຄວິດ - 19. ຕ້ານພະຍາດຄືຕ້ານສັນຕູ. ວັນທີ 20 ພະຈິກ, ຢູ່ກອງປະຊຸມ APEC 21 ພື້ນຖານເສດຖະກິດ, ຂ້າພະເຈົ້າມີຄວາມເອກອ້າງທະນົງໃຈທີ່ສຸດ ຍ້ອນ ຫວຽດນາມ ສາມາດຄວບຄຸມໂລກລະບາດ ໄດ້ເປັນຢ່າງດີ ແຕ່ເສດຖະກິດກໍ່ຍັງມີການເຕີບໂຕ. ນີ້ແມ່ນຄວາມພະຍາຍາມອັນໃຫຍ່ຫຼວງທີ່ສຸດ.
ທ່ານນາຍົກລັດຖະມົນຕີ ກໍ່ແລກປ່ຽນກັບຜູ້ມີສິດເລືອກຕັ້ງກ່ຽວກັບບັນດາບັນຫາສຳຄັນຂອງປະເທດຊາດ, ເປັນຕົ້ນແມ່ນ ສືບຕໍ່ປ້ອງກັນ, ຕ້ານພະຍາດ ໂຄວິດ - 19; ບັນດາມາດຕະການຮັບມືກັບໄພທຳມະຊາດ; ພັດທະນາພື້ນຖານໂຄງລ່າງ ແລະ ກົນໄກພິເສດສະເພາະເພື່ອພັດທະນານະຄອນ ຫ໋າຍຟ່ອງ…
(ແຫຼ່ງຄັດຈາກ VOV)


text:
ຂ່າວສານ
ສະມາຊິກສະພາແຫ່ງຊາດ ຕີລາຄາສູງການສ້າງຕັ້ງໜ່ວຍປະຕິບັດງານພິເສດຂອງນາຍົກລັດຖະມົນຕີ ເພື່ອແນໃສ່ແກ້ໄຂຄວາມຫຍຸ້ງຍາກໃຫ້ບັນດາໂຄງການລົງທຶນ
ເມື່ອແລກປ່ຽນຢູ່ນອກກອງປະຊຸມ ກ່ຽວກັບການຕັດສິນໃຈສ້າງຕັ້ງໜ່ວຍປະຕິບັດງານພິເສດຂອງນາຍົກລັດຖະມົນຕີ ກ່ຽວກັບການສຳຫຼວດກວດຄືນ, ແກ້ໄຂຄວາມຫຍຸ້ງຍາກ, ສິ່ງທ້າທາຍ ແລະ ຊຸກຍູ້ການປະຕິບັດໂຄງການລົງທຶນຢູ່ບັນດາກະຊວງ, ຂະແໜງການ ແລະ ທ້ອງຖິ່ນ, ບັນດາສະມາຊິກສະພາແຫ່ງຊາດ ໄດ້ຕີລາຄາສູງການເຄື່ອນໄຫວຢ່າງຂ້ຽວຂາດຂອງລັດຖະບານ; ພ້ອມທັງສະເໜີໃຫ້ທ້ອງຖິ່ນຕ່າງໆ ແລະ ປະຊາຄົມວິສາຫະກິດ ຄວນມີການສົມທົບກັນຢ່າງແໜ້ນແຟ້ນ ເພື່ອໃຫ້ການເຄື່ອນໄຫວຂອງ ໜ່ວຍປະຕິບັດງານນີ້ບັນລຸປະສິດທິຜົນສູງ.
ທ່ານ ຫງວຽນດ້າຍທັ໊ງ, ສະມາຊິກສະພາແຫ່ງຊາດແຂວງ ຮຶງອຽນ ຖືວ່າ: ການສ້າງຕັ້ງໜ່ວຍປະຕິບັດງານພິເສດຂອງນາຍົກລັດຖະມົນຕີ ແມ່ນມີຄວາມຈຳເປັນ ແລະ ສະແດງໃຫ້ເຫັນຄວາມເປັນເຈົ້າການ, ຫົວຄິດປະດິດສ້າງຂອງ ລັດຖະບານໃນການຜັນຂະຫຍາຍບັນດາໜ້າທີ່ພັດທະນາເສດຖະກິດ - ສັງຄົມທີ່ໄດ້ວາງອອກໃນມະຕິຂອງກອງປະຊຸມໃຫຍ່ຄັ້ງທີ XIII ຂອງພັກ ແລະ ມະຕິຂອງສະພາແຫ່ງຊາດ. ໃນຂະນະນັ້ນ, ທ່ານ ຟານດຶກຮ໊ຽວ ສະມາຊິກສະພາແຫ່ງຊາດແຂວງ ຖ໊າຍບິ່ງ ໄດ້ຕີລາຄາວ່າ ນີ້ແມ່ນການເຄື່ອນໄຫວສະແດງໃຫ້ເຫັນຄວາມຕັດສິນໃຈຂອງລັດຖະບານ ເພື່ອແນໃສ່ຊອກຫາທິດທາງແກ້ໄຂບັນດາຄວາມຫຍຸ້ງຍາກ, ສິ່ງຄ້າງຄາໃນວິວັດທະນາການປະຕິບັດບັນດາໂຄງການລົງທຶນສາທາລະນະເວົ້າສະເພາະ ແລະ ໂຄງການລົງທຶນເວົ້າລວມ ໃຫ້ວ່ອງໄວ, ຂາດຕົວ.
(ແຫຼ່ງຄັດຈາກ VOV)


text:
ຫົວໜ້າຄະນະໂຄສະນາ ອົບຮົມສູນກາງພັກ ລົງເຄື່ອນໄຫວຢ້ຽມຢາມ ແລະ ເຮັດວຽກ ຢູ່ແຂວງຜົ້ງສາລີ
ໃນວັນທີ 15 ກຸມພາ 2022 ນີ້, ທ່ານ ປອ ຄຳພັນ ເຜີຍຍະວົງ ເລຂາທິການສູນກາງພັກ, ຫົວໜ້າຄະນະໂຄສະນາ ອົບຮົມສູນກາງພັກ, ປະທານສະພາທິດສະດີສູນກາງພັກ ພ້ອມດ້ວຍຄະນະໄດ້ລົງເຄື່ອນໄຫວຢ້ຽມຢາມ ແລະ ເຮັດວຽກ ຢູ່ແຂວງຜົ້ງສາລີ ໂດຍໄດ້ຮັບການຕ້ອນຮັບຈາກ ທ່ານ ນາງ ຈັນມະນີ ນາມວົງ ກຳມະການພັກແຂວງ, ຫົວໜ້າຄະນະໂຄສະນາອົບຮົມແຂວງຜົ້ງສາລີ ພ້ອມດ້ວຍພະນັກງານຈາກຄະນະໂຄສະນາອົບຮົມແຂວງເຂົ້າຮ່ວມ
ໃນພິທີ ທ່ານ ນາງ ຈັນມະນີ ນາມວົງ ກຳມະການພັກແຂວງ, ຫົວໜ້າຄະນະໂຄສະນາອົບຮົມແຂວງຜົ້ງສາລີ ໄດ້ລາຍງານສະພາບການເຄື່ອນໄຫວເຮັດວຽກງານໂຄສະນາອົບຮົມຂອງແຂວງ ໄລຍະຜ່ານມາໂດຍສັງເຂບເຊິ່ງ ທ່ານໄດ້ຍົກໃຫ້ເຫັນເຖິງການຈັດຕັ້ງປະຕິບັດວຽກງານການເມືອງ-ແນວຄິດ ທັງໄດ້ເອົາໃຈໃສ່ວຽກງານການສຶກສາອົບຮົມການເມືອງ – ນຳພາແນວຄິດຕໍ່ພະນັກງານ, ສະມາຊິກພັກ, ນັກຮົບ ແລະ ປະຊາຊົນບັນດາເຜົ່າ ດ້ວຍການຈັດຕັ້ງເຊື່ອມຊຶມບັນດາມະຕິ, ຄຳສັ່ງຂອງພັກ ແລະ ລັດ; ດ້ວຍການໂຄສະນາ – ປາຖະກະຖາບັນດາມູນເຊື້ອປະຫວັດສາດ ວັນສຳຄັນຕ່າງໆຂອງພັກ, ຂອງຊາດ.
ຫຼັງຈາກນັ້ນ, ທ່ານ ປອ ຄຳພັນ ເຜີຍຍະວົງ ເລຂາທິການສູນກາງພັກ, ຫົວໜ້າຄະນະໂຄສະນາ ອົບຮົມສູນກາງພັກ, ປະທານສະພາທິດສະດີສູນກາງພັກ ໄດ້ສະແດງຄວາມດີໃຈເປັນຢ່າງຍີ່ງ ເຊິ່ງເປັນຄັ້ງທຳອິດ ແລະ ແຂວງທຳອິດ ທີ່ໄດ້ລົງມາຢ້ຽມຢາມ ນັບຕັ້ງແຕ່ໄດ້ຮັບຕຳແໜ່ງຫົວໜ້າຄະນະໂຄສະນາອົບຮົມສູນກາງພັກ, ພ້ອມທັງສະແດງຄວາມຊົມເຊີຍຕໍ່ຜົນສຳເລັດຂອງວຽກງານໂຄສະນາອົບຮົມແຂວງທີ່ໄດ້ຈັດຕັ້ງປະຕິບັດຜ່ານມາ, ພ້ອມທັງປຶກສາຫາລື ແລກປ່ຽນ ບັນດາວຽກງານທີ່ຄະນະໂຄສະນາອົບຮົມຈະຈັດຕັ້ງປະຕິບັດໃນຕໍ່ໜ້າໂດຍສະເພາະແມ່ນບັນດາມະຕິ ຄຳສັ່ງ ຂອງພັກ ເພື່ອໃຫ້ສອດຄ່ອງກັບວຽກງານຕົວຈິງ.
ໃນຕອນທ້າຍພິທີຄະນະນໂຄສະນາອົບຮົມສູນກາງພັກໄດ້ມອບຄອມພິວເຕີ ແລະ ເງິນຈຳນວນໜື່ງໃຫ້ແກ່ຄະນະໂຄສະນາອົບຮົມແຂວງ ເພື່ອຮັບໃຊ້ເຂົ້າໃນວຽກງານໂຄສະນາອົບຮົມ.


text:
ບໍລິສັດ Bavarian Nordic ບໍລິສັດວັກຊີນຂອງເດນມາກ ໄດ້ຮັບການອະນຸມັດແລ້ວ ສຳລັບວັກຊີນປ້ອງກັນພະຍາດ ໝາກສຸກລີງ ຫຼື ຝີດາດລີງ ໃນສະຫະລັດອາເມຣິກາ ແລະ ການາດາ.
ອ້າງອີງຈາກ DW ໄດ້ລາຍງານວ່າ: ບໍລິສັດເຕັກໂນໂລຊີ ຊີວະພາບ ຂອງເດນມາກ ກ່າວວ່າ ຄະນະກຳມະການເອີຣົບ ໄດ້ອະນຸມັດວັກຊີນ Imvanex ທີ່ສາມາດປ້ອງກັນໄຂ້ ສຳລັບພະຍາດໝາກສຸກລີງ ໃນສະຫະພາບເອີຣົບ.
ການປະກາດດັ່ງກ່າວ ແມ່ນເກີດຂຶ້ນຫຼັງຈາກ ອົງກອນອະນາໄມໂລກ (WHO) ໄດ້ປະກາດວ່າພະຍາດໝາກສຸກລີງນີ້ ເປັນພະວາສຸກເສີນດ້ານສຸຂະພາບຂອງໂລກ.
ບໍລິສັດກຳລັງເຈລະຈາ ເພື່ອເພີ່ມການຜະລິດ ແລະ ສາມາດຕອບສະໜອງຄວາມຕ້ອງການວັກຊີນປ້ອງກັນ ສຳລັບຫຼາຍສິບລ້ານຄົນ.
ປັດຈຸບັນ ພະຍາດໝາກສຸກລີງ ຫຼື ຝີດາດລີງ ເປັນໄວຣັສທີ່ກຳລັງແຜ່ກະຈາຍໄປທົ່ວໂລກ ແລະ ເລີ່ມແຜ່ມາຮອດປະເທດອ້ອມຂ້າງ.


text:
ກົມໃຫຍ່ພະລາທິການກອງທັບເຊັນບົດບັນທຶກຄວາມເຂົ້າໃຈ (MOU) ການຮ່ວມມືກັນລະຫວ່າງບໍລິສັດ ຮ່ວມທຶນກະສິກໍາຄົບວົງຈອນ ຈໍາກັດ, ບໍລິສັດຣຸ້ຍຜູເຕັກໂນໂລຊີຊີວະພາບ ຈໍາກັດ ແລະສະຖາບັນນະວັດຕະກໍາວິທະຍາສາດເຕັກໂນໂລຊີຈີນ-ອາຊຽນເພື່ອປ້ອງກັນ ແລະຄວບຄຸມພະຍາດສັດໃຫຍ່ແນໃສ່ຊຸກຍູ້ຂໍ້ລິເລີ່ມການຮ່ວມມື, ໜຶ່ງແລວ ໜຶ່ງເສັ້ນທາງ ໂດຍອີງຕາມອະນຸສັນຍາວ່າດ້ວຍການກັກກັນ ແລະສຸຂະອະນາໄມໃນການນໍາເຂົ້າຊີ້ນງົວ ຈາກ ສປປ ລາວ ເຂົ້າສູ້ ສປ ຈີນ ລະຫວ່າງກົມໃຫຍ່ພາສີແຫ່ງຊາດ ແຫ່ງສປ ຈີນ ແລະ ກະຊວງກະສິກໍາ ແລະ ປ່າໄມ້ ແຫ່ງ ສປປ ລາວ, ສະບັບວັນທີ 10 ກຸມພາ 2021, ທັງ 3 ຝ່າຍໄດ້ເປັນເອກະພາບກັນເຊັນບົດບັນທຶກຄວາມເຂົ້າໃຈຮ່ວມກັນ ໂດຍຖືເອົາຫລັກການຄວາມສະເໝີພາບ, ຮັບຜົນປະໂຫຍດຮ່ວມກັນເພື່ອເເກ້ໄຂບັນຫາການສົ່ງອອກງົວໄປສູ່ ສປ ຈີນ ຈໍານວນ 500.000 ໂຕ, ໃນການພັດທະນາລະບົບອຸດສາຫະກໍາສົ່ງອອກຊີ້ນງົວ ຂອງ ສປປ ລາວ.
ຮ່ວມລົງນາມໃນບົດບັນທຶກຄວາມເຂົ້າໃຈຄັ້ງນີ້, ທ່ານ ນາງ ຄອນສະຫວັນ ແສງວິໄລ ອຳນວຍການ ບໍລິສັດ ຮ່ວມທຶນກະສິກຳຄົບວົງຈອນ ຈຳກັດ, ທ່ານ ຫລີ ໂສວ ຈິນ ປະທານ ບໍລິສັດຣຸ້ຍຜູເຕັກໂນໂລຊີຊີວະພາບ ຈໍາກັດ ແລະທ່ານ ເຫີເຊີງ ຕາງໜ້າສະຖາບັນນະວັດຕະກໍາວິທະຍາສາດເຕັກໂນໂລຊີຈີນ-ອາຊຽນ ເພື່ອປ້ອງກັນ ແລະ ຄວບຄຸມພະຍາດສັດໃຫຍ່ ໂດຍມີ ທ່ານ ພົນຈັດຕະວາ ຈັນດີ ສຸລິວົງສັກ ກໍາມະການຄະນະພັກກະຊວງປ້ອງກັນປະເທດ, ຮອງຫົວໜ້າກົມໃຫຍ່ພະລາທິການກອງທັບ, ມີຄະນໍາກົມຜະລິດກະສິກໍາກົມໃຫຍ່ພະລາທິການ, ກົມເສນາພະລາ, ຫ້ອງການກົມໃຫຍ່, ວິຊາການທີ່ກ່ຽວຂ້ອງເຂົ້າຮ່ວມເປັຮສັກຂີ່ພິຍານ.
ສຳລັບ ເນື້ອໃນຂອງການຮ່ວມມື ແລະ ໜ້າທີ່ຂອງທັງ 3 ຝ່າຍມີຄື: ນໍາເຂົ້າເຕັກໂນໂລຊີການປະສົມພັນທຽມປັບປຸງສາຍພັນ, ເຕັກໂນໂລຊີການລ້ຽງທອມ(ຂຸນ) ເພື່ອລ້ຽງງົວພັນຊີ້ນໃຫ້ໄດ້ນໍ້າໜັກຕາມເກນມາດຕະຖານສົ່ງອອກໄປ ສປ ຈີນ, ກຳນົດມາດຕະຖານເຕັກນິກສຳລັບການລ້ຽງງົວພັນຊີ້ນໃຫ້ແຂງແຮງ, ສ້າງຕັ້ງບໍລິສັດພັດທະນາລະບົບກະສິກອນເພື່ອຊຸກຍູ້ວຽກງານຫລຸດພົ້ນຄວາມທຸກຍາກໃນ ສປປ ລາວ, ກຳນົດເຕັກນິກມາດຕະຖານ ແລະ ສົ່ງເສີມວຽກງານປ້ອງກັນ ແລະຄວບຄຸມພະຍາດສັດ, ສົ່ງເສີມເຕັກນິກການນໍາໃຊ້ຜະລິດຕະພັນປ້ອງກັນພະຍາດສັດ, ການບົ່ງມະຕິພະຍາດສັດ, ເຕັກໂນໂລຊີດ້ານການປ້ອງກັນເພື່ອໃຫ້ສອດຄ່ອງຕາມມາດຕະຖານ ເຕັກນິກການກັກກັນສັດຂອງກົມໃຫຍ່ພາສີ ແຫ່ງ ສປ ຈີນ, ສ້າງມາດຕະຖານເຕັກນິກດ້ານການຂ້າສັດທີ່ຖືກສຸຂະອະນາໄມ ເພື່ອໃຫ້ໄດ້ມາດຕະຖານການສົ່ງອອກຊີ້ນງົວ ແຊ່ແຂງ ສູ່ ສປ ຈີນ ແລະ ຮ່ວມກັນແກ້ໄຂບັນຫາການສົ່ງອອກ ສູ່ ສປ ຈີນ, ລວມທັງເອກະສານອະນຸຍາດນໍາເຂົ້າຊີ້ນງົວສົດຂອງ ສປ ຈີນ, ສ້າງຕັ້ງໂຮງຂ້າສັດຢູທີ່ ສປປ ລາວ ເພື່ອຍົກລະດັບການສົ່ງອອກຊີ້ນງົວແຊ່ແຂງໄປສູ່ ສປ ຈີນ, ພ້ອມທັງຮ່ວມກັນປະຊາສຳພັນ ແລະຝຶກອົບຮົມເຕັກນິກຍົກລະດັບດ້ານອຸດສາຫະກໍາງົວຊີ້ນ, ສາມາດຮັບປະກັນໄດ້ທາງດ້ານປະລິມານ ແລະຄຸນນະພາບທີ່ດີໃນການຈໍາໜ່າຍອອກສູ່ສັງຄົມໃຫ້ແກ່ຜູ້ບໍລິໂພກໃນຊີວິດປະຈໍາວັນ.
ຈາກນັ້ນ,ທັງ 3 ຝ່າຍກໍໄດ້ເຊັນບົດບັນທຶກຄວາມເຂົ້າໃຈຮ່ວມກັນຢ່າງສົມກຽດ ແລະໃນພິທີດັ່ງກ່າວເພື່ອໃຫ້ມີຄວາມໝາຍສໍາຄັນຢ່າງຄົບຖ້ວນ, ສະຫາຍພົນຈັດຕະວາ ຈັນດີ ສຸລິວົງສັກ ຮອງຫົວໜ້າກົມໃຫຍ່ພະລາທິການກອງທັບຕາງໜ້າໃຫ້ກົມໃຫຍ່ພະລາທິການກອງທັບໄດ້ເຊັນບົດບັນທຶກເພື່ອເປັນສັກຂີພະຍານໃຫ້ແກ່ບັນດາບໍລິສັດອີກດ້ວຍ.
ຂ່າວ-ພາບ: ຄໍາປະສົງ ລາດຊະວົງ